
Predgovor izdajatelja. 

vJotovo bodo mnogi dobri Slovenci, ko bodo dobili 
v roke tole knjižico, važno majali z glavami in rekli: 
»Kaj pomeni to? Zakaj se zopet daje na svetlo stvar, ki 
je bila že čez 300 let pokopana in pozabljena? Saj Slovenci 
nočemo nazaj v sredici vek, ampak moramo naprej z 
drugimi najnaprednejšimi narodi v Evropi. Kaj hočemo 
zdaj z Dalmatinom? Naše jezikoslovce in pisatelje bi pač 
zanimalo, ko bi se nekig naše »luteranske« literature 
natisnilo v izvirni podobi, toda prepisovati in tiskati take 
stvari v novi slovenščini, kot berilo priprostemu ljudstvu, 
to pa vendar ni praktično, to sedaj ni aktualno. Škoda 
denaijal« 

Res je, da sedaj ni najugodnejši čas za razpravljanje 
verskih resnic. Malomarnost in brezbrižnost v veri je 
prišla nekako v modo, posebno pri tako imenovani 
»inteligenci«. Napredek, omika, prosveta — to so zahteve 
našega časa. Vera bodi bolj zasebna stvar, v javnem 
življei^u nima pomena in ne kaže govoriti o i^jej, ker se 
s tem baj6 lahko napravljajo nemiri in prepiri. Kaj 
gotovega gledč Boga in večnosti ne moremo itak zvedeti, 
zakaj bi se torej pečali z verskimi stvarmi? Prepustimo 
to duhovnikom! 

Tako se misli in govori navadno, a kdor bo)] na- 
tančno opaža živ^enje in gibanje narodov, vidi jasno, da 
versko vprašanje sili bolj in bolj na dan navzlic vsej 
malomarnosti višjih in ni^ih stanov, navzlic boju za ob- 
stanek, ki ga morsgo biti nižje vrste človeške družbe. 

Da se povsod — tudi med Slovenci — kaže velika 
navdušenost za napredek in prosveto, da noben pameten 

človek noče iti nazaj, temveč hrepeni po vzpeti se kar 
najvišje — to je brez ugovora radostna in dobra prikazen. 
Hvaležni moramo biti tudi za to, da je dandanes veda 
in znanost v svojem vsestranskem bogastvu bolj pristopna 
navadnim ljudem kakor kdaj poprej. V preteklih časih je 
moglo le malo izvoljencev vstopiti v svetišče vede, 
dandanes pa sme najpriprostejši kmet, da, tudi berač, 
svobodno pobirati drobtine, ki v obilosti padajo z mize 
vede in znanosti! Vsako nazadnjaštvo hira bolj in bolj, 
in ne okreva najbrže nikoli več. 

Toda pri vsem tem priznavajo vsi temeljito in trezno 
misleči ljudje, da veda in znanost vendar ne zadostujeta 
vsem zahtevam človeškega duha in srca, in da pade brez 
vere in nravnosti človeštvo končno v pogubo. Tudi naj- 
večji učenjaki čutijo včasi nedostatnost posvetne omike 
in umetnosti, in nekateri izmed njih so očitno priznali, 
da ne da nič človeku toliko moči, kreposti in vztrajnosti, 
toliko miru v viharjih življenja in toliko tolažbe v smrti, 
kakor srčna vera v Boga. Znani so slučaji, v katerih so 
učeni in posvetni možje naposled iskah miru in tolažbe 
v veri in v pobožnosti, katero so bili morda prej zasme- 
hovali. Tembolj pa išče priprosto ljudstvo, česar bi se 
moglo oprijeti z vso vnemo svojega srca. A žal, da slo- 
vensko ljudstvo nima nobenega zvestega vodnika, nobe- 
nega zanesljivega vodila in pravila, in ne vč, kam obrniti 
se. Nasprotstvo med tako imenovanimi »klerikalci« in 
»liberalci« postaja vedno hujše, in taka splošna razdraže- 
nost in razburjenost je končno najbolj koristna nazadnjakom. 
Ljudstvo vendar neče biti brez vere, zato se oklepa 
duhovščine, dasiravno v6, da ni ta duhovščina taka, 
kakršna bi morala biti, in da pogostoma zlorablja zaupanje 
naroda, da bi ga tembolj priklenila na svoje verige in 
tako utrdila gospostvo cerkve in svečeništva. 

Žalostne posledice takih razmer — o katerih ni 
treba tu pisati natančno — so zadosti znane vsem poštenim 
borilcem za svobodo, blagor in napredek naroda, kateri 
cesto vzdihujejo nad tem, da ves njih trud ne rodi takega 
sadu, kakršnega si je želeti. Če se doseže v nekem oziru 

malo uspeha, pa se drugod izgubi skoro tolikol Tako pa 
ostajajo Slovenci vedno na slabem. 

Ne mislim, da bi v tej knjižici podal zdravilo za 
vso bolezen slovenskega rodii, a samo želim napeljati 
resnicoljubne Slovence k temu, da premišljajo temeljiteje^ 
in dosledneje o verskem vprašanju nego so mislili doslej. 

Obžalovanja vredna je ona polovičnost in površnost, 
v kateri se mnogokrat govori in ravna. Tako se n. pr. 
ogrevajo nekateri Slovenci zdaj za pravoslavje, zdaj pa 
zopet za unijatstvo in kdo ve še za kaj. In kaj jih mika 
pri pravoslavju ali unijatstvu? Staroslovensko bogoslužje ! 
Ljudstvo razume staroslovenščino prav tako malo kakor 
latinščino, a vendnr se mu nagovarja, da bo po staro- 
slovenskem bogoslužju rešeno ponemčevanja in polašče- 
vanja. Prazna nada! 

Ali bi ne bilo pametneje rešiti versko vprašanje 
tako, kakor so to storili Slovenci v 16. stoletju? To se 
pravi: zavreči ne le latinizatorstva, temveč vse cerkvene 
izmišljotine, ki so se tekom časa nagrmadile, in oprijeti 
se iz vsega srca čistega nauka Kristusovega. 

Nedavno mi je pisal neki gospod, da je bila »lute- 
ranska doba najboljša naše zgodovine. Ce bi mi Slovenci 
ostali luterani, bi danes bili vse kaj druzega kakor smo, 
ker to versko gibanje je imelo velike duševne in gospo- 
darske napore v svojem spremstvu, in mi Slovenci bi 
bili danes jačji od Cehov. — Katolicizem nas je oškodil 
in bo tudi naš mali narod v grob spravil . . .« To se 
priznava pogostoma, in vendar se Slovenci ničesar 
tako ne boje kakor luteranstva! Ime »luteran« ali »pro- 
testant« jim vobče pomeni nekaj veliko hujšega nego 
»mohamedanec« ali > pogan« ! 

Prav ta bojazen Slovencev pred »luteranstvom« 
me je napotila, da izdajam Dalmatinov »Predgovor čez 
vso sveto biblijo«. Glejte vendar, dragi Slovenci, kaj so 
pravzaprav učili Trubar, Dalmatin in drugi, in kaj so tudi 
mnogi vaši pradedje iz vsega srca verovali in sicer tako 
trdno, da so radi tega mnogo trpeli! Vera, ki dela ljudi 
tako krepke, pogumne in vnete za občni blagor in napredek, 

vendar ne more biti tako slaba, kakor se vam je pripo- 
vedovalo že v mladosti I Poglejte tudi, da med najnapred- 
nejšimi narodi stoj6 v prvi vrsti oni, ki so se v 16. veku 
otresli papeškega jarma in sprejeli biblijo za podlago 
svoje vere, in pri katerih se še danes visoko ceni biblija! 
Tudi najmanjši teh narodov, kakor Danci ali v Afriki 
Buri, kažejo več kreposti življenja in sposobnosti za 
obstanek nego n. pr. mogočni Francozi ali Španci. To je 
vsaj vredno premišljevanja. »Po njih sadovih jih boste 
poznali!« 

Dži, biblija ima blag vpliv in čudno moč na narode 
in posameznike, o tem ni dvoma. Neki A meri kanec je 
rekel o tem to-le: 

»Da biblija obsega besedo božjo in izvira iz sv. Duha, 
spoznavam iz tiste moči, katero ima do Ijudij. Poznamo ljudi, ki 
so se učili modroslovja, zvezdoznanstva, zemljepisa itd. ; pa po- 
vejte, ali ste kdaj slišali, da je kdo izmed njih rekel: »Bil sem 
zavrlenec, bil sem pijanec, živel sem v sramoto svoji rodbini in 
se gnusil vsemu svetu; toda začel sem se učili filozofije, potem 
sem se lotil zemljeslovja, odsekoval sem s kladivom vogle skal 
ter preiskoval tvorbo zemlje, io od te dobe, ko sem se posvetil 
učenju, sem se docela izpremenil : zdaj sem pošten človek in do- 
segel sem zopet izgubljeno srečo; zdaj bi mogel ves dan radostno 
in hvaležno peti Bogu; moja duša je polna miru in zdravja; 
blagoslov, mir, složnost in ljubezen so se povrniU v mojo hišo«. 
Ali ste kdaj slišali, da je kdo pripisoval svoje odrešenje filozofiji 
ali kaki drugi znanosti? Nasprotno, jaz vam pokažem ne le enega, 
ne dveh, ne treh, ampak tisoče Ijudij, ki bodo rekli odkritosrčno: 
»Bil sem revež, hudodelnik in ničvreden grešnik; edino jaz sem 
kriv, da je moji stari, dobri materi počilo srce; moji otroci so 
zbežali in se skrili, ko sem se vračal iz gostilne domu ; jaz sem 
spravil v beraštvo svojo rodbino; moja Žena je vedno imela 
objokane oči in žalostno srce; bil sem izgubljen, ni mi bilo po- 
moči, obupal sem popolnoma sam nad seboj. Tedaj sem zaslišal 
glas sv. pisma in to je izpremenilo moje srce in tudi moje raz- 
mere«. Tak človek vam bo pripovedoval, kako so ga besede sv. 
evangelija odvrnile od greha k Bogu. Pove vam tudi besedo, ki je 
imela tako moč nad njim. Morebiti je bila ta-le: »Pridite k meni 
vsi. kateri se trudite in ste obteženi, in jaz vas bom upokojil !« 
ali: »Glej, jagnje božje, katero odjemlje grehe sveta!« ali pa: 
»'Tako je Bog ljubil svet, da je dal svojega edinorojenega Sina, da 
>rkoli veruje vanj, se ne pogubi, annpak da ima večno življenje.« 
iti od te dobe, ko se je ta beseda vtisnila v njegovo srce, vzšlo 
upanje njegovi duši in jo navdihnilo z radostjo in novim živ- 
Djem. On vam bo pripovedal, kako se je vrnila zdrava rdečica 
bledi obraz njegove žene, kako so izginili papirji z razbitih oken 

njegove hiše, kako je zamenil svoje cunje s spodobno obleko, kako 
mu zdaj tečejo naproti njegovi otroci, kadar se vrača domu, kako 
ima zdaj dovolj kruha na mizi, ognja v peči, reda v hiši in po- 
polne sreče čut v srcu. To vse vam pove in potrdi, da je naredila 
to izpremembo biblija. Dk, take čudeže tvori ta knjiga in tvori jih 
vsak dan. Ako imate kako drugo knjigo, ki more izvršiti tako do- 
brodejno delo, prinesfte jo in pokažite nam jo! To delo mora 
biti izvršeno; zato če imate tako knjigo, ki ga more dognati, 
prosim, prinesite jo hitro! Ker pa vemo gotovo, da naša knjiga 
izvrši to delo, *jo bomo za sedaj obdržali, dokler nam ne prinesete 
kake boljše«. 

Ker sem trdno prepričan, da lo niso le navdušene 
besede, temveč resnica, delujem za razširjanje čistega 
evangelija Kristusovega. Ta Dalmatinov spis tudi izda- 
jam z namenom, da bi spoznali iz njega, kaj so se na- 
ši očetje učili v 16. veku verovati iz biblije in kako so 
si prizadevali v vsem po volji božji — ki nam je razo- 
deta v bibliji — živeti in ravnati. Ni rečeno, da je vse, 
kar je tu Dalmatin napisal, nezmotljiva resnica; ta „Pred- 
govor" je samo kratko pojasnilo o tem, kar uči sv. pis- 
mo, ki naj bi vsakega bralca vzpodbudilo, vzeti biblijo 
v roke, da se prepriča osebno, ali je tako ali ne. Daj 
Bog, da bi to mnogi Slovenci pošteno preiskovali! 

Nasprotnikom biblije ne bom tu ugovarjal. Nekateri 
pravijo, da biblija govori preveč po stari šegi, da na- 
sprotuje človeški pameti, da pač more nekoliko koristiti 
starim ženicam, a za izobražence dvajsetega stoletja je 
vendarle priprosta in vsakdanja. To so navadno ljudje, 
ki so v drugih knjigah brali marsikako neumno šalo o 
sv. pismu, a si nikdar niso vzeU časa, da bi vsaj enkrat 
pazljivo pregledali vir krščanske vere — biblijo. — Drugi 
zopet pravijo, da je sv. pismo samo za duhovnike, za 
priproste ljudi da pa je biblija strup in oster nož, s katerim se 
lahko kakor nezreU otroci ranijo na smrt! Ce bi ti 
> gospodje« bili odkritosrčni in svobodni, bilo bi jako 
zanimljivo razpravljati ž njimi o tem vprašanju; toda 
oni morajo govoriti prav tako kakor govori, zato tu 
ne velja nobena razprava, noben dokaz nič. 



Gled6 izdanja tega Dalmatinovega spisa naj še 
opomnim, da bi ga bil najrajši izdal v izvirni obliki. 

Toda Slovenci so se že odvadili bohoričice in stare 
slovenščine, in bi jim knjiga v stari pisavi in starem 
narečju ne ugajala, ker bi tudi marsičesa ne razumeli. 
Zato sem vse prepisal v novoslovenščino. Ker so v 16. 
stoletju radi pisali v predolgih in preobširnih stavkih, 
kar pa nam modernim ne ugaja, sem dostikrat skrajšal 
take okorne stavke, semtertje tudi cele stavke izpustil. 
Sicer pa sem si prizadeval, pisati kolikor mogoče z Dal- 
matinovimi lastnimi besedami, gledaje pred vsem na to, da 
bi bilo vse jasno in razumljivo. Da so vendarle ostale 
nekatera napake in nedoslednosti v pisavi in jeziku, in 
da je marsikaj še nekoliko okorno in trdo, upam, ne 
bodo mi prijazni čitatelji preveč zamerili. — Napisal sem 
tudi nekoliko lastnih opomb, ki so na dotičnih mestih 
tiskane doli pod črto, v pojasnilo Dalmatinovih besed. — 
Bibliške citate sem večinoma tudi položil pod črto, ker 
drugače motijo čitatelja preveč. 

Č.BudšiovlQe Anton Chraska. 

Gymnasialni ul. 82 

-v zaaa.}-va. X30X. 

Jurij Dalmatin. 

Kratek življenjepis po podatkih dra. Elzeja. 

Jurij Dalmatin se je rodil 1. 1546 v Grškem na 
Savi iz revnih starišev. Do svojega 18. leta je živel v 
svoji domovini, kjer je ludi obiskoval Bohoričevo privatno 
golo. Ker je bil jako nadarjen in priden, priporočila ,sta 
ga učitelj Adam Bohorič in evangeliški nadzornik Krel 
kranjskim deželnim stanovom, Primož Trubar pa virtem- 
berškemu vojvodi, in na ta način mu je bilo mogoče 1. 
1565 vstopiti v evangeliško šolo v Bebenhausen in leto 
pozneje na vseučilišče v Tubingi. Tu se je šolal z dobrim 
uspehom do 1. 1572: kranjski stanovi so ga v tem času 
nekoliko podpirali. Primož Trubar, ki je bil pregnan iz 
Kranjskega in živel na Virtemberškem, skrbel je zvesto 
za Dalmatina in ga je vzpodbujal za literarno xielovanje. 
Vsled tega se je lotil Dalmatin prevajanja starega testa- 
menta po hebrejskem izvirniku. Prvo knjigo Mojzesovo 
je poslal 1. 1572 kranjskim deželnim stanovom, ponujaje 
se jim za propovedniško službo. Trubar ga je tudi toplo 
priporočal, naj ga sprejmo za njegovega naslednika v 
prevajanju sv. pisma. Ako ravno ni bilo ta čas izpraznje- 
nega mesta in je tudi bila dežela preobložena z mnogimi 
troški, vendar je bil Dalmatin še to leto postavljen za 
pridigarja v Ljubljani; od 1. 1574 — 1585 je moral tudi 
oskrbovati evangeliško cerkev v Begunjah na Gorenjskem 
Pri neki priliki so ga tam papeževci napadli in grdo 
psovali. Najbrže da ne bi se kaj takega opetovalo, bila 
mu je (od 1. 1585 — 1589) poverjena v upravljanje župnija 
Št. Kocijan pri Turjaku. V Ljubljani je tudi deloval kot 
nadzornik šol in si prizadeval za izboljšanje šolstva, za 
ustanovitev ustanov za dijake in dr. 

v prvi vrsti pa je posvetil vse svoje moči prevajanju 
sv. pisma v slovenščino, imajoč to za glavno nalogo 
svojega življenja. Že 1. 1579 je dokončal prevod cele biblije. 
Nameraval jo je tiskati in izdati v Ljubljani. A nad- 
vojvoda Karol je prepovedal ljubljanskemu tiskarju Manuelu 
to podjetje; d^, Manuelova tiskarna je bila uradno zaprta 
in tiskar sam pregnan iz dežele ! Ker je bilo novo izdanje 
biblije namenjeno tudi Slovencem na Štajerskem in 
Koroškem, želel je Dalmatin, naj bi njegov prevod pre- 
gledali slovenski protestantski pridigarji iz vseh treh dežel. 
Od 28. augusta do 22. oktobra 1581 je torej zborovala 
v Ljubljani presojevalna komisija, obstoječa iz desetih 
najodličnejših bogoslovcev in jezikoznancev iz Kranjskega, 
Štajerskega in Koroškega. Šele 28. maja I. 1583 se je 
začelo sv. pismo tiskati in sicer v Vitenbergu na Saškem, 
kamor sta že prej po naročilu deželnih stanov odpotovala 
Bohorič in Dalmatin, da bi tam nadzorovala tiskanje 
slovenske biblije. Na počelku novembra je bilo tiskanje 
končano. Dalmatin se je vrnil 2. marca 1584 v Ljubljano. 

Ker so deželski stanovi na Kranjskem, Štajerskem 
in Koroškem podpirali gmotno in moralno Dalmatinovo 
delo, posvetil jim je Dalmatin svojo biblijo z nemškim 
predgovorom, v katerem posebno priznava njih »pobožno 
gorečnost za čisto, nepopiačeno besedo božjo«. Za tem 
nemškim predgovorom (pisanim 1. januarja 1584) sledi 
»Gmain predguvor zhes vso sveto biblio«, ki je v letej 
knjižici prepisan v novoslovenščino. Cilede svojega dela 
pravi v nemškem predgovoru: »Ker se doslej ni nihče 
našel, ki bi bil vse sveto pismo preložil v slovenščino, 
poprijel sem se jaz tega dela, ne le iz krščanske pobožne 
gorečnosti in iz ljubezni do svoje domovine, temveč ker 
so me k temu vzpodbujali mnogi zvesti kristjani, posebno 
tudi Vaše milosti, premilostljiva gospoda«; prepisal in 
prevedel sem torej, ne gledaje na svojo nezmožnost, 
temveč zanašaje se na pomoč sv. Duha, za katero sem 
vsak dan prosil, vse sveto božjo pismo po izvirnih jezikih 
in po drugih razlagah, posebno po Luterjevem povsod 
slovečem prevodu, v naš jezik, v korist in prid naši 
domovini in vsem Slovenom itd«. 

Po smrti reformatorja Pr. Trubarja v Derendigah 
(L 1586) potoval je Dalmatin še enkrat v Tubingo. Dve 
leti pozneje, 31. augusta 1589, je umrl v Ljubljani, komaj 
44 let star; 1. septembra je bil pokopan pri cerkvi sv. 
Petra. Propovednik Pyroter je imel pogrebpi govor v 
špitalski cerkvi na podlagi Izaije 57, l. 3: »Pravični gine, 
in nikogar ni, ki bi si to k srcu vzel itd.« 

Dalmatin je bil oženjen z Barbaro, baje drugo 
hčerjo Trubarjevo, s katero je imel dva sina, ki pa sta 
še mlada umrla, in več hčer. 

Spisal je več slovenskih knjig in zložil ali preložil 
nekaj pesmi za cerkveno pesmarico. Dasi je bil Trubarjev 
in Bohoričev učenec, vendar je v slovenščini nadkriljeval 
oba in bil sploh najimenitnejši in najboljši slovenski pisate^ 
šestnajstega stoletja. 

Čast bodi njegovemu spominu I 



OPOMIN. 

v bibliških citatih^ ki se navadno krajšajo, pomeni večje 
število poglavje, manjše število pa vrsto. N. pr. : 
II Kor. 1, 24 pomeni : Drugi list Korinčanom, prvo poglavje, 
dvajsetinčetrta vrsta. 

Mat. 18, 15—17 „ Evangelij sv. MateVža, 18. poglavje, od pet- 
najste do sedemnajste vrste. 

Jan. 6, 25. 29. „ Evangelij sv. Janeza, peto poglavje, petin- 
dvajseta in devetindvajseta vrsta. 

I Jan. 1, 7; 2, 2. „ Prvi list sv. Janeza, prvo poglavje, sedma 
vrsta, in drugo poglavje, druga vrsta. 

II. Sam. 12, 7—10 „ Druga knjiga Samuelova, 12. poglavje, od 
sedme do desete vrste. 

Job. 1. in 2, „ Jobova knjiga, prvo in drugo poglavje. 

Milost Boga Očeta, pravo spoznanje In vera v Jezusa Kristusa, 
njegovega ljubega Sinu, našega edinega Izveličarja, po daru In moči 
sv. Duha, bodi vsem Slovenom, Amen. 

Diblija je grška beseda in vobče pomeni bukve sta- 
rega in novega testamenta, katere so le same Sveto 
pismo imenovane med vsemi drugimi bukvami in pismi, 
karkoli jih je na tem svetu. 

1. Najpoprej zategavoljo, ker imajo le t6 same 
bukve med Vsemi drugimi bukvami in pismi in mimo 
vseh drugih gotovo in resnično božje pričevanje, da so 
one božje in da so prišle od samega Boga sv. Duha. 
Zato kakor je le sam sv. Duh z Bogom Očetom in Sinom 
v edinem božanstvu prav svet, d^, trikrat svet, kakor 
sv. prerok 1) pričuje: tako so tudi svete tč njegove 
bukve in vsa pisma, ki so v njih. In najsi so tudi one 
pisane od svetih prerokov, vojvod, kraljev, evangelistov, 
apostolov in od drugih razsvetljenih Ijudij, po katerih so 
tudi večidel imenovane: vendar niso tisti sveti ljudje 
teh bukvi pisali sami od sebe, ali teh reči, ki so v njih, 
tako izmislili sami iz svoje pameti in glave; temuč sam 
Bog sv. Duh je tako dobro ravnal, vladal in peljal njih 
roko kakor njih jezik, dokler so bili na tem svetu, da 
niso v svojem uku govorili ali pisali ničesar drugega, 
kakor le samo to, kar je On njim resnično razodel in sam 
naročil učiti ali pisati. 

O Mojzesu, tem najstarejšim in prvim preroku, ki 
je tudi napisal svojih petero knjig, pričuje sam Bog 2), 



O Izai. 6, 8. ^) IV Mojz. 12, s. 

da je On ž njim govoril od ust do ust. Temu je tudi 
zapovedal^) On sam, da bi zapisal te besede, katere je 
On govoril ž njim: zakaj On bi hotel po takih besedah 
storiti zavezo z Izraelom. Tako pričuje in pravi tudi 
sveti prerok in kralj David osebi«): „GOSPODOV Duh je 
po meni govoril, in njegovo govorjenje se je vršilo z 
mojim jezikom. Izraelski Bog je dejal k meni, Izraelska 
Skala je govorila itd." Katero pričevanje potrdi sam 
Jezus Kristus, ker pravi, da je David imenoval^) njega 
v Duhu GOSPODA. Tako govori sam Ik)g k Izaiju pre- 
roku: „Moj Duh, kateri je pri tebi, in moje besede, ka- 
tere sem položil jaz v tvoja usta, ne smejo odstopiti od 
tvojih ust*' (Izai. 59, 21). Odtod se tudi bero v bukvah 
starega testamenta, v prerokih vedno te besede : GOSPOD 
Bog je govoril, rekel, dejal k meni ali: GOSPODOV glas 
je prišel k meni itd. In sv. Peter pričuje očjtno o vseh 
prerokih, da se „še nikoli ni zgodilo nobeno prerokovanje 
iz človeške volje, temuč da so govorili sveti božji ljudje, 
prignani od svetega Duha" (II Petr. 1, 21); In sv. Pavel 
pričuje, da je „vse pismo navdihnjeno od Boga" (II Tim. 
3, 16). 

Ravno pa kakor so bukve starega testamenta pisa- 
ne pred Kristusovim rojstvom po moči sv. Duha, tako 
tudi te v novem testamentu po Kristusovem rojstvu in 
vnebohodu. Zakaj sam Kristus, božji Sin, je dahnil v 
svoje učence in jim dal sv. Duha*), katerega je tudi 
potlej v očitni ognjeni podobi na binkoštni dan čeznje 
izlil*) po svoji obljiii, in jih je tako razsvetil, da niso 
v vseh svojih pridigah učili ničesar drugega, in pisali v 
vseh svojih bukvah in listih ničesar drugega, kakor samo 
to, kar so bili sami slišali, videli in se naučili od samega 
Kristusa, in kar jim je opominjal tudi sv. Duh «). In najsi 
sv. Marko in sv. Lukež nista všteta v število dvanajsterih 
apostolov, tako sta saj onadva tudi prejela sv. Duha 
z drugimi vernimi in krščeniki vred, in sta bila od začet- 
ka pri sv. apostolih, in imata resnično pričevanje, da nista 



*) II Mojz. 34, 1. «) II Sam. 23, 2. 8. •) Mat. 22, 4i_i6. *) 
Jan. 20, 28. *) Ap. dej. 2, 1-4. •) I Kor. 2, i-is; II Petr. 1, le-is; 
I Jao. 1,1— S; Jan. 14, 26. 

pisala ničesar drugega v svojih evangelijih, kakor le to, 
kar sta bila prejela in se naučila od sv. apostolov, ki so 
videli od začetka sami te reči in so bili služabniki^) te^ 
besede. In zato se morajo njiju evangelija sprejeti in 
ceniti prav tako dobro kakor evangelija sv. Matevža in 
Janeza in pisma drugih apostolov za sv. Duha bukve. 
Sv. Pavel je bil tudi res poprej nevernik in silen pre- 
ganjalec krščanske cerkve; ali Kristus ga je čudno pre- 
obrnil in mu daje iz nebes doli to pričevanje in pravi: 
»Ta je meni izvoljena posoda, da bo nosil moje ime 
pred pogane in pred kralje in pred izraelske otroke; 
jaz hočem mu pokazati, koliko bo moral trpeti zavoljo 
mojega imena« (Ap. dej. 9, IB. 16.). In sv. Pavel piše') 
sam o sebi, da je bil zamaknjen v tretje nebo in v 
paradiž, kjer je slišal neizrečne besede, katerih ne more 
povedati noben človek. Zato se ne smatra tudi manjšim 
od drugih apostolov, in piše «), da je to, kar je učil, 
prejel od GOSPODA, namreč od Jesuza Kristusa. 

In da bi nihče ne dvomil o sv. evangelistov in 
apostolov knjigah, pismih in učenju, so oni še za svojega 
življenja na tem svetu z močjo sv. Duha, ki je prebival 
v njih, po velikih čudežih močno spričali ^) svoje učenje 
in pisma. In dali so se razen tega (a ne le oni, temuč 
tudi poleg njih in potlej za njimi mnogo tisočkrat tisoč 
sv. mučenikov in mučenic) le zavoljo svojega uka in vere, 
katera je zapopadena v njih bukvah in pismih, nedolžno 
preganjati, grozovito in neusmiljeno mučiti in umoriti; 
kakor pričajo toisto deloma njih lastna pisma, deloma 
pa druge resnične pripovedke. Da se vidi tako očitno, 
da so te bukve in listovi novega testamenta takb dobro 
božji in sveti, kakor pisma starega testamenta. 

Zato se moramo že tukaj učiti prav in dobro raz- 
ločevati med to sv. biblijo in med drugimi bukvami, 
ki niso zapopadene v bibliji: da damo mi le t^m samim 
bukvam starega in novega testamenta to čast, da jih za 
božje, za nebeške, za svete in za pravo pravilo, mero in 
podlago naše vere smatramo in sprejemamo, in ravnamo 



1) Luk. 1, 1. 8. «) II Kor. 12, 2-4. •) I Kor. 11, 28. *) Mark. 
16, 80; Hebr. 2, s. 4. 

vse svoje reči in dejanje po njih samih, a ne drugače, 
kakor da bi sam GOSPOD Bog take reči, ki so tukaj 
notri pisane, še dandanes v vidni podobi govoril z nami. 
To se posebno tiče bukev, ki so od starega časa sem 
od prave božje cerkve in od pravih krščanskih učenikov 
imenovane v latinskem jeziku Canonici, t. j. pravilo ali 
mera pravega uka, in ki so spoznane in cenjene vsaki 
čas za pravi edini temelj naše krščanske vere, o katerih 
veljanju se ni nikoh dvomilo med božjim ljudstvom.*) 

2. Kadarkoli pogledamo in razmislimo reči, ki so 
pisane v sv. pismih, najdemo, da kakor ona pridejo od 
samega GOSPODA Boga, ki je» le sam svet, tako ona 
pišejo in uče resnično le zgolj o svetih rečeh. Kar 
temu nasproti uče in govore druge knjige, ali le o po- 
svetnih rečeh, ali ako imajo katere kaj dobrega in sve- 
tega v sebi, tako mora biti gotovo isto vse iz bibhje 
v^seto. Zakaj mi moramo dobro vedeti, da iz teh samih 



*) V šestnajstem stoletju so se navadno tiskale in se še 
deloma tiskajo biblije, ki obsegajo tudi apokrifične (t. j. skrite ali 
podtaknjene) knjige. V Dalmatinove bibliji sled6 za prerokom 
Malahijem s tem nadpisom: »Apokripha starega testamenta, to so 
bukve, ki se drugemu S. Pismu glih ne drž6, ali so vendar pridne 
in dobre brati.« So pa tele: Judit, Modrost, Tobija, Sirah, Baruh, 
dve knjigi Makabejcev, dodatki knjigi Ester in proroku Danijelu. 
V nekaterih biblijah so pridjane še druge. — Te knjige niso bile 
priznane za sv. pismo od Judov samih. Kdor jih pazljivo bere, 
kmalu zazna, da je med njimi in drugimi knjigami v bibliji 
precej razločka in da apokrifi v marsičem nasprotujejo učenju ne 
le novega, temveč tudi starega testamenta. Kristus in njegovi 
apostoh so prav pogostoma navajali stavke iz sv. pisma stare 
zaveze, a nikoli ne iz apokrifov, kar nam jasno ka/le, da jih niso 
priznavali za knjige enake vrednosti s sv. pismom. Prvotna cerkev 
krščanska jih tudi ni sprejela za svete in kanonične. Tudi nekateri 
cerkveni očetje in učeniki niso jih smatrali kanoničnimi (na pr. 
Origen, Evzebij, Atanazij, Gregor Nazianski, Ciril Jeruzalemski in 
dr.) Sv. Hijeronim našteva 22 kanoničnih knjig starega testamenta, 
druge pa imenuje »apokrifa« in pravi, da »se sicer morejo rabiti 
za podučno berilo, a nikoli ne za dokazovanje verskih resnic« 
Cerkev rimsko-katoliška je šele v tridenškem zboru sprejela apokrife 
med druge svetopisemske knjige, zato ker je potrebovala dokazov 
za nekatere svoje krive nauke, ki nimajo nobene podlage v celem 
sv. pismu, pač pa se morejo nekoliko utemeljiti ali opravičiti s 
nekaterimi izreki apokrifov. 

svetih bukev izvira in prihaja kakor iz žlahtnega božjega 
studenca vse to, kar more človek govoriti, pisati ali 
storiti dobrega in svetega ; in da tudi ni ničesar resnično 
svetega in se ne sme imeti za sveto, temuč za prekleto 
in za gnusno pred Bogom, karkoli ni iz teh svetih bukev 
vzeto, ali ni v istih utemeljeno in se ne more iz njih 
dokazati, kar bomo potlej na svojem mestu dalje pove- 
dali in spričali. In zato so tudi te bukve spodobno ime- 
novane svete. 

In dasi se najdejo v bibliji mnogi nauki in pri- 
povedke o vsakdanjih rečeh, o deželski gosposki in o 
hišnem stanu: vendar toislo ničesar ne odvzame od nje 
svetosti. Tembolj ker so take deželske in hišne reči tu 
notri v te svete bukve zategavoljo zapisane, da je hotel 
sv. Duh ves svet s tem učiti, da ta dva stanova, deželski 
in hišni, nista prekleta ali od GOSPODA Boga prepove- 
dana in zavržena, temuč da sta od Njega samega po- 
stavljena, in zato tudi Njemu dopadljiva in sveta ; in da 
ti, ki v takih staneh Bogu po sv. pismu prav služijo, t. j. 
ki prav verujejo v Kristusa in po Njega volji pobožno 
ter pošteno živč, so tudi udje Njegove sv. krščanske 
cerkve, nič manje kakor ti, ki so poklicani k pridigarstvu. 
Zakaj Bog je postavil tudi pridigarstvo le za teh dveh 
in drugih stanov voljo, da bi se učili ljudje v istih stanovih 
od pridigarjev in cerkvenih učenikov iz sv. pisma 
Boga prav spoznati in njemu po njega volji prav služiti, 
da bi tako gosposka in podložniki ali hišni Ijudjč s svojimi 
učeniki in cerkvenimi služabniki vred verovali prav v 
Kristusa in postali po Njem izveličani. In sosebno je 
tudi to dobro pomniti, da je zapisanih v starem in novem 
testamentu veliko deželskih in hišnih reči, kar vse je 
zanesljivo znamenje, da naš GOSPOD Bog ne samo vselej 
in povsod vse reči, male in vehke, in vse dejanje ljudi 
v6 in vpričo vidi, temuč da jich tudi povsod k svoji 
časti in k svojih izvoljenih izveličanju tako obrača, da 
stavi hudim, pregrešnim in nepokornim, in njih hudobi 
ter grehom cilj in mero, jih kaznuje v svojem času, in 
ako se ne pokor6, jih pogubi vekomaj; na pobožnih pa 
ima svoje dobro dopadenje, tem tudi pomaga, jih tolaži 

in brani, dokler jih naposled iz vseh njih nadlog iz tega 
sveta k sebi ne vzame v nebo, njih solze z njih lica 
obriše in razveseli z večno častjo po Kristusa. 

Ker se pa omenjajo v bibliji na dosti mestih težki 
padci in grozoviti grehi imenitnih in svetih Ijudij, ka- 
kršen je na pr. padec in grozovita nepokorščina naših 
prvih starišev Adame in Eva v paradiži i), Noa-tova*) in 
Lotova«) pijanost, Jakobovih sinov*) sovraštvo in izdaj- 
stvo svojega lastnega brata Jožefa, nečistost očaka Jude *), 
Arona duhovnika 6) malikovanje v puščavi, Mirjame^j 
mrmranje in punt zoper Mojzesa svojega brata, Davido- 
vo®) prešestvo in uboj, kreg in prepir sv. apostolov ») za 
deželsko gospodovanje, zatajenje sv. Petra ^®), sv. To- 
maža ^i) nevera, in kar je takih zgodeb več: to tudi ni- 
česar ne odvzame od svetosti teh bukev, ali teh rečij, 
ki se nam v njih pripovedujejo. 

Zakaj take reči niso zategavoljo zapisane, da- bi 
imel GOSPOD Bog nad takimi grehi kdajkoli na kom 
dobro dopadenje,, ali kakor da bi še hotel ali mogel imeti, 
kadar bi mi za temi ljubimi svetniki tudi tako grešili. 
Zakaj Bog ni Bog, kateremu bi ugajalo hudobno dejanje ; 
„kdor je grešen, ta pred Njim ne ostane", pravi sv. 
David 12). Temuč Bog hoče ^s), kakor je On svet, da bodimo 
tudi mi sveti. In kdorkoli greši na božjo milost vedeč in 
svojevolno, „tega pogubljenje je celo po pravici", piše^*) 
sv. Pavel. Take reči niso tudi zapisane tem ljubim svet- 
nikom in svetnicam, ki so tako v greh padli, v posmeho- 
vanje. Zakaj kdo bi se hotel tem posmehovati, kateri so 
že zdavnaj z Jezusovo resno krvjo i^) od vseh grehov 
očiščeni, posvečeni, in so že zdaj v nebeški časti? Temuč 
ti in drugi taki grozoviti zgledi so zato zapisani: 

a) najpoprej, da se imamo učiti, kako so ti ljubi 
svetniki in svetnice v starem in novem testamentu 
poštah sveti in izveličani, namreč nikakor ne s svojo 



1) I Mojz. 3. «) I Mojz. 9, 20-27. «) I Mojz. 19. so-se. *) I 
Mojz. 37. fi) I Mojz. 38. «) II Moj. 32, i-e. ') IV Mojz. 12. s) n 
Sam. 11. 8) Mat. 20, 20-28. ^^) Luk. 22, 6*-62. ") Jan. 20, 24. 26. 
") Ps, 6, 6. 6. ") I Petr. 1, 15. 16. "} Rimlj 3, s. ") I Jan. 1, 7. 

lastno svetostjo ali pobožnostjo, temuč po 8aini milosti 
božji, z vero v našega GOSPODA Jezusa Kristusa, 
kateri je sam »naša modrost, pravica, svetost in odre- 
šenje« (I Korinč. 1, 30.); po čegar zasluženju so jim njih 
grehi spet odpuščeni, in so radi njega pred Bogom 
Očetom za svete spoznani, kakor pričuje sam David v 
psalmu 32. — 

b) Potlej so tudi taki vzgledi zategavoljo tukaj za- 
pisani, da se iz drugih Ijudij škode učimo biti modri, 
to je, živeti v božjem strahu, čuti in moliti, da v izku- 
šnjavo ne pademo, in se nikakor na svojo lastno moč 
ne zanašati. 2^kaj če so tako imenitni in visoko razsve- 
tljeni svetniki padli v take velike, grozovite grehe, kadar 
je Bog odtegnil svojo roko od njih in jih sebi samim in 
njih lastni moči prepustil: koliko lažje, veliko brže in 
hitreje bi padli mi, ki jim daleč nismo enaki, ako bi 
Bog Oče nebeški nas po milosti in moči svojega sv. 
Duha vedno ne vladal in k vsemu dobremu ne priganjal. 
Zato nas tudi naš najsvetejši Izveličar Kristus, ki noče, 
da bi katera njegovih ovčic bila izgubljena i), zvesto opo- 
minja 2) k molitvi in čuvanju, in da imamo vsak dan 
našega nebeškega Očeta med drugimi prošnjami sosebno 
tudi za to prositi, da nas ne vpelje v izkušnjavo. In sv. 
Pavel pravi: »Komur se zdi, da stoji, ta naj gleda, da 
ne pade« (I Korinč. 10, 12.). In sv. Peter pravi, da mo- 
ramo vedno trezni biti in čuti in hudiču, ki »hodi okoli 
kakor rjoveč lev in išče, koga bi mogel požreti, trdno 
ustavljati se v veri« (I Petr. 5, 8. 9.). 

c) Taki vzgledi služijo tudi tem k toiažbi, ki so 
padli iz šibkosti svojega mesa in hudičeva prenagljenja 
v kak velik greh, da jim ni treba v grehu ležeč ostati 
in tudi nikakor ne zavoljo greliov obupati, kakor Kain s), 
Ahitofel*), Judež Iškariot*^) i. dr., temuč se veliko več 
zdajci spet preobrniti k Bogu in pri njem iskati odpustka 
grehov. Zakaj oni tukaj vidijo, da pridejo v nebo nika- 
kor le veliki svetniki, temuč tudi veliki grešniki, ne ti, 



O Luk. 15. a) Luk. 18, i; 21, 36. •) I Mojz. 4, 13. *) II Sam. 
17, 28. ») Mat 27, 8-5. 

ki gredč vedoma in svojevoljno v grehih naprej, ampak 
ti, ki svoje grehe spoznajo, jih iz srca obžalujejo, pri 
Bogu po Jezusu Kristusu prosijo odpuščenja, in se tako 
s pravo pokoro preobrnejo od greha spet k Bogu. (kakor 
so storili tudi ti zgoraj imenovani svetniki in svetnice), 
in so zopet od Boga pomiloščeni. Zakaj kakor Bog ne- 
spokorne grešnike kaznuje in vekomaj pogubi: tako je 
za spokornih voljo sam pri sebi prisegel, da »kakor je 
resnično živ, tako noče smrti in pogubljenja grešnika, 
temuč da se preobrne in živi« (Ezeh. 18 in 33). 

3. Končno: Kadar premislimo tudi konec in vzrok, 
za česa voljo je GOSPOD Bog dal v začetku sv. pismo, 
in ga potlej zoper hudičevo divjanje in zoper zlobnost 
hudega sveta tako čudno obvaroval dosehmal, razširil in 
pustil priti v mnogotere jezike: tako najdemo, da je ono 
tudi radi tega spodobno imenovano »sveto pismo«. Zakaj 
Bog je to vse storil, da bi mi ubozi grešniki s poslušan- 
jem in branjem sv, pisma prišli k pravi veri v našega 
GOSPODA Jezusa Kristusa (kateri je tudi konec i) vsega 
sv. pisma, in naša pravica 2), ter svetost), in da bi postali 
po Njem svojih grehov prosti in pred Bogom pravični 
ter sveti. In da bi po božji volji, katera je nam v sv. 
pismu razodeta, v svetosti in pravici, ki je Njemu všeč, 
živeli vse svoje žive dni 3); da bi pri nas in od nas 
božje ime, ki je sicer tudi samo na sebi sveto, bilo 
posvečeno, kakor prosimo vsak dan v svetem očenašu; 
in da bi zadobili »konec ali namen svoje vere, to je, 
izveličanje svojih duš« (I Petr. 1, 9.), in mogli tamkaj 
na onem svetu izveličani in sveti biti vekomaj. 

To so torej vzroki, zakaj so te bukve imenovane 
»sveto pismo«. Iz tega se tudi more razumeti, da te 
bukve, biblija, hranijo v sebi in zapopadejo popolnoma 
vse to, karkoli je človeku potreba, da tukaj, na tem 
svetu, živi sveto, Bogu dobro dopadljivo življenje, in da 
bo tamkaj v nebesih vekomaj ohranjen. Zakaj tu, v teh 
bukvah, nam je dana kratko, razumljivo in očitno na 

znaDJe vsa božja resnica in prava božja služba; in nam 
je pravi pot k nebesom zadosti pokazan, kolikor na tem 
svetu moremo razumeti in kolikor je nam potreba k 
izveličanju. Kakor o tem sv. Pavel piše na svojega učen- 
ca Timoteja: > Sveta pisma, ki jih od mladih nog znaš, 
so zmožna modriti te v izveličanje po veri v Jezusa 
Kristusa« (II Tim. 8, 15.)- — Zato je iz tega tudi lahko 
razumeti, da ni nobenemu človeku, d^, tudi nobenemu 
angelju nikar dopuščeno, da bi k sv. pismu* božjemu 
ali k tej pravi službi bo^i, ki je nam tu notri pred- 
pisana, karl(oli pristavil, ali pa od tega kaj odvzei 
ali premenil. Zakaj o tem sam Bog tako-le govori : »Vse, 
karkoli vam jaz zapovedujem hranile in storite; ničesar 
ne smete k temu pridati, niti česar odvzeti « (V Mojz. 12, 
32.)- Tako piše tudi Salomon: »Ničesar ne priloži k 
Njegovim besedam, da te ne bo kaznoval, in da ne boš 
spoznan lažnjivcem« (Pregov. 30, 6.)- In sv. Janez za- 
vršuje svoje razodenje in tako tudi vse sv. pismo s temi 
besedami: »Pričam vsakomur, kdor sliši besede preroko- 
vanja tč knjige : Ce temu kdo pridene, njega zadene Bog 
s šibami, zapisanimi v tej knjigi. In če kdo odvzame 
od besed knjiga tega prerokovanja, odvzame mu Bog del 
njegov od knjige življenja in iz mesta svetega in od tega, 
kar je pisano v tej knjigi« (Razod. 22, I8. 19.). Zato 
nimajo tudi nad temi bukvami in zoper te božje bukve 
nobene veljave niti stare navade, niti človeška modrost 
ali pamet, niti človeške postave, niti Concilia, niti De- 
creta, niti prikazni, niti čudesa : temuč le ta sama božja 
beseda mora biti »sveča naši nogi in luč na našem 
potu« (Ps. 119, 105.). Sam6 tej besedi moramo kakor 
pravilu, meri in navodilu verovati, po njej Bogu služiti 
in ravnati vse svoje dejanje, da prideta nad nas in nad 
nami ostaneta božji mir in milost 1). In moramo to tako 
trdno verovati, da če ki celo angelj z nebes pridigoval 
kak drugi evangelij, kakor ta, ki je zapisan v sv. pismu, 
naj bo ta angelju) preklet in pogubljen! Zato vsi ti, 
kateri ne gledajo le na sv. pismo, temuč se pečajo s 

človeškimi postavami, ti naj dobro preudarijo, kako bodo 
na sodni dan obstali pred sodnim stolom Kristusovim, 
kateri očito pravi: »Zastonj služijo meni, ker uč6 tak 
uk, kateri ni nič drugega, kakor človeške zapovedi« (Mat. 
15, 9.). In: »Ne bo prišel vsak, kdor mi pravi : GOSPOD, 
GOSPOD! v nebeško kraljestvo; temuč kdor izpolnjuje 
voljo Očeta mojega, ki je v nebesih« (Mat. 7, 21.)- 

Kadar pa kristjani to sv. pismo berč ali poslušajo, 
je dobro in koristno, da pazijo na imenitnejše nauke in 
zapovedi, ki so v njem, da morejo biti v svoji pravi 
stari krščanski, apostolski in prav katoliški*) veri iz tega 
sv. pisma utrjeni in zagotovljeni, da je ta njih vera 
prava, in da morejo v njej po moči sv. Duha zoper 
hudiča in zoper vse zapeljanje in izkušnjave, preganjanje 
in smrt trdno in stanovitno do konca obstati in tako 
po pravi veri biti izveličani. Tisti imenitejši nauki in 
zapovedi naše prave krščanske vere, o, katerih vse to 
sv. pismo v starem in novem testamentu enako uči, 
so po vrsti ti-le: 

I. O Bogu. 

Najpoprej nas uči sv. pismo našega GOSPODA 
Boga, od katerega smo stvarjeni, odrešeni in posvečeni, 
prav spoznati in njemu prav po njegovi volji služiti. 
Zakaj sicer, razen luči sv. pisma, je vseh ljudi pamet 
in razum na tem svetu, od Adama in Eve, naših prvih 



*) Dalmatin, Trubar, Hus, Lutr, Kalvin in druži reformatorji 
niso zapustili prave katoliške vere, kakor je ista zapopadena v sv. 
pismu in potem v takoimenovanem apostolskem, nicejskem in drugih 
veroizpovedaojih iz prvih stoletij krščanske cerkve. Oni so samo 
zahtevali, naj se odpravijo vse izmišljotine in človeške naprave, 
katere so rimski papeži in nekateri cerkveni zbori prideli prvotne- 
mu apostolskemu nauku. V prvih stoletjih se je vsakdo imenoval 
> katoliški« kristijan, kdor je veroval vsejnauke, ki jih obsega apostol- 
sko ali nicejsko veroizpovedanje; ker pa reformatorji niso ničesar 
zavrgli iz tistih naukov in si tudi niso nič popolnoma novega izmislili, 
ostali so >katoličani< in njih vera je ostala »katoliška«, četudi jih 
je rimsko-katoliška cerkev zavrgla in preklela. Navadno se ne dela 
nobenega razločka med »katoliško« (t. j. vesoljno) in »rimsko-ka- 
toliško« vero, kar pa ni prav. Je mnogo »katoličanov«, ki niso 
»rimsko-katoličani«, in tudi nasprotno. 

stariSev, semkaj, po naravi kakor v drugih duhovnih 
rečeh, tako tudi v tem visokem nauku o Bogu, tako 
celo slepa, da noben človek, in naj je v posvetnih rečeh 
še tako razumen in moder, ne more iz svoje lastne 
pameti in moči Boga prav spoznati^). Kakor sam 
Kristus pričuje, ko pravi: „Nihče ne pozna Sina, kakor 
le Oče, in nihče ne pozna Očeta, kakor le Sin, in komur 
Ga hoče razodeti Sin" (Mat. 11, 27.). Tako tudi pravi 
sv. Janez, da „Boga ni videl nikoli nihče" (Jan. 1, is;). 
In sv. Pavel, da „Bog prebiva v luči, h kateri ne more 
priti nihče; katerega ni noben človek videl in ga ne 
more videti" (I Tim. 6, 16.). Posledica take slepote je, 
da nekateri ljudje ali celo ne verujejo, da je Bog, aU 
četudi ga z ustmi spoznajo, Ga vendar v svojem srcu 
in s svojim pregrešnim, nepokomim dejanjem taj6, in, 
kakor pravi David, govorč v svojem srcu: Ni Boga! 2) 
Ali ako jih očitne božje stvari, znamenja in vsakdanje 
dobrote v njih vesti prepričajo, da morajo spoznati, da 
je Bog (kakor o tem sv. Pavel in Barnabas pravita, da 
„se Bog ni bez pričevanja pustil, temuč je nam delal 
veliko dobrega in dajal z neba dež in rodovitne čase in 
napolnjeval naša srca z jedjo in z veseljem itd." (Dej. 
14, 17.); in sv. Pavel spet pričuje (Rimlj. 1, 19. 20.), da 
so „nekdaj neverni pogani iz božjih stvari vedeli, da je 
Bog"): tako vendar noben človek ne more le iz samih 
takih božjih stvari, znamenj in dobrot brez sv. pisma 
spoznati svojega Boga prav in k svojemu izvehčanju. 
Zakaj človek vendarle iz teh samih ne more vedeti, kdo 
je pravi Bog, in še veliko manj, kaj je Njegova sveta 
volja. To je tudi edini vzrok od začetka semkaj po vsem 
svetu vseh grozovitih pregreh, malikovanja, krivoverstva, 
nevere in zapeljanja, in vsled tega božjega srda in 
njegovih kazni. (Glej list sv. Pavla Rimljanom pogl. 1 — 3.). 
In ko bi GOSPOD Bog z nami ubogimi ljudmi po 
svoji trdi pravici bil hotel ravnati, bi morali ostati 
vekomaj v taki temi, slepoti, grehih in v večnem po- 
gubljenju, z vsemi hudiči vred, ki so bili tudi prej dobri 

angelji, stvarjeni od Boga, ali liiso v svojem stanu ostali, 
ravno kakor potlej ljudje. Toda sv. pismo pričuje, da je 
Bog le hudiče tako popolnoma zavrgel in pogubil, da ne 
morejo v njegovo milost nikoli več vekomaj priti: toda 
nad tem ubogim človeštvom se je zavoljo svojega Sina 
usmilil in se mu najmilostljivej razodel ; ne le s tem, da 
je sam nekdaj s sv. očaki v starem testamentu, kakor z 
Adamom, z Noo, z Abrahamom, z Izakom, z Jakobom, z 
Mojzesom i. dr, mnogoterikrat in na mnogoteri način ^) go- 
voril, in da je v poslednjih dneh k nam govoril po svojem 
Sinu : temuč tudi s tem, da je dal iško Svoje razodenje in 
voljo v te sv. bukve zapisati, in iz njih po vsem svetu pridi- 
govati in razglasiti, kolikor moremo v svoji šibkosti na tem 
svetu po daru in moči sv. Duha razumeti in kolikor nam je 
k ohranjenju in večnemu izveličanju potreba, dokler ne 
pridemo tjakaj na oni svet, kjer bomo gledali Njega v 
večnem življenju od obličja do obličja 2), in Ga z vsemi 
izvoljenimi svetniki in svetnicami in svetimi angelji častili 
in hvalili. 

1. Najpoprej pa kaže in pričuje sv. pismo, da je 
gotovo in resnično Bog; ne le s tem, ker povsod o 
Bogu pripoveduje in tako govori : Bog je vstvaril, Bog je 
govoril, Bog je rekel, Bog je videl itd., temuč ker nam 
stavi tudi pred oči častita velika božja dela, kakor je 
stvarjenje, vladanje in ohranitev tega sveta v njega stanu 
in lepem redu. Nadalje: izvoljenje, razširenje in čudno 
obvarovanje krščanske cerkve; velike in poprej nikoli 
od nikogar storjene čudeže; prerokovanje o prihodnjih 
rečeh in dopolnenje teh; in naposled obljuba, pomen in 
poslanje našega GOSPODA Jezusa Kristusa na ta svet. 
To vse so zgolj take trdne priče, da ne sme noben 
človek dvomiti, temuč mora trdno vedeti in verovati, da 
je gotovo Bog v nebesih, kateri take reči ustvarja, dela 
in opravlja. 

2. Nadalje kaže sv. pismo povsod, da ni več ali 
mnogo bogov, temuč da je le en sam edini pravi Bog. 
Mojzes pravi izraelskemu Ijustvu tako-le: > Poslušaj, 

Izrael, GOSPOD, naS Bog, je en edini Bog« (V Mojz 6^ 4). 
V Izaiju preroku sam 13og tako-le govori: »Jaz sem 
prvi in poslednji, in razen mene ni nobenega Boga« 
(Izai, 44, 6.). Tako piše tudi Malahija prerok: »Nimamo 
li vsi enega Očeta? Ni li nas en Bog ustvaril (Mal. 2, lo.)?« 
In sv. Pavel: »En GOSPOD, ena vera, en krst, en Bog 
in Oče nas vseh« (Efež. 4, 5. 6.)- »Le en Bog je in en 
srednik med Bogom in med ljudmi, namreč človek 
Kristus Jezus« (I Tim. 2, 5.). In takih prič je vse sv. 
pismo polno. In najsi se tudi v njem omenjajo drugi 
ali ptuji bogovi, se to vendar ne sme tako razumeti, 
kakor bi bilo pravih bogov več, in ne le en sam; kajti 
tu se govori o bogih in malikih, izmišljenih od maliko- 
valskih, nevernih ljudi, »katerih nerazumno srce je 
poslalo temno, in ker so se (vendar) imeli za modre, 
so postali norci in so premenili slavo neminljivege Boga 
s podobo obraza trohljivega človeka in ptic in četvero- 
nogih živali in lazečih zverin« (Rimlj. 1, 21—23.)- Na 
nekaterih mestih pa so tudi oblastniki in od Boga 
postavljena gospoščina imenovani » bogovi €, zato ker 
morajo na tem svetu kot namestniki Boga^) varovati 
puravo pravdo in sodbo za vse enako. O tem piše sv. 
Pavel tako-le: »Mi vemo, da ni malik nič na svetu, in 
da ni nobenega druzega Boga kakor le en sam. In najsi 
so, ki so bogovi imenovani, bodisi v nebu ali na zemlji, 
(kakor je veliko bogov in gogpodov,) ali za nas je le en 
sam Bog itd.« (I Korinč. 8, 4—6.). 

3. Kdo je pa in kaj je ta edini pravi Bog, kar se 
njega božanstva in božjega stanu tiče, o tem sv. pismo 
tudi pričuje, da se je On sam nam ljudem tako razodel, 
da je duhovno 2), večno % vsegamodro *), nepremenljivo ^% 
samo sveto«), pravično 7), resnično s), in vsegamogočno ^j 
bilje ali božanstvo, ki nima nikoli konca. In da živi ta 
edini pravi Bog od vekomaj doslej v taki popolnosti, da 
nikogar ne potrebuje 1^), temuč da vse stvari Boga potre- 
bujejo^^) in vse, karkoli so in imajo, to so in imajo od 



O II Mojz. 21, 6; 22, 8; Ps. 82. 2) Jan. 4, 24. ») Skr. raz. 4, 
8. *) Rimlj. 16, 27. O I Sam. 15, 29. «) I Sam. 2, 2. O Ps. 11, 7. 
8) IV Mojz. 23, 19. ») Luk. 1, 37.*«) Ps. 50, 9-18. ") Ps. 104, ^-so. 

Njega. Zato je tudi proti vsem svojim stvarem in delom 
milostljiv in dobrotljiv, sosebno pa proti nam ljudem, 
katerih se usmili, kakor oče svojih otrok ^) ; On ni daleč 
od nobenega od nas, kajti v Njem živimo in se gibljemo 
in smo^). Oni pa, ki tako Njegovo očetovsko milost in 
ljubezen zaničujejo, krivo uživajo ali zapusti, in se k 
malikom ali čarodejstvu obračajo, ali sicer živ6 zoper 
njegove zapovedi, za iste je On srditi goreči Bog in 
požirajoči plamen«), kateri v svojim srdu in gorečnosti 
vse, ki ga sovražijo, telesno, in kateri se ne preobrnejo 
na tem svetu, tudi večno s peklenskim ognjem kaznuje. 
4. Dalje uči in pričuje očitno sv. pismo, da so v 
tem edinem samem čudnem božjem bitju, stanu ali 
božanstvu, tri med sabo različne osebe: Bog Oče, Sin 
in 8Y. Duh. Bog Oče ni od nikogar storjen, niustvarjen, 
ni rojen: temuč je od vekomaj na čuden in neizrečen 
način iz svojega bitja ali božanstva rodil*) Sina, kateri 
je ž njim enega in istega bitja in božanstva, enega 
veličanstva, časti in moči. Bog Sin je od Očeta, ne storjen, 
ne ustvarjen, temuč rojen od vekomaj. Sin se imenuje 
v sv. pismu »večna Modrost« ^) in sama v sebi obstoječa 
»Beseda« «) Očetova in »odsvit slave Njegove« '). Kateri 
je tudi za nas ljudi in za našega izveličanja voljo prišel 
z nebes in telesen postal od sv. Duha iz Marije Device, 
postal človeku enak, trpel, umrl, od smrti vstal, šel v 
nebesa, kjer sedi uf^ desnici Očeta vsegamogočnega, 
odkod spet pride v slavi, da sodi žive in mrtve. 
Njegovega kraljestva ne bo konec. Druga oseba tega 
božanstva je torej tudi pravi človek, v eni, nerazdeljivi 
osebi, in taka ostane vekomaj. Bog sv. Duh je od Očeta 
in Sina, ni storjen, ni ustvarjen, ni rojen: temuč izhaja 
odnjijuvekomaj, inse od njiju pošilja®) v vernikov srca. 
In te tri osebe niso med sabo zmešane, temuč različne, 
kar se oseb tiče, in vendar ni druga od druge razločena 
ali razdeljena, kar se božanstva in njih bitja tiče, tako 
da bi bili trije bogovi: temuč so le tri osebe, ki so vse 



O Ps. 103, 1«. >) Dej. 17, 27. 28. ») II Mojz. 20, 5. V Mojz. 
4, 24. *) Ps. 2, 7. «) Pregov. 8. «) Jan. 1, 1. g. 7) Hebr. 1, s. «) Jan. 

enega samega božjega bitja ali božanstva, enega večnega 
veličastva, ene modrosti, pravice, dobrote, resnice in 
vsegamogočnosti. Ta skrivnost je prvič v starem testa- 
mentu s hebrejsko besedo Elohim izražena, katera sicer 
množino pomeni, in vendar se rabi o enem saiinem 
edinem Bogu. Enako se mora tudi razumeti o sv. Trojici, 
kjerkoli sv. pismo govori o Bogu, kakor da bi bila dva 
Gospoda^), ker saj nista dva Gospoda, temuč je le en 
GOSPOD; ravno kakor nista dva Bogova, temuč le en 
sam Bog. Zato se mora t&ko govorjenje razumeti o osebah 
v božanstvu in ne o več bogovih, kjerkoli govori 2) edini 
Bog o sebi, kakor da bi jih bilo več; istotako kjer stoji 
božje ime trikrat') zaporedoma, kar nam kaže, da se je 
GOSPOD Bog v starem testamentu, pred Kristusovim 
rojstvom, tako razodel, da je le sam edini pravi Bog, in 
da je sv. Trojica. V novem testamentu nam je ta skriv- 
nost o sv. Trojici očitneje dana na znanje, n. pr. ko je 
Kristus rekel krstiti v imenu sv. Trojice, Boga Očeta, 
Sina in sv. Duha*). In sv. Janez evangelist o tem jasno 
piše: »Trije so, ki pričajo v nebesih: Oče, Beseda in sv. 
Duh, in ti trije so eno« (I Jan. 5, 7.). To so tudi očitne 
priče o sv. Trojici v novem testamentu, da so se osebe 
tega božanstva deloma dale slišati, n. pr. Bog Oče, ko 
je z nebes govoril in rekel o Sinu: »To je moj ljubezniv 
Sin, na katerem imam svoje dopadenje« (Mat. 3, 17.). 
Deloma pa so se daJe najčastiteje videti, kakor božji 
Sin, Jezus Kristus, ko se je dal v Jordanu krstiti«^), in 
ko se je potlej na gori pred svojimi učenci premenil^). 
In sv. Duh, kateri se je dal videti nad Kristusom v 
Jordani v podobi goloba 7), in potlej na binkoštni dan v 
podobi ognjenih in razdeljenih jezikov 8). Tako noben 
pravi kristjan v najmanjšem ne more in ne sme dvomiti, 
temuč mora biti trdno zagotovljen, da je ta vera, katero 
vsak dan s svojim očenašem spoznava, ko pravi: »Jaz 
verujem v Boga Očeta itd.; jaz verujem v Jezusa 



O I Moiz. 19, 2. Ps. 110, 1. Mat, 22, u. «) I Mojz. 1, 26. 3, 
{2. ») II Mojz. 34, 6; IV Mojz. 6. 24-26. Ps. 67. *) Mat. 28, 19. 
i) Mat. 3, 13—17. «) Mat. 17, 1—5. II Petr. 1, 17. 18. ') Mat. 3, 
16. •) Ap. dej. 2, 8. . 

Kristusa, njegovega edinega Sina itd.; jaz verujem v 
sv. Duha itd.c — sama prava, resnična in izveličanska 
vera, katera je tudi trdno v teh svetih bukvah starega in 
novega testamenta utemeljena in spričana. In katerikoli 
tej veri ugovarjajo ali se istej ustavljajo, tiste moramo 
smatrati za nevernike in malikovalce, ki ne služijo Bogu, 
ampak hudiču. Takšni so vsi pogani, sedanji judje, Turki, 
Antitrinitarci, kateri so si deloma iz svoje nore pameti 
izmislili mnogo bogov in pomočnikov in si jih še izmišljajo, 
deloma pa, ako so tudi spoznali in še spoznavajo, da je 
le en sam edini pravi Bog, ki je ustvaril nebo in zemljo, 
tega vendar niso verovali in še ne verujejo, da bi bile 
v enem samem bitju ali božanstvu tri različne osebe, in 
ki sosebno našega GOSPODA, Jezusa Kristusa, pravega 
božjega in device Marije Sina, našega edinega Odrešenika 
in Izveličarja, zatajujejo, zasmehljivo o njem govore in 
ga najgrozoviteje grde. Zato najsi se hvalijo in menijo, 
da molijo in časte pravega Boga in stvarnika tega sveta, 
Ga vendarle ne molijo in ne časlč, temuč ga zatajujejo, 
sramotč in kolnejo. Zakaj Bog Oče se drugače ne časti 
in noče tudi drugače češčen biti, kakor le v svojem 
edinem ljubem Sinu, na katerem samem ima svoje do- 
padenje; prav kakor tudi nihče ne more priti k Njemu 
ali biti uslišan od Njega, razen po samem Sinu njegovem. 

II. O stvarjenju tega sveta. 

o tem svetu uči sv. pismo, da ni vselej ali od 
vekomaj tako stal; in da tudi ni narejen iz kake reči, 

ki bi bila GOSPODU Bogu enako večna; in še veliko 
manj, da bi bil sam od sebe, brez stvarjenja, postal 
tak kakršen je: temuč da ga je Bog, večni Oče s svojo 
enako večno in vsegamogočno Besedo, t. j. s svojim 
edinorpjenim Sinom, s sv. Duhom vred, iz lastne moči, 
modrosti in neizrečne dobrote, pred 5547 leti, v šesti 
dneh, prav iz ničesar ustvaril,*) in ne le to vidno nebo 



*) Tu je treba pripomniti: 1) Številp: 5547 let velja prav 
za prav od stvarjenja človelca do 1. 1584, kadar je Dalmatin svoj 
Predgovor pisal (danes torej 5864 let). To število se opira na 

in zemljo in vse, kar je v njih zapopadeno, temuč tudi 
nevidne duhove in angele i). Nekateri angeli niso ostaU 
v svojem stanu pobožni, dobri in sveti, temuč so se 
vsied oholosti in nepokorščine, iz prevzelja svojih darov, 
od Boga odvrnili, in postali iz dobrih angelov hudiči 2), 
kateri so zdaj vsemu dobremu in vsem ljudem, sosebno 
pa izvoljenim božjim in njegovi pravi cerkvi najhujši 
sovražniki, kakor nam priča Jobova zgodba ^) in drugih 
svetnikov vzgledi. Drugi angeli in nevidni duhovi so 
stanovitni ostali v pokorščini proti Bogu, katere On ohranja 
tudi naprej s svojo milostjo v svetosti in pravici, in jih je 
postavil za služabnike*) svoje krščanske cerkve in nje 
izvoljenih udov: da se za teiste vedno vojskujejo*^) 
zoper pogubljene angele, hudiče, in jih na tem svetu 
varujejo in branijo in da nes6 po tem življenju njih 
duše^) v večno življenje. 

Najsi pa je o Bogu pisano"^), da je sedmega dne 
počival, ko je bil vsa svoja dela dokončal: Bog vendar 
ne odstopi in ne zapusti tega svojega stvarjenega sveta, 
kakor zapusti tesar ali zidar svojo strešino ali zid, kadar 
ga dodela, temuč Bog ostane vedno pri svojih stvareh«), 
jih oskrbuje, vlada, ravna, ohranja v njih redu in obrača 
po svoji svobodni volji k svoji časti in k dobremu svojih 
izvoljenih, hudim pa ob svojem času za kazen. Zategavoljo 
je Bog takoj v začetku dobro uredil svoja dela, in dal 
vsakoteremu svoje lastno opravilo, in tako vse vzdržuje 
in hrani, da vse stvari vedno opravljajo^ k čemer so po- 
stavljene, in da drugo ni drugemu na poti, temuč je 

kroDologičDe podatke v bibliji, katere pa so marsikje nepopolne; 
zato tudi štejejo nekateri več, nekaleri manj. Da bi bil svet prav 
pred toliko leti ustvarjen, biblija nikjer ne pravi in bi se dandanes 
tudi Dalmatin izrazil malo drugače. 2) »V Šestih dnevih« se more 
razunaeti: >v šestih dčbah« ali >v šeslih časih«. V sv. pismu beseda 
„dan'^ prav mnogokrat pomeni večji oddelek časa kakor dan, ki 
ima 24 ur. 3) Sv. pismo tudi ne pravi, da je Bog »prav iz ničesar« 
ustvaril svet, ampak: »svetovi so bili osnovani po besedi božji, 
tako da ni iz prikazujočega se postalo, kar je (sedaj) 
vidno« (Heb. 11, s.). 

*) I Mojz. 1; Ps. 33,6-9; Pregov. 8, 22-29; Jan. 1, 3; Kol. 
1, 16; Ps. 104. ») Jud. 1, 6. Skr. raz. 12, 9. «) Job. 1 in 2. *) Heb. 
1, u. ») Ps. 34, 8. «) Luk. 16, 22. ') I. Mojz. 2, 2. «) Jan. 6, 17; 
Jerem. 23, 23. 24; Dej. ap. 17, 27. 2S. 

vselej svojemu namenu pokorno. Zato tudi vidimo, da 
zgoraj lepo nebo^), sonce, luna in zvezde, katerih je 
brez števila veliko, v svojem stalnem in čudnem redu 
vedno okoli tek6, in ne le dan in noč ločijo, temuč tudi 
delajo letne čase, kakor leto, jesen, zimo in spomlad, 
in izkazujejo svojo vplivnost, katera je njim od Boga 
ustvarjena 2), dolenjim stvarem pod nebom. — In tudi 
pod zemljo dd GOSPOD Bog videti svojo vsegamogočnost, 
ker daje tolikanj plemenitih rud ^),- zlata, srebra, železa, 
jekla in drugega brona^ katere pod zemljo rastč, in katere 
kopljejo rudarji, in se tudi časih zasipljejo in konec 
vzemo, kadar Bog svoj blagoslov odtegne in hoče ne- 
hvaležne kaznovati. 

In vse to je GOSPOD Bog tako ustvaril in še 
vzdržuje in vlada, da nam ubogim ljudem izkazuje svojo 
neizrečeno ljubezen in dobroto kakor najdobrotljivejši 
oče, ki tudi v svojih rokah ima in vlada življenje vseh 
ljudi, in kakor dolgo žive za nje skrbi, da imajo vse, 
kar potrebujejo. Sosebno pa skrbi za verne, katerih se 
usmili kakor oče svojih otrok*), da imajo hrano, pijačo, 
obleko in kar spada k njih potrebi. On jih tudi varuje 
in brani zoper hudičevo divjanje na tem svetu kakor 
»zenico svojega očesa« *), da hudič, četudi hodi okoli 
kakor rjoveč lev in išče, koga bi mogel požreti, vendar 
ne more vernim in bogaboječim dalje škoditi kakor 
mu Bog dovoli: tako da tudi en las brez nebeškega 
Očeta volje z njih glave ne more pasti. Zato se tudi 
moramo izkazati hvaležni Bogu za take dobrote: moramo 
ga ljubiti, v njega strahu živeti, ga v vseh nadlogah klicati, 
in njegovih dobrih stvari nikdar hudobno, h grehu, temuč 
dobro, t. j. k Njegovi časti in na korist našega bližnjega 
uživali. Ce to delamo v veri, se smemo in imamo po 
Jezusu Kristusu vselej na Njega, kot svojega najdobrot^i- 
vejšega Očeta popolnoma zanašati in vanj zaupati, in če 
spimo ali čujemo, živimo ali umrjemo, se Njegove brambe 
in ohranjenja nadejati. 



1 



*) Ps. 19, 2. *) I Mojz. 1, u_i8. ») Job. 28, 1. 2. *) Ps. 103, 
13; 127, 2; Mat. 6, 8- O V Mojz. ^2, 10; Zach. 2, a. 

III. O človeku in prirojenem grehu. 

o človeku uči sv. pismo, da ga je Bog šesti dan 
ustvaril kakor najplemenitejšo stvar med vsemi stvarmi 
na zemlji: Adama iz praha in prsti te zemlje, Evo pa 
iz njegovega rebra i). Človek je po božji podobi ustvarjen, 
to je, v takem stanju in taki podobi, kakor kažejo deset 
zapovedi, da je bil pobožen, pravičen in popolnoma svet, 
•da je imel ne le srčno, čisto željo in ljubezen do Boga 
in veselje v Bogu, ki je prebival in svetil v njem s svojo 
večno modrosljo in pravico, temuč je tudi iz svoje od 
Boga ustvarjene, naravne moči imel čistost in moč, da 
je mogel biti božji volji in zapovedim tako popolnoma 
pokoren, kakor Ga je popolnoma spoznal. Zakaj Bog ni 
človeka ustvaril za minljivo, temuč veliko bolj, da Mu 
služi. Ga časti in hvali in da bo večno živel. 

Človek pa ni ostal v tej božji podobi, po kateri je 
bil v začetku od Boga ustvarjen ; temuč stara, prezvijačna 
kača, hudič, je najpoprej zapeljal Evo 2), potem ž njo 
Adama, da sta prestopila iz svoje svobodne volje božjo 
zapoved, in po tem padla v greh, in tako sama sebe 
in nas vse, ki smo od njiju po naravi rojeni, spravila v 
greh, v božji srd, v smrt in pogubljenje, katero vse zlo 
po njih z rojstvom podedujemo in s sabo iz materinega 
telesa prinašamo na svet. Zakaj Adam in Eva nista v 
začetku prejela božje podobe sama za se, nego tudi za 
vse, ki naj bi bili od njiju rojeni ; izgubila sta torej božjo 
podobo vsem ljudem, ki so od njiju rojeni. Bodila sta 
otroke ne več po božji, temuč po svoji podobi, t. j. iz 
grešnega semena. Tako so vsi potomci Adamovi, tudi 
otroci v materinebfi telesu, >v grehih spočeti in rojeni« 
(Ps. 51, 7.), z grehom ostrupljeni, in so „otroci srda 
božjega" (Efež. 2, 3; Rimlj. 3, 10-I8.). 

O takem prirojenem in podedovanem grehu uči 
sv. pismo, da smatra Bog vse človeštvo ne le za dolžno 
smrti in večnega pogubljenja ^) radi tega padca in prvega 
greha naših prvih starišev, temuč da se je človeška 

O MOJZ. 1, 27; 2, 7. 21. 22. ^) I Mojz. 3, 1-6; II Kor. 11, 3. 

8) I Kor. 15, 21. £2. 

2* 

narava tako izpridila in popačila, da nimamo nič 
one pravice in časti^), katero sta imela Adam in Eva pred 
svojim padcem; in da smo tudi nagnjeni in željni delati 
le zoper božjo postavo; da ni ostalo ničesar zdravega, 
čistega, neomadeževanega na naši duši ali telesu, na naši 
vnanji in znotranji moči. Zakaj v človeški pameti ni več 
božja luč in pravo spoznanje božjega bitja in Njegove 
volje 2), temuč je človek strašno neveden v vseh božjih 
rečeh in ne razume prav ničesar, kar je Duha božjega *). 
Njegova volja pa je k vsemu hudemu nagnjena, nepokorna, 
trdovratna, in se vedno ustavlja sv. Duhu in božji milost- 
Ijivi volji. V človeškem srcu je mnogo nespodobnih želja, 
tako da so od mladosti vse misli človeka le hude*). 

Iz tega prirojenega, podedovanega greha, kakor iz 
hudega korena in gnjilega drevesa, izrašča hudi sad 
dejanskih grehov, kakor so vse grešne misli, besede in 
dela zoper božjo postavo '^). Ta sad doprinaša hudič, ki 
deluje v svojih otrocih, t. j. v pregrešnih in nespreobr- 
njenih ljudeh «), kateri ga tudi zbog svoje popačene nara- 
ve poslušajo, da se valjajo kakor svinje v vseh očitnih 
grehih in v sramoti 7) in se kakor kače in modrasi pikajo 
in grizejo sami med sabo®). Verni se pa vojskujejo s 
pomočjo sv. Ducha v pravi veri zoper tako hudo nagnenje. 
Zato tudi njim greh ne bo k pogubljenju, temuč jim bo 
radi Kristusa, našega srednika, odpuščen in zakrit z Njegovo 
popolno pokorščino^). 

IV. o človeški svobodni volji. 

o svobodni volji uči sv. pismo, da jo je človek 
imel pred padcem v raju, tako dobro k dobremu 
kakor k hudemu. Zakaj Bog mu je ponudil oboje, dobro in 
hudo, in mu dal na izber, da je mogel seči po katerem 
je hotel, in izvoUti dobro ali hudo, življenje ali smrt ; 
poleg tega ga je Bog opominjal, da bi se pred hudim 

1) Rimlj. 3, 24. «) Rimlj. 1, 21. 22. «) Efež. 4, 17. is. *) I Mojz. 
6, 5; Jer. 17,9; Ap. dej. 7, 51; Rimlj. 7, 18-20. ^) Gal. 5, 19—21. 
Mat. 12, 35-35; 16, 18-20. «) Efež. 2, 2. 3; II Tim. 2, 26. ') Rimlj! 
1,26-32; II Petr. 2,22. «) Ps, 14, i- Ps. 52,4-6; Gal. 5,15. ») Rimlj. 

8, 1; Ps. 32, 1. 2. 

varoval. Človek pa ni ostal Bogu pokoren (kakor bi bil 
na božje opominjanje moral in tudi lahko mogel ostati, 
ko bi bil hotel), temuč je iz svoje svobodne volje pri- 
volil v greh zoper izrecno božjo zapoved in opominjanje. 
Odtod je človeška volja cel6 grešna ali z grehom ska- 
žena, in hudemu vdana, da je izgubila v vseh duhovnih 
rečeh, ki se tičejo Boga in človeka, ne le svojo svobod- 
nost, veselje in ljubezen do Boga in njegove postave, te- 
muč je tudi po hudičevi volji (katerega jetnik i) je po- 
stal človek vsled greha) Bogu in njegovi postavi naj- 
bolj sovražna 2). D^, človek je tako odumrl vsemu do- 
bremu, da kakor se mrtvo telo samo ne more obuditi k 
posvetnemu življenju, tako malo more grešni človek, ki 
je resnično po grehu pred Bogom duhovno mrtev*), sam 
vstati k duhovnemu življenju, ali se preobrniti k Bogu; 
on tudi sam od sebe ni sposoben kaj dobrega misliti, 
tem manj pa izvršiti*). 

V posvetnih vnanjih rečeh je po padcu naših pr- 
vih starišev res še ostala svobodna volja, ali ta ni 
več popolna: človek namreč ima svobodno voljo, da 
more misliti, govoriti in storiti to, kar se temu svetu, 
ki gleda le na vnanjost, zdi dobro in hvalevredno. 
Človeški razum in volja ima tudi še nekoliko svobodno- 
sti in moči, da more svojim vnanjim udom vladati in 
jim braniti, da ne izvrše velikih vnanjih grehov, kakor 
ubijanja, prešestva, tatvine itd., da tako človek pred 
tem svetom živi pošteno. Ali ker taka vnanja pokorš- 
čina in pošteno življenje pri teh, ki še niso izpreobrnjeni 
po moči sv. Duha, ne pride iz čistega, svobodnega srca, 
temuč izvira ali iz napuha, ali iz častihlepnosti in dobička- 
željnosti, ali iz strahu pred posvetno kaznijo in sramoto : 
taka vnanja pokorščina in pošteno življenje brez vere ni 
torej dobro pred Bogom, najsi se temu svetu zdi dobro 
kakor hoče; temuč je pred Njim gnusoba in Mu ne 
ugaja prav kakor grešnikov sramotno življenje, sosebno 
kadar hoče (človek biti s tako vnanjo svojo hinavsko 



O JaD. 8, 44. ^) Rimlj .8, 7. 8 ») Kol. 2, is. *) Jer. 13, 23; 
II Kor. 3. 6. 

pobožnostjo pred Bogom pravičen in si tako sam zaslužiti 
nebesa 1). 

Človek torej, po svoji naravi in ob svoji lastni 
moči, je in ostane pod božjo jezo in v pogubljenju, in 
se tudi sam od sebe nikakor ne more spreobrniti k 
Bogu in k Njegovi milosti, niti se zanjo pripraviti 2). 
Temuč da se človek k Bogu spreobrne, Bogu ugaja in 
postane izveličan, mu je potreba daru in moči 
sv. Duha 8), ki deluje v njega srcu pri poslušanju, branju 
ali premišljevanju božje besede*); razen tega mu je 
potreba pravega uživanja sv. zakramentov. Zakaj če 
tudi ima človek svobodno voljo in more iz svoje volje 
iti v cerkev ter poslušati pridigo božje besede, ne more 
vendar sam od sebe razumeti poslušane božje besede, 
niti je sprejeti v srce, niti jej verovati, ako mu sv. Duh 
ne odpre srca in razuma. Spomni se dveh učencev, ki 
sta šla v Emaus*^) in Lidije v Filipis^)! Zato tedaj ta ni 
nič, ki pridiguje, tudi ta ni nič, ki posluša, ako Bog sv. 
Duh k temu ne da uspeha"^). Sv. Duh pa vzbuja v nas 
ne le pravo spoznanje božje in pravo vero po poslušanju 
božje besede in prejemanju sv. zakramentov, temuč On tudi 
prenavlja našo pamet in voljo, da kakor poprej, predno 
smo bili izpreobrnjeni, smo bili od hudiča ujeti in zvezani in 
Bogu zoperni : tako zdaj po izpreobrnenju z milostjo sv. 
Duha postanemo svobodni, voljni in veseli pokoravati se 
Bogu in njega volji®). Ker človek ne sme dobro, katero 
stori, pripisovati sam sebi ali svoji moči, temuč le milosti 
in moči sv. Duha. »Zakaj Bog je, ki v nas deluje oboje, 
da hočemo ter da storimo po Njegovi volji« (Filip. 2, 13). 
In so vendar tudi svetnikov dobra dela in njih pokorščina 
na tem svetu nepopolna, in oni vedno v sebi čutijo, da 
se jim meso ustavlja in upira zoper duha ®), da ne morejo 
dobrega izvršiti popolnoma, kakor bi radi. Zato mora^jo 
tudi svetniki Boga odpuščenja svojih grehov prositi in 
vsak dan moliti »očenaš«. 



O Izai. 64, 6; Mat. 23, 14^33. *) Jer. 17, w 31, is. 19. ») Ezek. 
11, 19. 20. *) Rimlj. 10, 17. ») Luk. 24, 13-32. «) Dej. 16, u. 15. 
7) I Kor. 3, 7. «) Ps. 1. ») Gal. 5, 17; Rimlj. 7, 15-23. 

V. o kazni in božjem srdu radi grehia. 

Ker so torej vsi ljudje z grehom skaženi, in ker je 
GOSPOD Bog požirajoči ogenj, ki nikakor greha ne pusti 
brez kazni ^): uči dalje sv. pismo, da so vsi ljudje enako 
padli v božji pravični srd. Odtod je tudi človeško življenje 
na svetu, zavoljo greha, postalo ne le kratko, minljivo in 
zanikerno, temuč tudi vsled hudičeve sile polno trpljenja 
in žalosti od materinega telesa do groba. Tu je nepre- 
stano skrb, strah, obupavanje, srd, sovraštvo, nemir, 
smrtna nevarnost, nevoščljivost, krvoprelilje, nesreča, 
lakota itd.; in kadar je bilo življenje najboljše, je bilo 
»le žalost in delo« (Ps. 90, lo). In najsi pride včasi tudi 
veselje vmes, saj isto dolgo ne trpi in ni stanovitno, 
temuč pride večinoma za njim velika žalost. In ko menijo 
včasi ljudje, da stoprv začenjajo uživati na tem svetu 
dobro življenje, pride smrt in ugrabi človeka naglo, predno 
se tega nadeja. Zato tudi sv. pismo spodobno primerja 
človeško življenje senci, vetru ali dimu, ki ga prežene 
veter, slani ali megli, ki pogine od solnca, ko sije, sosebno 
pa senu, travi ali cvetju na polji in listju na drevju, kar 
vse, ako tudi lepo cvete in ima lep duh in barvo, vendar 
hitro uvene in pogine. Ker so vsi ljudje grešniki, morajo 
vsi umreti in si ničesar gotoveje v svesti biti kakor 
smrti, in ničesar manj gotovi kakor ure smrti. In kadar 
umrj6, ne ved6 in ne čutijo ničesar več tega, kar je na 
svetu 2). Takoj ko se loči v smrti duša od telesa, začne 
telo gniti, smrdeti ^) in biti jed črvom, dokler docela ne 
strohni in zopet se ne povrne v prst ali prah *), iz katerega 
je vzeto. In to vse nam pride od greha, v katerem smo 
spočeti in rojeni in katerega smo storili sami. 

Ali pri tem vsem še ne ostane: temuč sv, pismo 
nas uči dalje, da je človek podvržen ne le telesni smrti 
in sploh vsem nujam in nadlogam na tem svetu, temuč 
tudi večnemu peklenskemu ognju in pogubljenju, da je 
tako človek vsled greha postal mnogo revnejši kakor 
nespametna živina«^). ?akaj ako tudi v grobu segnije in 



1) Joz. 24, 19. *) Propov. 9, 5, 6. «) Jan. 11, 39. *) Ps. 104, 
J9; I Mojz. 3, 19; Propov. 12, 7. *) II Petr. 2, 12. is ; Jud. 10. 

strohni, bo vendar moral na sodni dan zopet vstati od 
smrti in stopiti pred strašni fodni stol Jezusa Kristusa, 
in bo moral dati račun tudi od vsake prazne besedice i). 
Jn kateri ni na tem svetu dobil odpuščenja grehov po 
pravi veri v Jezusa Kristusa, bo po božji pravdi in pravici 
obsojen v peklenski večni ogenj in bo takoj vanj vržen, 
iz katerega ne bo mogel vekomaj priti ali biti odrešen 2). 
Zakaj »njih črv, ne bo umrl in njih ogenj ne bo ugasnil«. 
V peklenskem ognju bodo pregrešni obropani ne le ob 
vso moč, čast in veselje, temuč tudi ob božje izveličansko 
in veselo obličje, in bodo morali prebivati med hudiči in 
prekletimi duhovi in se bodo z njimi vred mučili vekomaj ^). 
In njihove muke bodo tako velike, grozovite in strašne, 
da se ne more popisati. Zategadelj bi tem ljudem, ki 
pridejo tjekaj, bilo boljše, da bi nikoli ne bili rojeni*). 

Tako peklensko britkost čutijo tudi včasi že na 
tem svetu pregrešni, kadar jih začne njih lastna vest 
zbog greha najgrozoviteje tožiti in jim pričati o božji 
sodbi; vsled česar postanejo mnogokrat tako žalostni, da 
jih ne more razveseliti nobena reč na tem svetp: temuč 
jih prestraši tudi to, kar samo na sebi sicer ni strašno ^\ 
radi česar bi tudi rajši hoteli biti mrtvi kakor trpeti tak 
strah in britkost; vsled česar nekateri tudi obupajo in 
umore sami sebe, kakor je storil Saul, Ahitofel, Judež 
Iškariot i. dr. In se tudi včasi prigodi, da radi greha 
pridejo tudi verni in izvoljeni božji v tak strah in trepet, 
da druzega ne menijo, kakor da so od Boga popolnoma 
zavrženi in obdani s peklenskimi mukami. Tak strah in 
britkost je izkusil David in drugi svetniki, da, sam 
Kristus na križu«). Poglej, to vse pride vsled pravičnega 
srda božjega zbog greha nad vse Adamove otroke I 

Vi. o postavi. 

Dasi je pa GOSPOD Bog dal svojo postavo in jo 

bil v začetku človeku zapisal v srce, da je sam od sebe 

1) Mat. 25,31-46; Skriv. raz. 20, ii-i5; Mat. 12, S6. ') Luk. 
16, 19-31; Izai. 66, 24. ») Rimlj. 2, 3-11; Skr. raz. 14, 9-11. *) Mat 

26, 24. O ni Mojz. 26, 36; V MOJZ. 28, 66. 67; Izai. 30, 17. ») Ps. 6, 2-4; 

Ps. 22; Mat. 27,46. 

vedel, kaj je imel storiti ali pustiti i); in potem, ko je 
ista božja postava v človeškem srcu po padcu naših prvih 
starišev potemnela, jo je zopet ponovil na gori Sinaj in 
na dve kameniti deski v desetih zapovedih zapisal, kaj 
Mu ugaja in kaj ne, in česa si mora človek prizadevati 
in česa se varovati, da izkaže Bogu pokorščino ^) ; in dasi 
je ta postava sveta, in vsaka zapoved sveta in pravična 
in dobra, in dasi obljublja postava življenje tem, ki te 
zapovedi store in po njih žive^): je vendarle spet očitno, 
da GOSPOD Bog v taki svoji postavi od nas zahteva ne 
le vnanjo temuč tudi notranjo pokorščino in tako popolno 
čistost srca, da bi v njem ne smelo biti nobene hude 
želje*). Naše srce pa je po padcu v greh tako skaženo, 
da ne more izpolnovati ni tega, kar je Bog za povedal, 
niti tega se varovati, kar je Bog prepovedal, temuč je 
skrivaj sovražno dobremu, kar je Bog zapovedal, in 
goji želje in veselje k hudemu, kar je On prepovedal. 
Tako uči sv. pismo, da ni nobenega človeka na svetu, 
kateri bi mogel postavo božjo iz lastne moči popolnoma 
izpolniti. Zakaj Bog sam toži, da njegovo ljudstvo ni 
ohranilo zaveze postave, katero je sklenil ž njimi '^). In 
Kristus pravi Judom, da jim je Mojzes dal postavo, ali 
nikogar ni med njimi, ki bi jo izpolnoval «), Sv. Štefan 
tudi Judom oponaša in pravi 7): »Vi ste postavo prejeli, 
a niste je ohranili«. In sv. Peter priznava isto, ko pravi ») : 
»Ne očetje naši, ne mi nismo mogli prenašati jarma 
postave«. Kakor je tudi naša nemoč in nesposobnost 
naslikana v priliki o hlapcu, ki je bil svojemu gospodu 
dolžan deset tisoč talentov in ni imel s čim plačati »). 

Zato je to velika zmota in zapeljevanje in cel6 
zoper sv. pismo, ako se uči, da bi človek mogel iz svoje 
moči božjo postavo izpolniti. Zakaj »postava je duhovna, 
mi pa smo meseni, grehu suženjsko prodani« i^). In vsi 
ljudje imajo meseno mišljenje. »Meseno mišljenje pa je 
sovraštvo do Boga, ker se božji postavi ne pokorava, ker 
se tudi ne more«, pravi sv. Pavel. »In oni, ki imajo 



01 Mojz. 2,16. 17; Rimlj. 2, 15. «) IIMojz. 20. ») Rimlj. 7, ii; 
Gal. 3,12. *) Mat. 5,28; Rimlj. 7, 7. O Jerem. 31,32. ^ Jan. 7,19. 
») Ap. dej. 7, 53. 8) Ap. dej. 15, lo. «) Mat. 18, 23. 34. *<>) Rimlj, 7, u. 

meseno mišljenje, ne morejo ugajati Bogu« (Rimlj. 8,7.8.). 
Toda s tem se nikakor ne pravi, da bi bil Bog zapove- 
dal nemogoče reči. Zakaj Adam in Evi je bilo to vse 
pred padcem mogoče ; le s svojim padcem sta izgubila 
moč, izpolniti zapovedi božje. Ker pa Bog ni dal temu 
padcu nobenega vzroka, pristojno je, da terja še današ- 
nji dan, kar je bil takoj v začetku zapovedal in dal k 
temu moč, da se je moglo izpolniti. 

Sosebno pa so predaleč od prave poli oni, ki se 
dado pregovorili, da bi nekateri ljudje mogli ne le po- 
polnoma izpolnili, kar je Bog zapovedal v svoji poslavi, 
temuč da bi mogli storiti še več kakor bi bili dolžni; 
in da bi taka svoja dela, katera bi iz svoje pobožnosli 
storili v večji meri kakor jim je bilo zapovedano, mogli 
drugim ljudem ali za denarje in za dobro plačilo pro- 
dati, ali sicer iz dobre volje privoščiti, da bi jim lako v 
nebesa pomagali. To je veliko zapeljevanje. Kajti od či- 
gave obilnosti imamo kaj prejemati i) kakor le od Kri- 
stusove? Kajti ako od Njega ne prejmemo vsega, na 
duši in na telesu, smo mi sami na sebi tako ubogi, da 
ne moremo GOSTODO Bogu na tisoč besed niti edne 
odgovoriti 2). Vsa naša pravičnost, t. j. najboljše, kar 
moremo storiti, ni pred Bogom nič druzega kakor 
oskrunjeno oblačilo »). Zaraditega nas tudi naš ljubi GOS- 
POD in Izveličar Jezus Kristus opominja, da naj rečemo, 
kadar vse storimo, kar nam je ukazano: »Nepridni 
hlapci smo; zakaj storili smo stoprv to, kar smo bili 
dolžni storiti« *). Tudi sveti prerok in kralj David — 
dasi ga sv. pismo hvali '^), da je storil, kar je ugajalo 
Bogu in vse svoje žive dni ni odstopil od vsega, kar 
mu je Bog zapovedal, razen dejanja z Orijem Hetej- 
skim — je vendar spoznal, da se to ne more razumeti, 
kakor bi bil popolnoma izpolnil božjo postavo. Zato tudi 
piše in moli: »Ne hodi, GOSPOD, v sodbo s hlapcem 
svojim, ker pravičen ni pred teboj nihče, ki živi« (Ps. 
143, 2.) 



O Jan. 1, 16. ») Job. 9, s. ») Izai. 64, e. *) Luk. 17, k 
*) I Kralj. 16, 6. 



Digitized by 



Google 



r 



— 27 — 

Postava torej take čistosti in popolnosti srca, ka- 
koršDo zahteva, pri ljudeh ne najde, dati Je pa tudi ne 
more. D^, kakor nam priča sv. pismo i), postava ne le 
pusti človeka takega kakorSen je od narave, temuč ga 
tudi preklinja in obsoja po božjem ukazu : oznanja nam- 
reč in izreka božjo sodbo, časno in večno prekletstvo 
nad vsakim, ki ne stori, kar je pisano v knjigi postave. 
Tako dela postava greh le večjim, mogočnejšim in straS- 
nejšim. Postava je jasno zrcalo^), ki kaže človeku, kako 
je po grehu grd, skažen in popačen. 

Vendar pa ni GOSPOD Bog trinog ali nasilnik, ki 
bi imel veselje do mučenja in obsojanja človeka, zato 
ker po postavi obsoja in najgrozoviteje preti in straši. 
Zakaj Njegova volja ni, da bi ljudje ostali v strahu, 
britkosti, kazni in pogubljenju 3). Temuč On po postavi 
deluje le za dobro človeka. Najpoprej prebuja ljudi iz 
njih epikurejske in živinske brezskrbnosti, v kateri žive 
vedoma v velikih grehih, da se uče iz postave božje 
spoznati svojo nevarnost in kaznivrednost, in si priza- 
devajo oprostiti se vnanjih grehov in vsaj za vnanjost 
pošteno živeti*). (2) Takim, ki si prizadevajo za vnanje 
pošteno življenje, preti Bog po postavi, d a ne postanejo 
hinavci in samopravičneži, temuč naj se liče iz postave, 
da Bogu ne zadošča vnanja pokorščina in pošteno živ- 
ljenje, ampak da terja od nas vseh notranjo, vso, popolno 
pokorščino, da Boga ljubimo iz vsega srca, iz vse duše, 
iz vse misli in z vso močjo, in našega bližnjega kakor 
sami sebe^). (3) Ker pa je to na tem svetu nemogoče 
(kakor moramo vsi priznati), priganja nas Bog po postavi, 
da — spoznavši svojo grešnost in nepopolnost — iščemo 
popolno pokorščino, pravičnost in svetost, odpuščenje 
grehov in večno življenje ne več sami v sebi, temuč 
izvunaj sebe, pri samem našem GOSPODU in edinem 
Izveličarju in Sredniku Jezusu Kristusu «), ki je pravi 
»Jehčva Cidkčnu«*) t. j. »GOSPOD naša pravica« '), ki 



O Gal. 3, 10 ; V Mojz. 27, u-26; Rimlj. 5, 20. ») Jak. 1, 
. 84. *) Jerem. 29, 11. *) I Tim. 1, 9. 10; Ps. 32, 3-5. *) Mat. 5; 
Mojz. 6, 5. •) Filip. 3, s-9. ') Jerem. 23, e. 

*) Hebrejski izraz, ki je služil reformatorjem kol geslo. 

nam je storjen od Boga za modrost in za pravico in za 
posvečenje in za odrešitev; da — kakor je pisano — 
»kdor se hvali, v GOSPODU naj se hvali« i). Tako je 
»postava voditeljica naša do Kristusa, da se z vero 
opravičimo« (Gal. 3, 24). (4) Postava je koristna tudi 
tem, ki so že prerojeni iz vode in iz sv. JDuha in so 
postali pravični po Kristusovi, našega Posrednika in Izve- 
ličarja, pokorščini in pravici. Iz nje morejo vedeti, kaj 
je prav in kaj krivo in katera so prava dobra dela, ki 
Bogu ugajajo, n.amreč ne ta, katera si človek izmisli po 
svoji lastni pameti in pobožnosti, katera tudi pred 
Bogom nič ne veljajo, ampak so gnusoba pred Njim 2): 
temuč da so samo ta dela Bogu prijetna in dopadljiva, 
katera je predpisal v svojih desetih zapovedih, in je 
ostro naročil, da se ne sme k Njegovim besedam nič 
priložiti, niti kaj v njih premeniti, niti nič odvzeti 3). 
Zato se spodobno imenuje božja postava »luč na našem 
potu in svetilo našim nogam« (Ps. 119, 104.). 

VIL O evangeliju. 

Ker je torej postavi, ki je bila dana po Mojzesu, 
nemogoče, storiti nas pred Bogom pravične, zato k«ir je 
postala slaba vsled slabosti in popačenosti našega mesa ^), 
prinesel nam je božji Sin, Jezus Kristus, iz naročja 
svojega nebeškega Očeta ^) nov uk, namreč svoj sveti 
e angelij. »Evangelij« pa je grška beseda in pomeni 
»vesel glas«, »vesela vest« ali »veselo poročilo«. Kristu- 
sov uk pa se zato imenuje »evangelij«, ker je veselo po- 
ročilo in tolažilna pridiga^), po kateri dobivajo plašljive 
in prestrašene duše od Boga pravo tolažbo, novo moč, 
odpuščenje grehov in milost za milost 7). Zalo se tudi 
uk sv. evangelija primerja v sv. pismu: rosnemu oblaku 
zjutraj ; rosi, ki zgodaj zjutraj pade ®) ; solncu, ki vzhaja 
jasno, brez oblakov ») ; dežju po vročini, ki vse ohladi in 



») I. Kor. 1, 30. 81. '») Izai. 29, 3; Mat. 15, 7-9. ») V Mojz. 
4, 2. *) Rimlj. 8, 8. O Jan. 1, is. •) Izai. 62, 7; 61, i-s. ') Jan. 1, 
j6. ») Ozeja 6, *. ») II Sam. 23, 4. 

oživi, kar je uvenelo^); solncu, ki vse spet dvigne, kar 
je od dežja pobito k tlom; lepemu in veselemu polet- 
nemu času^), veliki večerji*), dragocenemu biseru, skri- 
temu zakladu*), in drugim imenitnim rečem. Zalo mora 
biti vsak kristjan pripravljen, da voljno zapusti ne le 
svoje blago, nego tudi svoje življenje in karkoli ima 
ljubega na tem svetu zavoljo evangelija '^). 

Treba pa je v krščanski cerkvi delati velik razloček 
med postavo in evangelijem in prav razlagati besedo 
resnice. Kajti (1) postava je bila v začetku, pri stvarjenju, 
človeku zapisana v srce in je bila tako od narave 
znana, da je človek vedel sam od sebe, kaj bi moral 
storiti ali opustiti. Ampak evangelij je ljudem in angeljem 
od narave skrit in se je razodel le po Kristusu, ki je v 
naročju Očetovem «). (2) Postava res o b 1 j u b 1 j a pravičnost, 
življenje in večno izveličanje, ali le tem, kateri jo popolnoma 
izpolnijo. Ampak evangelij ne le obljublja, temuč nam 
tudi resnično daje pravičnost, življenje in večno izveli- 
čanje, brez vseh naših lastnih del, povsem zastonj, le zavoljo 
samega Kristusa, katerega z vero prejmemo in postanemo 
po veri deležni vseh njegovih dobrot in vsega njegovega 
zasluženja 7). (3) Ker ni človeka na tem svetu, ki bi bil 
popolnoma izpolnil božjo postavo ali jo mogel izpolniti, 
straši ona in ostro preti z božjim sodom, z večno smrtjo 
in pogubljenjem. Ampak evangelij tolaži nad grehom 
žalujočo vest s popolno pokorščino našega Gospoda in 
Izveličarja, Jezusa Kristusa, ki je na našem mestu zadostil 
božji postavi, evangelij priča, da je Hog spravljen z 
vsemi temi, ki trdno verujejo v Kristusa, Njegovega 
Sina 8). 

Evangelij torej nI le kos ali oddelek iz sv. evan- 
gelistov, kateri se razlaga ob nedeljah ali praznikih; 
tudi ni le povest o življenju Jezusa Kristusa, namreč 
kako je bil spočet od sv. Duha v telesu čiste device 



O Ps. 68, 10. ^) Vis. pes. 2, n. ») Luk. 14, 16-24. *) Mat. 
13, 44-46. *) Mat. 16, 24-26. •) Efež. 1, 9. 10. Rimlj, 16, 25. 26. 
O Kološ, 2, 9-15. Gal. 3, 26-29. «) Izai. 40, i; Mat. 11, ss; II Kor, 
1, 8—5; 6, 18. 19. 

Mar\je in od nje rojen kot pravi človek; kako je bil 
mučen pod Pontijem Pilatom, križan in v grob položen; 
kako je šel v pekel, tretji dan od smrti vstal, šel v nebesa, 
kjer sedi na desnici Boga, svojega Očeta, vsegamogočnega: 
temuč evangelij tudi uči, da je le sam Jezus Kristus 
s svojim britkim trpljenjem in s svojo smrtjo plačal za 
naše grehe in zadostil postavi ; da je s svojim vstajenjem 
od smrti premagal, kakor pravi srčni nebeški junp^k, greh, 
smrt, hudiča in pekel, ki so ga hoteli mesto nas držati 
v ječi; in da je iz njihove oblasti oprostil svoje verne 
in jim pridobil odpuščenje grehov, pravičnost, vstajenje 
mesa in večno življenje i). Zakaj greh. je bil taka gnusoba 
in tako prevelik dolg pred božjimi očmi, da nismo 
mogli biti odrešeni ni z zlatom, ni s srebrom, ni s krvjo 
nobene živali, in še mnogo manj z našimi lastnimi ali 
pa drugih Ijudij dobrimi deli in z zasluženjem, temuč le 
z drago rešnjo krvjo božjega Sina, kakor nedolžnega in 
neomadeževanega Jagnjeta ^). Zato kdor išče izven Kristusa 
druge poti k nebesom in odpuščenja svojih grehov, ta 
zaničuje drago rešnjo kri Kristusovo in sramoti Njegovo 
zasluženje. Vsi taki so Kristusa izgubili in izpadli iz 
Njegove milosti >). Zakaj ako bi se nam moglo na neki 
drugi način pomagati, bi ne bilo potreba bosemu Sinu 
priti na ta svet in toliko trpeti. Ker pa je prišel in sam 
dosegel spravo za naše in za vsega sveta grehe*), ni v 
nobenem drugem izveličanja in tudi ni nobeno drugo 
ime dano ljudem, v katerem bi mogli biti izveličani, 
kakor le ime Jezus ^). 

In ta uk ni nikakor nov, ki bi se bil začel šele 
pred štiridesetimi ali šestdesetimi leti, ali tudi šele s 
Kristusovim rojstvom, temuč se je takoj v začetku sveta 
pridigoval v raju, kjer je obljubil sam Bog Oče žensko 
seme, t. j. Kristusa, ki bo kači glavo stri*), t. j. hudiču, 



O Rimlj. 3, 24-26; Efež. 1, ?; Gal. 4, 4. 5; Tit. 2, 14. «) Heb. 
9, 11. 12; I Petr. 1, 18. 19. ») Gal. 5, 4. *) I Jan. 2, 2. O Ap. dej. 
4, 12. 

♦) Ta obljuba se glasi po hebrejskem izvirniku (I Mojz. 3, 15.) 
iako-le : »In postavim sovraštvo med t4 (t. j. kačo) in to ženo 
(t. j. Evo), in med seme tvoje in njeno seme; to (t. j. žensKo 

grehu, smrti in peklu odvzel moč. In ta obljuba se je 
čestokrat in na mnogoteri način ponovila svetim očakom 
in prerokom od Mojzesa naprej, tako da so natančno 
prerokovali čas in mesto Kristusovega rojstva i), Njegovo 
trpljenje in vstajenje*). Kristusovo trpljenje in smrt 
se je tudi kazalo naprej po mnogih znamenjih in pred- 
podobah, kakor po daritvah v Mojzesovi postavi, sosebno 
po velikonočnem jagnjetu i. dr. »). Kakor je tudi Kristus 
sam pred svojim trpljenjem in še po svojem vstajenju 
od mrtvih razlagal svojim učencem sv. pisma in preroko- 
vanja, in jih je poslal po vsem svetu, naj pridigujejo 
tak evangelij o Njem *). Najsi torej sv. očaki ni«o dočakali 
Kristusovega rojstva, so vendar imeli obljubo božjo in 
se iste prav posebno veselili, in si iz srca želeli Njegovega 
prihoda*) in trdno verovali, da se ta obljuba o Kristusu, 
Izveličaiju vsega sveta, gotovo izpolni. In najsi je Bog 
še tako dolgo odlašal, so se vendar srčno zanašali na 
njegove besede, in so tako v starem testamentu — kakor 
tudi mi v novem testamentu — postali le po laki veri v 
Kristusa pred Bogom pravični in izveličani. Tako je torej 
od začetka do konca sveta le eden sam pravi pot v 
nebesa, namreč : vera v našega GOSPODA Jezusa Kristusa *). 
In ni veliko razločka med temi, ki so živeli pred Kristu- 
sovim rojstvom, in med nami, ki živimo zdaj: oni so 
čakali in verovaU v tega, kateri je imel priti, mi pa 
verujemo v tega, kateri je že prišel in izvršil našo 
odrešitev popolnoma. Jezus Kristus pa je isti včeraj, danes 
in tudi vekomaj 7). 



seme) ti stare glavo, ti pa (namreč kača) mu bodeš zbadala peto.« 
y prevodih rimsko-katoliSke cerkve večinoma stoji : »ona ti bo strla 
fflavo, ti pa boš zalezovala njeno peto.« Potemtakem se razlaga: 
Žena bo zmagala hudobnega duha in mu popolnoma strla vso 
njegovo moč — ta žena pa je mati Jezusova, Marija. Toda taka 
prestava in razlaga nikakor ni upravičena, ampak zelo prisiljena. 
Hebrejska beseda >hu« nikoli ne pomeni »ona«, temveč »on« ali 

jL »ono«. Jasno je tudi, da je le Kristus, to seme žene, zmagal 

udobnega duha, ne pa Marija. 

1) Mat. 2, 6. 6; Jan. 7, 42. «) Ps. 22; Izai 53; Ps. 16, lo. 
Hebt. 9; II Mojz. 12, i-so. *) Luk. 24, 25-27 ; 44-4«. *) Jan. 8, 

1; Luk. 10, 24. •) Ap. dej. 15, u; Rimlj. 3, 21. 22. ') Hebr. 13, a. 



Digitized by 



Google 



— 32 — 

VIII. o pridigarstvu. 

Da bi ta izveličanski, veliko vredni zaklad Kristu- 
sovega zasluženja in veseli glas njegovega sv. evangelija 
ne ostal skrit, temuč se razodel in razglasil vsemu svetu, 
postavil je Bog v starem in novem testamentu pridigarstvo. 
Karkor nam priča sv. pismo, poklical je že zdavnaj 
nekatere svete ljudi, kakor očake, preroke, in potem 
apostole, katerim je naročil, naj oznanjujejo to, kar so 
slišali in videli od Njega samega, ali le samemu ljudstvu 
izraelskemu, ali pa vsemu svetu ^), Tudi še dandanes kliče 
Bog nekatere za svoje služabnike, da pridigujejo Njegovo 
besedo. In kakor sv. preroki in apostoli niso smeli 
ničesar druzega pridigovati ali učiti kakor samo to, kar 
so slišali in videli od samega Boga: tako tudi so danda- 
našnji učeniki in cerkveni služabniki zavezani, da ne 
smejo učiti druzega kakor samo to, kar so učili in 
pisali sv. preroki in apostoli. In ako bi si kdo drznil 
učiti in pridigovati kaj drugega, tega bi ne smel nihče 
poslušati, in tak pridigar mora biti preklet, dasi bi bil 
tudi angelj iz nebes. Kakor piše sv. Pavel Galatom: »Ni 
drugega evangelija; samo da so nekateri, ki vas zme Jajc 
in hočejo preobrniti evangelij Kristusov. Ali tudi ko bi 
vam mi ali angelj iz nebes oznanjeval evangelij drugač, 
nego smo vam mi oznanili, preklet bodi!« ((ial. 1, 7. 8.) 

Po tem pridigarstvu daje nam nebeški Oče prepo- 
vedovati 2) o svojem ljubeznivem Sinu Jezusu Kristusu 
in vseh njegovih dobrotah, in ponujati svojo milost in 
večno izveličanje, in sicer na ta način, da sv. Duh pre- 
budi in odpre človeku srce s), da pazi na besedo božjo, 
katera se mu pridiguje ali katero bere sam; in ko spo- 
zna človek po ostri pridigi o božji postavi svoje grehe in 
zaide radi njih v strah in britkost, da ne ve kaj počeli, 
tedaj ga zopet sv. Duh tolaži z milosti polnim ukom sv. 
evangelija o našem edinem posredovalcu in pravem Izve- 
ličarju, Kristusu Jezusu. Tako nas uboge ljudi, ki smo 
sicer po naravi otroci božjega srda, Bog sv. Duh rodi 



1) Izai. 6; Jer. l,4-io; Ezek. 2,8-7; Mat. 28, 19. 20; Gal. 
1, 15. 16. O Ap. dej. 10, 6. 6; Rimlj. 10, w. «) Ap. dej. 16,u. 

vdrugič s pomočjo pridigarstva po božji besedi in sve- 
tih zakramentih in nas stori božjimi otroki in dediči 
vsega nebeškega blaga ^). 

IX. o veri. 

Kakor nam pa GOSPOD Bog Oče nebeški po očitem 
pridigarstvu v svoji besedi in sv. zakramentih daje ozna- 
novati, ponujati in podajali dragi izveličanski zaklad 
brilkega trpljenja, smrti, vstajenja od smrti in vsega 
zasiuženja svojega ljubega Sina, odpuščenje grehov, 
pravičnost, ki pred Njim velja, in po tem življenju večno 
življenje: tako tudi uči in pričuje sv. pismo, da takih 
dobrot ne moremo prejeli in jih deležni postati drugače, 
kakor le po veri v našega GOSPODA Jezusa Kristusa. 
Zato sam Kristus pridigarstvo in vero stavi vkup, ker 
govori k svojim učencem lako-le: »Pojdite po vsem 
svetu in pridigujle evangelij vsem stvarem, Kdor^Tjo 
veroval in bo krščen, bo izveličan; kdor pa ne bo 
veroval, bo pogubljen« (Mar. 16, 15. 16.)- Tako piše tudi 
sv. Pavel, da »evangelij je božja moč, katera izveliča 
vse, ki ga verujejo« (Rimlj. 1, le). In na drugem mestu 
pravi: »Katerikoli bo klical ime GOSPODOVO, bo izveličan. 
Kak6 pa bodo klicah tega, v katerega niso verovaH? 
Kako bodo pa verovali, če niso o Njem slišaU ničesar? 
In kako bodo slišali brez pridigarja? A kako bodo 
pridigovali, ako niso biU poslani?« — »Vera pride iz 
pridige, pridiga pa po božji besedi« (Rimlj. 10, 13—17). 
In zopet na drugem mestu pričuje, da potem, »ko ta 
svet ni po svoji modrosti spoznal Boga v Njegovi modrosti, 
je sklenil Bog po neumnosti oznanjevanja (evangelija) 
izveličati 16, kateri verujejo. Kajti beseda križa (t. j. 
evangelij) je tistim, ki se pogubljajo, neumnost, nam pa, 
ki se zveličujemo, je moč božja« (I Kor. 1, I8. 2l). 

Da postanemo le po sami veri pravični in izveli- 
ča n i, je iz vsega sv. pisma očitno, in sam naš Odrešenik 



O Jan. 3, 6. 

Kristus nas uči povsod, da naj le v Njega samega verujemo, 
in le vero hvali visoko, nad nevero pa se srdi ^) in jasno 
pričuje, da je volja Njegoveja nebeškega Očeta, da 
katerikoli vidi Sina in veruje v njega, ima večno življenje 2). 
To potrjujejo tudi Kristusovi učenci. Sv. Pavel piše povsod, 
da pravičnost, ki velja pred Bogom, pride le po veri v 
Jezusa Kristusa k vsem in na vse, kateri verujejo s). 
Tako piše tudi sv. Peter iz preroka Izaije: »Glej, — 
pravi GOSPOD — jaz položim v Sijonu izvoljen, dragocen 
vogelni kamen, da kdor v njega veruje, ne bo osramočen. 
Vam torej, ki verujete, je on čast« (I Petr. 2, 6. 7). 
In sploh pridiguje sv. Petr, da bodo po imenu Jezusovem — 
kakor so pričali vsi preroki že od zdavnaj — prejeli 
odpuščanje grehov vsi, ki v Njega verujejo*). Kakor so 
bili tudi vsi sv. očaki, svetniki in svetnice v vseh čisih 
Bogu prijetni in postali pravični pred Njim le radi njih 
vere, kakor to sv. Pavel zadosti dokazuje v listu Rimljanom 
pogl. 4 in Hebrejcem pogl. 11, in zategadelj imenuje 
Abrahama »očeta vseh vernih«, ker mu je Bog njegovo 
vero računil za pravico. 

Iz tega vsega se že lahko razumi, da vera ni 
taka molovredna reč, kakor se zdi človeški popačeni 
pameti in kakor o veri govore neverni, hinavci in 
samopravični pred preprostimi ljudmi. Tudi ni vera 
vsakaterega last in ni v naši lastni moči, da bi mogel 
dobiti človek sam od sebe pravo vero, temuč je poseben 
dar božji in visoko opravilo sv. Duha v naših srcih. 

Kadar se pa v sv, pismu uči in govori o pravi 
veri, je treba dobro vedeti in si zapomniti, kaj je prava 
izveličanska vera in kaj obsega, da se nihče ne moti, 
misleč, da je veren, in bi bil na sodni dan spoznan za 
nevernika in obsojen v pekel. 

Zato nas sv. pismo uči dalje, da ni nikakor prava 
krščanska, izveličanska vera, če človek ve zgodbo o 
našem GOSPODU Jezusu Kristusu, da more povedati, 
kdo je On, in kako je za nas trpel itd. Zakaj to tudi 



OMat. 8, 10; 15,28; 8,26; Mar. 9, 19; 16,14. «) Jan. 6,40. 

8) Rimlj. 3, 22. *) Ap. dej. 10, 43. 

hudobni duhovi vecl6 in verujejo (pravi sv. Jakob) i), in 
veliko bolje kakor marsikateri kristjan, in vendar se s 
tem ne bodo opravičili in izveličali. Kajti oni ne verujejo, 
da bi bil Kristus njih Izveličar, da bi trpel zavoljo 
njih in jih odrešil s svojim trpljenjem, temuč se nad 
tem strašijo in trepetajo. Temuč k pravi krščanski veri, 
po kateri prejmemo odpuščenje grehov in postanemo 
pravični pred Bogom, je treba, da človek vse to, kar se 
oznanjuje v evangeliju o Kristusu, sprejema za gotovo, 
trdno in resnično, ter da si sosebno prisvoji in prilasti 
Kristusa, našega Posrednika in Izveličarja, z vsem Njegovim 
zasluženjem in z vsemi dobrotami, kakor se On ponuja 
v evangeliju vsakemu spokorjenemu grešniku; treba je, 
da stavi iz vsega srca vse svoje upanje in tolažbo na 
Njega samega, in je tega v svojem srcu zagotovljen, da 
je bil Jezus v smrt dan za njegove grehe in je od mrtvih 
vstal za njegovo opravičenje 2). 

Skratka: Prava vera je tako zanašanje na Jezusa 
Kristusa, da človek docela obupa nad vso svojo lastno 
močjo, pobožnostjo in svetostjo, tudi nad pomočjo vsega 
sveta; četudi čuti težko butaro svojih grehov in mu vest 
očita, da si je zaslužil božji srd in večno pogubljenje 3), 
vendar ne obupa nad Jezusom Kristusom, temuč k Njemu 
pribeži in se trdno in stanovitno zanaša na Njega 
resnično besedo, da mu je Bog milostljiv, da mu grehe 
odpušča in mu jih nikakor ne všteva, temuč mu gotovo 
daje zavoljo Kristusa večno življenje. Katerikoli Kristusa 
tako sprejme v pravi, živi veri in s srčnim zanašanjem, 
ta je v Njega tako zasajen*), da je Bog Oče ne gleda, 
kdo je on, temuč kdo je Kristus, tudi ne, kaj je storil, 
temuč kaj je storil Kristus in zanj trpel. Zato mu tudi 
Bog več njegovih grehov ne všteva, temuč namesto njih 
mu prišteva popolno pokorščino in zasluženje Kristusovo, 
nič drugače, kakor da bi sam nikoli ne storil nobenega 
greha, temuč izpolnil vse božje zapovedi. Tako ga zavoljo 
Kristusa sprejema za pravičnega in svetega in ga oprošča 



6) Jak. 2, 19; Mar. 1, 23. 24; Ap. dej. IP, le. 17. *) Jan, 20, 28; 
[zai. 9, 6; 63, 5; Rimlj. 4, 25. ») Ps. 61 ; 130. *) Jan. 15, 3; Rimi. 11, 16-24. 

njegovih grehov in večnega pogubljenja. Zategadelj je 
tudi Kristus v sv. pismu imenovan naša pravičnost, 
svetost, modrost in odrešenje^). Kakor tudi sv. Pavel o 
tem piše: »Ako je Bog z nami, kdo more biti zoper 
nas? Kateri ni prizanesel svojemu edinemu Sinu, temuč 
ga je za nas vse dal, kako ne bo tudi ž njim nam 
podaril vsega? Kdo bo tožil proti izbranim božjim? Bog 
je, ki jih dela pravične. Kdo je, kateri jih bo obsodil? 
Kristus je, ki je umrl, pa je tudi vstal od mrtvih, kateri 
je tudi na desnici Boga, kateri tudi prosi za nas. Kdo 
nas bo ločil od ljubezni Kristusove? itd.« (Rimlj. 8, 31—38). 

Ker je torej to resnično, da le sama vera, katero 
vžge sv. Duh v naših srcih, nas stori deležne GOSPODA 
Jezusa Kristusa in vseh njegovih dobrot, še predno smo 
kaj dobrega storili ali mogli storiti (kajti »brez vere je 
nemogoče bogu dopasti^)«, in »vse, kar ni iz vere, je 
greh 8)« pravi sv. Pavel): tako se iz tega lahko razume 
in dokaže, da nas opraviči in izveliča le sama vera v 
Kristusa. Kakor piše o tem sv. Pavel na mnogih mestih; 
na primer Rimlj. 3, 28: »Zato trdno mislimo, da postane 
človek pravičen z vero, brez del postave«. Takisto Rimlj 
4, 5: »Tistemu pa, ki ne dela (namreč: dobrih del za svoje 
opravičenje), a veruje v tega, ki opravičuje brezbožnega, 
računi se njegova vera za pravičnost«. In Gal. 2, 16: »Ve- 
doč, da se ne opraviči človek z deli postave, ampak po veri 
v Jezusa Kristusa, verovali smo tudi mi v Jezusa Kristusa, 
da bi se opravičili z vero Kristusovo in ne z deli postave, 
ker se ne bo opravičil z deli postave noben človek«. 

Ko sv. Pavel govori o »postavi« in »delih postave«, 
ne misli na verske obrede in deželne zadeve; kajti take 
vnanje obrede in deželne postave je bilo prav dobro 
mogoče izpolniti z vnanjo pokorščino. On pa misli s 
tem deset božjih zapovedi, katerih noben od 
Adama rojen človek ne more popolnoma izpolniti. — In 
ako bi tudi izpolnili vse božje zapovedi, reči moramo po 
besedi Kristusovi: »Nepridni hlapci smo; storili smo, 
kar smo bili dolžni storiti«. Nobene pravice nimamo 
torej zahtevati ali pričakovati za to kako plačilo. 

O I Kor. 1, 30. ^) Hebr. 11, e. ») Rimlj. 14, 28. 



Digitized by 



Google 



— 37 — 

Jasno je torej, da nas more le vera pred Bogom 
opravičiti, ne da bi se gledalo na naše zasluženje. Kajti — 
pravi sv. Pavel — »če je (pravičnost in i^veličanje) iz 
milosti, ni več iz del ali zasluženja, sicer bi milost ne 
bila več milost ; če pa je iz zasluženja, ni več milost, 
sicer bi zasluženje ne bilo zasluženje« (Rimlj. 11, e). 
In na drugem mestu: »Iz milosti ste izveličani po veri, 
in to ne iz vas, dar je božji; ne iz del, da se kdo ne 
hvali« (Efež. 2, a 9). 

In tega uka se moramo trdno držati in se nikakor 
dati od njega zapeljati. 1. Najpoprej zategadelj, da se 
d^ našemu GOSPODU in Izveličarju Jezusu Kristusu 
Njegova pristojna čast, o kateri pravi prerok i), da je 
noče dati nikomur drugemu. To je, da naj ne 
pripisujemo sami sebi ali drugim stvarem tega, kar se 
spodobi Njemu samemu, temuč da spoznavamo le Njega 
samega in Njegovo zasluženje in pokorščino za svojo 
pravičnost in izveličanje. Zakaj le On sam je imenovan 
naš priprošnjik pri Očetu 2) in edini Srednik med Bogom 
in ljudmi 8). 

2. Ta uk o izveličanju iz same vere brez zaslužnih 
del si moramo ohraniti tudi radi tega, da imamo z a n e s- 
Ijiv o, trdno tolažbo*) v vseh britkostih in izkuš- 
nja vah, zoper hudiča, greh in smrt: katera tolažba ni 
utemeljena na naših ali drugih Ijudij nepopolnih dehh, 
temuč na Kristusovi popolni pokorščini, na njegovem 
zasluženju, na njegovi obljubi in milosti. 

3. Moramo ta uk o veri skrbno hraniti tudi zate- 
gadelj, da bi ostali v evangeljski svobodi in se zopet n e 
vpregli v jarem postave, tudi ne mešali evangelij 
in postavo skupaj, kakor se je pogostoma godilo in se 
še dandanes godi v krščanski cerkvi. »Kajti postava se 
je dala po Mojzesu, milost pa in resnica je postala po 
Jezusu Kristusu« (Jan. 1, 17). »Niste pod postavo, ampak 
pod milostjo« (Rimlj. 6, u). 

Tu pa je treba vedeti: četudi priča sv. pismo 
povsod, da le po veri dobimo odpuščenje grehov, pravičnost 

1) Izai. 42, 8. ') I Jan. 2, 1. ») I Tim. 2,_6. *) Hebr. 6, is-ao. 

in večno življenje, vendar se to ne sme tako razumeti, 
kakor da bi se pokorščina in zasluženje Jezusa Kristusa 
ločila od vere, tako da bi vera sama — brez Kristusa — 
zadoščala ali da bi mogel človek brez Kristusa take 
velike dobrote prejeti. Temuč govorjenje sv. pismo o veri 
nam mnogo bolj kaže, da je Kristus sam s svojim 
trpljenjem, s smrtjo in vstajenjem od smrti edini pravi 
vzrok, začetek, sreda in konec našega izveličanja i), 
[vera pa da je vezilo, ki nas druži s Kristusom, in nas 
stori deležne vseh njegovih dobrot]. On je vrata in pot 
v nebeško kraljestvo, resnica in življenje ; nihče ne more 
priti k Očetu, kakor le po Njem 2). Vera nas izveliča, 
ker ona gleda le na Njega, le Nanj stavi in se le Nanj 
zanaša. 

Da nas izveliča le vera sama, se povdarja v sv. 
pismu tudi za to, da bi vedeli, da naša ali drugih 
Ijudij dela, četudi se zdč še tako dobra in sveta, niso 
in ne morejo biti vzrok, našega izveličanja. To je jasno 
videti na mitničarju v tempelju^), na razbojniku na 
križu*), na Mariji Magdaleni 5) in drugih, kateri niso imeli 
nobenih dobrih del, temuč so imeli le zgolj huda dela, 
predno so od Kristusa dobili po veri odpuščenje grehov. 
Zato spoznava in piše tudi sv. Pavel o sebi, da najsi je 
živel po Mojzesovi postavi brez pogreška, je imel vendar 
vse, kar mu je bilo dobiček, samo zaradi Kristusa za 
škodo. >Ali zares tudi zdaj imam vse za škodo, ker je 
mnogo boljše spoznanje Kristusa Jezusa, Gospoda mojega, 
radi katerega sem vse izgubil in imam za smeti, da 
pridobim Kristusa, in se najdem v Njem, ne da imam 
svoje pravičnosti ki izvira iz postave, ampak te, 
ki pride po veri Kristusovi, iz Boga pravičnosti, na 
podlagi vere« (Filip. 3,8. 9). Vera nas tudi ne izveliča 
za to, ker je neko posebno, veliko delo, temuč le zavoljo 
Kristusa, na katerega ona gleda in ga sprejema v božji 
besedi in sv. zakramentih z vsemi Njegovimi dobrotami. 
Kdor tako Kristusa z vero sprejme, postane blagoslovljen 



O Hebr. 5, 9; 12, 2. ^) Jan. 10, 7-9; 14, e. •) Luk, 18, 10-u 
*) Luk. 23, 42. 48. ') Luk. 7, 37-50. 

z vernim Abrahamom i) in se mu d^ oblast biti otrok 
bgžji^) in dedič vsega nebeškega blaga, da more veselo 
reči s prerokom Izaijo: >V GOSPODU imam vso svojo 
pravico in moč« (Izai. 45, 24). Zato se ne smemo zanašati 
na svojo lastno ali drujgih ljudi pobožnost ali pravičnost, 
kakor so delali farizeji, in kakor še dandanašnji delajo 
hinavci in samopravičneži, temuč moramo z vsemi svet- 
niki spoznavali svojo nepopolnost in nevrednost, se 
poniževati pod mogočno roko božjo 5) in Ga prositi z 
Davidom*), naj nas ne sodi, naj nam ne računi naših 
grehov, in naj nam našo šibko vero pomnoži in 
poboljša ^). 

To je najimenitnejši in najtolažilnejši nauk naše 
krščanske vere, v katerem je zapopaden in nam pokazan 
pravi pot, ki nas pelje naravnost v večno življenje: 
radi česar govori tudi sv. pismo o njem največ in povsod. 
Ali kakor nam je na tem nauku največ ležeče: tako se 
mu je vedno ustavljal hudič, ta stara peklenska kača, 
in se drznil ljudi zapeljati na drugi pot, ki drži v pekel 
in v večno pogubljenje. Po njegovem zapeljanju so se 
nekateri, od Kajna, prvega sina Adamovega, sem, zana- 
šali bolj na svoje prvorojenstvo kakor na obljubljeno 
žensko seme, na Jezusa Kristusa, ki je imel kači streti 
glavo, n. pr. Kajn«), IzmaeP), Ezav«), Ruben«) itd; 
drugi so se zopet zanašali na obrezo, na tempelj v 
Jeruzalemu ali na daritve, ki so se v njem darovali i®). 
In so še dandanašnji tudi med temi, ki se imenujejo 
kristjani, troje krive misli, ki docela nasprotujejo temu 
nauku o veri v Kristusovo zasluženje. 

1. Prva je, da nekateri menijo in uč^, da kristjan 
ne more trdno verovati, temuč mora vedno dvomiti, 
so mu li grehi odpuščeni in je li v božji milosti ali ne. 
To pa je cel6 nasprotno sv. pismu in tudi Bogu in Mu 
nikakor ne more biti všeč. Sv. pismo pravi: »Vera je 
trdno pričakovanje tistega, kar se upa, in uverjenje o 



1) Gal, 3, 6-9. «) Jan. 1, 12. ») I Petr 5, 6. *) Ps. 143, 2; 
130, 1-3. ^) Mar. 9,24; Luk. 17, 5. «) I Mojz. 4. ') I Mojz. 21,&-.i2. 
9) I Mojz. 27, 82-46. *) I Mojz. 49, 2. 3. ^^) Jer. 7, 4. 

stvareh, katere se ne vidijo« (Hebr. 11, i). Beremo tudi, 
da je Bog po svojem preroku svaril kralja Ahaza in vse 
judovsko ljudstvo^), rekoč: »Ako ne verujete, ne bodete 
obstajali«. Tako tudi Kristus svari svoje učence, ko 
pravi 2): >0 vi maloverniki, zakaj se tako bojite?« In 
na drugem meslu^) pravi: »Kdor ne veruje, nad tem 
ostane srd božji«. In to celo po pravici: kajti četudi 
smo šibki, je vendar božja moč v nas slabih mogočna *) ; 
in Bog je resničen in nikoli ne laže, temuč gotovo in 
trdno izpolni vse, kar je obljubil ; Njegova beseda ostane 
vekomaj*^). Zato kdorkoli ne veruje, »dela Boga za 
lažnika«, pravi sv. Janez, »ker ne veruje v pričevanje, 
katero je Bog pričal o Sinu svojem« (I Jan. 5, lo). Na 
ta trdni temelj se postavlja apostol Pavel, ko pravi: 
»Vem namreč, v koga imam zaupanje, in preverjen sem, 
da je zmožen ohraniti to, kar sem Mu izročil, do 
zadnjega dneva« (II Tim. 1, 12). In na drugem mestu 
pravi: »Prepričan sem, da ne smrt, ne življenje, ne 
angelji, ne oblastva, ne moči, ne sedanjost, ne prihodnost, 
ne višina, ne globočina, ne katera druga stvar nas ne 
bo mogla ločiti od ljubezni božje, katera je "v Kristusu 
Jezusu, Gospodu našem« (Rimlj. 8, 38. 39). In da mi 
kristjani ne dvomimo, temuč trdno verujemo, tega 
nimamo sami od sebe (zakaj ako bi hoteli gledati na 
svojo moč ali šibkost, morali bi ne le dvomiti, temuč 
cel6 obupati) ; ampak tako trdno vero in zanašanje 
na božje resnične, milostljive obljube dobivamo po daru 
sv. Duha, kateri pomaga naši slabosti, po katerem tudi 
kličemo k Bogu: »Aba, ljubi Oče! Ta Duh daje priče- 
vanje našemu duhu, da smo otroci božji« (Rimlj. 8, 15. 16). 
2. Druga napačna misel in krivi nauk, ki je pravi 
veri in vsemu sv. pismu nasproten, je, da nekateri menijo 
in učč, da se človek ne sme popolnoma in edino na 
zasluženje našega GOSPODA Jezusa Kristusa zanašati, 
nego nekoliko tudi na svoja lastna dela, ki 
jih stori po božji postavi ali iz dobrega namena^ — ter 



O Izai. 7, 9. ^) Mat. 8, 2«. ») Jan. 3, 86. *) II Kor. 12, 9, 10. 
6) Ps. 33, 4; Rimlj. 3, *; Izai. 40, 5-8. 

da si mora z istimi odpuSčenje grehov in večno živ- 
ljenje zaslužiti. Kaj bi se pa moglo grozovitejšega 
in zasmehljivejšega zoper našega najljubeznivejšega 
Izveličarja izmisliti ali govoriti kakor to?! Ravno kakor 
bi Njegova pokorščina in zasluženje ne bilo popolno, 
temuč da bi mi sami morali šele dopolniti in nadomestiti, 
kar bi manjkalo na Kristusovem zasluženju! Ko vendar 
Bog ni rekel Abrahamu^): »V tvojih semenih« — kakor 
bi jih bilo mnogo — temuč: >V tvojem semenu«, 
kateri je Kristus, »blagoslovljeni bodo ysi narodi 
zemlje«. In list Hebrejcem nam priča 2), da je »Kristus 
z jedno daritvijo za vedno popolnil one, ki se (po veri 
v Njega) posvečujejo«. In sv. Janes Krstnik pravi 3): 
«Glej, jagnje božje, katero jemlje greh sveta!« In sv. 
Janez evangelist piše*): »Kri Jezusa Kristusa, Sina 
božjega, očiščuje nas od vseh grehov«. In: »On je 
sprava za grehe naše; ne pa samo za naše, nego tudi 
I* za vsega sveta grehe«. Ge nas torej kri Kristusova res 
' očiščuje vseh grehov, ali se bo kdo hotel še bolj očistiti 
s svojimi dobrimi deli? Ali bo kdo hotel spraviti Boga 
s svojim zasluženjem, ko je vendai^ Kristus delo sprave 
izvršil za ves svet? Kdo bo tako prevzeten in nesramen, 
da bi hotel zoper take jasne besede sv. pisma oropati 
Kristusa njegove časti in jo prideti sam sebi ali svojim 
nepopolnim delom? Če hočeš prevzetno in nesramno 
staviti svoja dela poleg Kristusovih, premisli vendar: so 
U ta tvoja dela tako dobra, tako popolna, da bi si ž 
njimi mogel zaslužiti odpuščanje grehov, pravičnost in 
večno izveličanje? Poglej vendar, kaj pravi o tem sv. 
pismo in našel boš, kaj so tvoja dobra dela in kaj morejo 
zaslužiti! Sv. Pavel, o katerem je sam Kristus z nebes 
doli pričal, da je Njegova izvoljena posoda, piše") o 
svojih dobrih deUh in svoji pravičnosti: »Vse imam za 
škodo in za smeti, da pridobim Kristusa, in se najdem 
v Njem (skrit), ne imajoč svoje pravičnosti, ki izvira iz 
postave, ampak te, ki pride po veri Kristusovi, iz Boga 
pravičnosti, na podlagi vere«. Poglej, tu vidiš, kako so 



O Gal. 3, 16; I Mojz. 22, is. ^) Hebr. 10, u; 9, 26. a?. *) Jan. 1, 
29. *) I Jan. 1, 7; 2, 2. ^) Filip. 3, s. 9. 



Digitized by 



Google 



— 42 — 

dobra naSa dela! Prerok Izaija pravi ^) o svoji in drugih 
Ijudij pravičnosti: »Vsi smo kakor nečisti, in vsa pravičnost 
naša (pazi ! on ne pravi : naš greh, temuč : naša pravič- 
nost) je kakor oskrunjena cunja«. Poglej, tu vidiš, kako 
čista so naša delal Izgubljeni sin pravi 2): »Oče, nisem vre- 
den, da bi se imenoval tvoj sin«. Poglej, tu vidiš, kaj je naša 
vrednost pred Bogom ! Kristus pravi ^): Kadar storite vse, re- 
cite: »Nepridni hlapci smo«. Poglej, tu vidiš, kaj je naših del 
zasluženje, dasi bi bila popolna, ko vendar niso. David moli*): 
»Ne sodi, GOSPOD, hlapca svojega, ker pravičen ni pred tabo 
nihče, ki živi!« Tu vidiš, kaj je naša pravičnost 1 Galatom 
(pogl. 5, 4) piše sv. Pavel: »Odpravljeni ste od Kristusa, 
katerikoli se hočete s postavo opravičiti, izpadli ste iz 
milosti«. Tu imaš, kakšno izveličanje se dobi z našimi 
deli, po postavi. Da, kdor išče teh velikih rečij, ki nam 
jih je zs^glužil sam Kristus, v svojih lastnih deUh, ta 
dela ravpo kakor otroci, ki po senci na steni segajo. 
Iger vendar ničesar ne primejo; ali kakor lačni človek, 
kateremu se sanja, da je, ko se pa zbudi, je tako lačen 
kakor poprej ^). To je : taki ljudje, ki menijo priti v 
nebesa docela ali do polovice po svojih lastnih delih, 
varajo sami sebe in bodo slednjič za večno življenje prejeli 
večno lakoto in žejo in večno pogubljenje. Zakaj to je enkrat 
resnica, in večno tako ostane, kakor piše sv. Pavel: »Iz mi- 
losti ste izveličani po veri, in to ne sami iz sebe ; to je božji 
dar; ne iz del, da se ne hvali kdo« (Efež. 2,8. 9). 

3. Tretja kriva misel in največje in najočitejše 
zapeljanje od prave izveličanske vere je, da se ljudje 
predrznejo, poleg Kristusovega zasluženja in pogostonoa 
nad nje staviti dela, katerih Bog sploh ni ukazal v 
svojih zapovedih, nego katera so si sami izmislili po 
svoji pameti in pobožnosti, ter da hočejo po takih 
izmišljenih delih sebi in drugim zaslužiti odpuščanje 
grehov in večno življenje. Kakor dan lanašnji hoče večji 
del Ijudij priti v nebo z romanjem, z božjimi poti, s 
procesijami, z mašami, s posti, ko se dela razloček med 



O Izai. 64, 6. ') Luk. 15, 21. ») Luk, 17, 10. *) Ps. 143, 2, 
6) Izai. 29, 8. 

mesnimi in drugimi jedmi*), z menistvom in nunstvom, 
in kar je več tacega. O Bog, kako bodo taki ljudje 
obstali sodni dan? Zakaj sam Bog v preroku in tudi 
Kristus v evangeliju pravi: »Zaman mi služijo, ker 
UČ6 take nauke, ki niso nič kakor človeške zapovedi« 
(Izai. 29, 12; Mat. 15, 9). In to je dvojni greh, radi 
katerega toži v preroštvu Jeremije in pravi: »Strmite 



*) V stari zavezi je Bog ukazal Izraelcem ob določenih Časih 
se postiti, ne ker bi bil post sam ob sebi kako izredno dobro in 
Bogu ugodno delo, ampak ker se s postom lahko dajo ukrotiti 
grešne želje, in ker teSče telo ne ovira duše v duhovnih vajah in 
v molitvi, kakor če je nasičeno ; s postom naj bi se tudi poniževali 
pred Bogom in priznavali, da niso zbog svojih grehov ničesar 
vredni, niti vsakdanjega kruha. Iz teh razlogov more se tudi 
kristjan postiti, in če je pri tem odkritosrčen in ponižen, 
mu bo vsekakor koristilo. Kristus ni ukazal svojim učencem, da 
naj se ob določenih dnevih postijo, rekel je samo to, da, kadar se 
postijo (prostovoljno in ob kateremkoli času), ne bodo žalostni in 
čemerni kakor hinavci, ki grd6 obraze svoje, da pokažejo ljudem, 
da se postijo. »Postiti se< pomeni pravzaprav: nekaj časa le 
malo ali s p 1 o h n i č ne jesti. Če se kdo namesto mesnih jedil 
naje česa drugega, ali je to kak post? Treba je tudi pomniti, da 
Bog ne gleda v želodec, ampak v srce, tudi da ne oskrunja človeka, 
kar prihaja v usta, temveč kar izhaja iz srca. Saj je rekel Bog že 
v starem testamentu Judom, ko so se ponašali s svojim postom in 
pričakovali v plačilo božjo milost in pomoč : »Ali je to tak post, 
kakoršnega volim? ali je to dan, v katerem človek (res) pokori 
dušo svojo? Pripogibati kakor biček glavo svojo, in pokriti se z 
raševnikom in pepelom, — ali boš to imenoval «post« in »dan po 
volji Grospodu« ? Ali ni to post, katerega volim. : da raz vezete 
krivične spone in razvozlate sužnji jarem ter izpustite tlačene, da bodo 
prosti, inrazbijete sleherni jarem? Ali ni to post (po moji volji): da deliš 
lačnemu kruh svoj, in siromake izgnane pripelješ domov? ko vidiš na- 
gega, da ga pokriješ, in se ne skrivaš pred sorodništvom svojim?« (Glej : 
Izai. 58, 1—12; Mat. 6, le— is; 15, 17—19; I Kor. 8, g.), V prvotni 
krščanski cerkvi so se pogostoma postili, zasebno in tudi skupno; 
kar pa so s postom prihranili, razdelili so ubogim bratom. Pozneje 
se je iz dobrovoljnega posta naredila cerkvena postava in zahtevalo 
se je tudi različno trpinčenje mesa, kar vse je v največjem 
nasprotju s sv. pismom. Sv. Pavel je prerokoval (I Tim. 4, 1— 5) : 
»Sv. Duh izrecno pravi, da bodo v poslednjih časih nekateri odpadli 
od vere in se držali lažnjivih duhov in naukov hudičevih — ki 
branijo ženiti se in možiti, in zapovedujejo zdrževati se jedil, katera 
je Bog ustvaril za uživanje s zahvaljevanjem vernim in njim, ki so 
spoznali resnico. Kajti vsaka stvar božja je dobra in nič ni zavrž- 
Ijlvo, kar se prejema s zahvaljevanjem. (Bogu) itd.« 

nebesa nad tem, in strah in groza vas bodi, govori 
GOSPOD. Kajti dvojno zlo je storilo ljudstvo moje : mene 
so zapustili, vir večnih voda, in so si izkopali vodnjake, 
luknjaste vodnjake, kateri ne drž6 vode!« (Jer. 2, 12. 13). 
Zato naj se varuje pred takim zapeljanjem vsaki, kdor 
noče šHode trpeti na svoji duši, kdor noče dobiti hudo 
vest in grizočega črva v srce in biti vekomaj pogubljen. 



X. o dobrih delih. 

Dasi pa vse sv. pismo uči in pričuje, kakor je 
zdaj povedano, da ne moremo odpuščenja grehov in 
večnega življenja doseči drugače, kakor le po sami veri 
v Jezusa Kristusa, in da si ga s svojimi deli nikakor ne 
moremo zaslužiti, vendar s tem ni prepovedano delati 
dobra dela, in še veliko manj se s tem dovoljuje grešiti 
in delati po svoji volji, karkoli komu ugaja: temuč se 
s tem naukom veliko bolj potrjujejo in odobravajo prava 
in Bogu ljuba dela, in se kristjani k istim napeljavajo. 
Zakaj krščanska izveličavna vera, o kateri smo zdaj 
govorili, ni mrtva vera ali gnilo nerodovitno drevo, ali 
prazna blodnja: temuč je živa in močna vera, katera se 
prijema Kristusa, ki je življenje naše, in zategadelj tudi 
oživi človeka, da postane delaven v ljubezni 1). Zato 
pravi sv. Pavel iz preroka Habakuka 2) > Pravični bo 
živel iz svoje vere«. In sv. Jakob 3): »Vera brez del je 
mrtva«. Tako ved6 tudi tudi ti, ki so po veri postali 
pravični, da, ako bi želje tega sveta bolj ljubili kakor 
Boga in milost božjo krivo rabili v razuzdanost*), bi 
kraljestva božjega ne podedovali*^), in bi že na tem 
svetu njih poslednje stanje postalo hujše kakor je bilo 
prvo 6). Sv. Pavel pravi: >St varjeni smo v Kristusu Jezusu 
za dobra dela, katera je Bog naprej pripravil, da hodimo 
v njih « (E/ež. 2, 10). In Izveličar nas opominja: »Tako naj sveti 
vaša luč pred ljudmi, da vidijo vaša dobra dela in slavč vašega 
Očeta, ki je v nebesih« (Mat. 5, 16). 



O Gal. 6, 6. «) Hab. 2, 2- Heb. 10, s8. ») Jak. 2, 26. *) Jud. 
^) Gal. 5, 19—21. •) Luk.^ll,;2»— 26. 

Pravoverni kristjani si prizadevajo za dobra in Bogu 
ugodna dela, pa nikakor ne, da bi si zaslužili) ž njimi 
odpuščenje grehov in večno življenje. Zakaj, kakor je zdaj 
dokazano, Kristus nam je vse zaslužil, in mi postanemo 
deležni vseh Njegovih dobrot po sami veri, še predno 
storimo kako dobro delo, ki bi moglo ugajati Bogu. 
Razen tega je greh tak hudičev strup, ki je človeka tako 
okužil in se v njem tako ukorenil, da se ne dajo grešne 
želje popolnoma ven pomesti in izčistiti, dokler lie pride 
telesna smrt. Zato tudi najsvetejši do konca svojega 
življenja na tem svetu čuti v svojem mesu mnoge hude 
želje, slabosti in grehe ^), radi česar so tudi njegova 
dobra dela pred Bogom nepopolna in se mu ne morejo 
po postavi računiti za pravičnost. Zakaj Bog zahteva 
popolno pokorščino, iz vsega srca, iz vse misli in z vso 
močjo, proti vsem Svojim zapovedim 2). In »kdor bi 
izpolnjeval vso postavo, pregrešil pa se zoper eno zapoved, 
postal je vseh dolžan« (Jak. 2, 10). Zato je naš GOSPOD 
Kristus ukazal svojim učencem, da molijo v očenašu«): 
»Odpusti nam naše grehe«. In sv. Janez pravi 1): »Ako 
pravimo, da nismo grešili, slepimo sami sebe in delamo 
Boga za lažnika«. Zato se tudi ljubi svetniki nič ne 
zanašajo na svoja dobra dela*), nego z Davidem prosijo, 
da jih Bog ne sodi in jim njih grehov ne všteva ; in v vseh 
izkušnjavah, nadlogah in na smrtni postelji se tolažijo le 
z britkim trpljenjem, smrtjo in vstajenjem od smrti in z 
vsem zasluženjem našega GOSPODA Jezusa Kristusa, in 
hvalijo Boga za tako veliko dobroto, da jih je brez vsega 
lastnega zasluženja, zgolj iz milosti*^), sprejel za svoje 
otroke in dediče vsega nebeškega blaga. 

Pravi kristjani ved6, da so radi drugih vzrokov 
dolžni delati dobra dela: 

1. Najpoprej, da se izkažejo pokorne božjim in 
svojega ljubega GOSPODA in Izveličarja zapovedim«). 
Zakaj kakor mora biti hlapec pokoren svojemu gospodu, 
in žena svojemu možu : tako mora biti vsa občina ali 



») I Jan. 1, 8. 10. «) Mat. 22, 37-40 ») Mat. 6, 9-15. *) I Kor. 
4, 4; II Kor. 11, 80; 12, 9. O 1 Kor, 15, lo. •) Jan. 15, io-i7; Rimlj. 
6, is; Efež. 5, 23. 24. 

cerkev božja Kristusa podložna in pokorna. To velja tudi 
o vseh njenih udih. 

2. Dobra dela morajo delati, da 86 ravnajo po 
Kristusovem vzgledu in stopajo v Njegove stopinje, in 
s tem očitno spričajo svojo vero, da vsakdo more 
spoznati, da so Njegovi učenci. Kakor je spričal in do- 
kazal tudi sam Kristus vero Marije Magdalene z njenimi 
deli zoper farizeja Simona ^). In sodni dan bo hvalil ver- 
nih dobra dela kakor sad pravice, in bo s tem dokazal, 
da so oni na tem svetu bili verni in otroci božji ^). 

3. Pravi kristjani opravljajo dobra dela, da z do- 
brim vzgledom svetijo svojim bližnjim, da bo nebeški 
Oče tudi od teh češčen in slavljen »), in se jih bo veliko 
z bogaboječim vedenjem pridobilo za resnico, da bi se 
tako razširjala božja cerkev^). Kajti ti, ki se 
s krščansko vero hvalijo in žive pregrešno, pohujšajo jih 
veliko in tako povzročijo, da se ime božje sramoti in 
preklinja od nevernikov. Takim pohujšljivcem bi bilo 
bolje, da bi se jim obesil mlinski kamen na vrat in bi 
se potopili v morje, kjer je najglobokejše *^) 

4. Verni si tudi zato prizadevajo za dobra dela, 
da si ohranijo dobro vest in da nerazžalijo sv. Duha«), 
s katerim so zapečateni za dan odrešenja. Zakaj kateri- 
koli padejo zopet v greh, in v tem svojevoljno in nepo- 
korno nadaljujejo in se ne preobrnejo, izguba božjo mi- 
lost, sv. Duh jih zapusti in njih poslednje stanje bo 
hujše kakor je bilo prvo 7); in taki nepokorni ljudje, 
najsi se hvalijo s krščanskim imenom in vero, ne morejo 
zavoljo svojega pregrešnega življenja ničesar drugega 
pričakovati, kakor da jih bo Bog že na tem svetu kaz- 
noval, in potem — kot nerodovitna, gnila drevesa — 
vrgel v peklenski ogenj«). [Takega žalostnega padca v 
grešno življenje se pa kristjan najbolje obvaruje s tem, 
da je priden v vsakem dobrem delu, da premišlja in 
stori vse, kar je resnično, kar čestito, kar pravično, kar 
čisto, kar ljubeznivo, kar sloveče in čedno »).] 



*) Luk. 7, 36-50. *) Mat 25, 84—36; I Jan. 3, lo; Jan. 13, 35. 
») Mat. 6, 16 ; 1 Petr. 2, 11. 12. *) I Petr. 3, 1. 2. ») Mat. 18, e. 7. «) I Tim. 
1, 19; Efež. 4, 30. O 11 Petr. 2, 20-22. *) Mat. 7, 19. ») Filip. 4, s. 

O dobrih delih uči sv. pismo, da niso ona, katera 
se zde dobra ljudem in njih pameti. Ker so vsi Ijadje z 
grehom skaženi, ne morejo sami nič dobrega misliti in 
prav razsojati, kaj je dobro in kaj slabo, temuč morajo 
paziti le na božje besede in zapovedi in se ravnati po 
njih. Dobra dela so pa le ta, katera je ukazal Bog v 
svojih zapovedih, ako se namreč izvrSujejo iz vere in 
ljubezni od t^h, ki so že bili po Kristusu od Boga Očeta 
pomiloščeni in opravičeni. Zakaj »brez vere ni mogoče 
Bogu dopasti«, in *karkoli ni iz vere, je greh«, pravi i) 
sv. Pavel. Tako je Abel po veri daroval Bogu boljšo 
žrtev kakor Ksgn. In »GOSPOD je milostljivo pogledal 
na Abela (najprej na njegovo osebo) in potem na nje- 
govo daritev (dolo njegove vere). Na Kajna pa in na 
njegovo daritev ni pogledal«, ker ta ni imel prave vere 2). 
Kaj si ljudje sami po svoji pameti izmislijo in tudi brez 
prave vere opravljajo, ne more biti Bogu nikakor všeč, 
četudi ima na videz še tako dobro in slavno ime'). 

Sicer morejo ljudje opravljati marsikatero od sebe 
samih izmišljeno delo z dobrim namenom ; kakor Gideon, 
ko je naredil efod (naprsnik za velikega duhovnika) — 
potem pa ga je rabil za malikovalstvo *) ; Jefta je tudi 
storil obljubo z dobrim namenom, in potem mu je bilo 
žal<^). Zaradi takih del se morejo ljudje tudi mnogo 
truditi in mnogo potratiti«). Ali ker Bog takih rečij ni 
zapovedal in jih tudi ne vzprejema, služijo ljudje s takimi 
svojimi izmišljenimi deH bolj hudiču kakor Bogu; hudič 
jih pa mami in jim v srce in v pamet nagovarja, češ, 
to in to je posebna božja služba. Saj pričuje tudi Bog v 
sv. pismu cesto in na mnogih mestih, da je izraelsko 
ljudstvo s takimi službami ne Njemu, temuč hudiču 
služilo in darovalo 7), dasi so menili, da s tem samemu 
Bogu služijo in so Mu všeč. Vendar pa je bil njih trud, 
delo in potrata docela zastonj »), in Bog jih je zavrgel z 
vsem t6m, in kateri se niso spreobrnili od svojih pregreh 



») Hebr. 11, 6; Rimlj. 14, ss- «) I Mojz. 4, 3-5; Hebr. 11, 4. 
Mat. 23, n. 28; Luk. 16, 15. *) Sodn. 8, 22-27. O Sodn. 11,80-35. 
Izai. 1, 11-15. ') V Mojz. 32, 17; Ps. 106, 37. 38;lKor. 10, 20. 21. 
Izai. hh^ 2; 59, 1—3. 

in svojega malikovanja, bili so pogubljeni. Zakaj »preklet 
je mož«, pravi prerok Jeremija, »kateri ima zaupanje 
v človeka in dela meso (t. j. človeka) za rešilno roko 
svojo, od GOSPODA pa odstopa srce njegovo« (Jer. 17, 5). 
Nasprotno pa, če se človek ravna po božjih zapo- 
vedih iz otroške pokorščine, dasi s tem pred Bogom 
ničesar ne zasluži in ne more zaslužiti ter dasi so njegova 
dela nepopolna: vendar ga GOSPOD Bog iz zgolj milosti 
zavoljo Kristusa^) blagoslovi in mu plača za njegovo 
zvestobo in ljubezen že v sedanjem, posebno pa v 
prihodnjem življenju ^). V tem življenju s telesnim užitkom, 
blagom, zdravjem, ljubeznijo in spoštovanjem pri ljudeh, 
kolikor je k božji časti in človeku k pridu in izveličanju, 
tako da vidijo pobožni svojih otrok otroke in pustč za 
seboj dober glas, hvalo in častno ime ; d^, božji blagoslov 
preide tudi na njihovo potomstvo, tako da postane njih 
zarod mogočen in dolgotrajen na zemlji*). Tamkaj na 
onem svetu pa bodo ti, ki so tu živeli v božjem strahu, 
obdarovani z mnogimi darovi, z nebeško častjo in slavo*). 
[Večno življenje in vstop v nebesa dobč sicer zastonj po 
zasluženju Jezusa Kristusa, a Bog bo vrhu tega še iz 
milosti plačal njih vero, ljubezen in zvestobo]. Prava vera 
in pobožnost je torej »vsekakor koristna, ker ima obljubo 
za sedanje in tudi za prihodnje življenje«. To naj nas 
opominja, da se vedno varujemo grehov in si prizadevamo 
noč in dan za dobra dela, katera so nam v božjih 
zapovedih predpisana. 



XI. o pokori. 

o krščanski pokori ali o pravem izpreobrnenju 
ubogega človeka k Bogu uči sv. pismo, da ni ničesar 
drugega, kakor bati se pred srdom božjim zavoljo greha, 
in vendar ne obupati v takem strahu, temuč se v pravi 
veri tolažiti z božjo milostjo v Kristusu, našem Posredniku. 
Taka krščanska pokora obsega torej to dvoje: 



3, 1-^10 



*) Mat. 10, 41-42; 26, 40; Mar. 9, 41. *) I Tim. 4, s. «) Pregov. 
>; Ps. 112; 37,fi5. 2«. *) Mat 13, 43; Jan. 17, 24; Mat, 19,^2». 

1. Prvo se ImeD^je t latinskem jeziku oontritio, 
kar pomeni, da človek svoje grehe spozna in se jih ne 
veseli ali ž njimi ne hvali, tudi jih ne zagovarja in ne 
izgovarja, temuč jih srčno obžaluje, pred Bogom se za 
dolžnega prizna in toži sam sebe, božji srd nad grehom 
pa spozna pravičnim^). In to pomeni GOSPOD Bog, ko 
pravi v prerokih, da bi ljudstvo njegovo moralo raztrgati 
svoje srce in ne svojih oblačiP). 

2. Drugi del pokore je vera v Kristusa, v kateri 
prosi človek Boga zavoljo Jezusa Kristusih odpuSčenja 
vseh svojih grehov in veruje trdno, da so mu radi 
Kristusa zgolj iz milosti odpuščeni »). 

To dvoje, kes in vero, stavi sv. pismo vedno skupaj, 
ali vsaj kadar govori o jednem, s tem vred razume tudi 
drugo. Sam Kristus je začel svoje pridigovanje s temi 
besedami*): »Spokorite se in verujte v evangelij!« In 
svojim učencem je ukazal pridigovati v svojem imenu 
spokorjenje in odpuščanje grehov med vsemi narodi*^). 
Po tem ukazu so tudi apostoli skrbno delali. Sv. Peter 
na binkoštni dan pridiguje in pravi: »Spokorite se in 
krsti naj se vsakdo izmed vas v imenu Kristusa za 
odpuščen je grehov!« (A p. dej. 2. 38). In sv. Pavel pravi: 
»Pridigoval sem Judom in Grkom o pokori k Bogu in 
veri v Gospoda našega Jezusa Kristusa« (Ap, dej. 20,21). 
Beseda »pokora« se tu razume: srčna žalost nad grelii 
in izpreobrnenje od njih k Bogu. Dokler pa človek čuti 
le žalost in kes nad grehi, je to le polovica pokore, 
katera mu brez vere nič ne pomaga, temuč ga žene v 
obup, kakor vidimo na Kajnu, Savlu, Judežu Iškarijotu 
i. dr. Šele ko se žalosti in kesanju pridruži vera, je 
pokora vsestranska in popolna, krščanska in izveličavna. 
In Bog tako sporkorjene grešnike sprejema v svojo milost, 
kakor imamo zgledi na Davidu, Manasesu, sv. Petru, Mariji 
Magdaleni, razbojniku na križu i. dr. 

Taki izveličavni pokori sledi nova pokorščina Bogu 
in njegovim zapovedim. Človek zdajci začne drugače 
živeti, grehe sovražiti, in si prizadeva dobro delati. Ta 

») Mat. 26, 76; Jak, 4, 9; Ps. 61; II Kor. 7, lo. ») Joel. 2, la. 13. 
») Ps. 32, 5; Luk. 23, 42. 48; Ap. dej. 26, is. *) Mar. 1, i6. ») Luk. 24, 47. 

nova pokorščina pa ni del pokore, temuč sad prave 
pokore. In Bog od nas tudi zahteva, da z novim, Bogu 
dopadljivim življenjem, spričamo, da smo se resnično 
spokorili in izpreobrnili, saj nam govori v prerokih: 
> Iščite dobrega in ne hudega, da boste živeli; in tako bo 
GOSPOD Bog nad vojskami z vami, kakor govorite. 
Sovražite hudo in ljubite dobro! i (Amos 5, u). > Odstopi 
od hudega in delaj dobro; in bival boš vekomaj« (Ps. 
37,27). > Umijte, očistite se, odpravite hudobnost dejanj 
svojih izpred mojih očij; jenjajte delati hudo, učite se 
delati dobro; iščite pravice itd.« (Izai. 1, 16. 17). Tako 
govori tudi Janez Krstnik: »Rodite vreden sad pokore! 
Stoji pa tudi že sekira drevju pri korenini: vsako drevo 
torej, ki ne rodi dobrega sadu, se bo posekalo in vrglo 
v ogenj« (Mat, 3,8—12). In sv. Pavel piše Rimljanom: 
> Kakor ste dali svoje ude za sužnje nečistosti in krivici, 
tako dajte sedaj svoje ude za sluge pravici na po-svečenje« 
(Rimlj. 6,19). 

Za o bujenje take krščanske, izveličavne 
pokore, t. j. za obujenje pravega kesa čez grehe in 
prave vere rabi Bog svoj dvojen uk, namreč: postavo 
in evangelij. S postavo, kakor s kladivom, omehča naša 
kamenita srca^), našo izprijeno naturo. Beseda božje 
postave je »krepka in ostrejša kakor vsak dvorezen meč 
in pridere noter do ločitve duše in duha, in je sodnik 
naklepov in misli srca» (Hebr. 4, 12). S postavo Bog 
obudi v nas contritionem, t. j. spoznanje grehov in 
pravo ter resnično kesanje in žalost. Z evangelijem 
pa t. j. s tolažilnimi besedami božjimi obudi sv. Duh v 
naših srcih vero in zanašanje na GOSPODA Jezusa 
Kristusa 2), da v Njegovem imenu iščemo pri Bogu od- 
puščenja grehov in ga tudi resnično dobimo. In tako se 
izpreobrnemo od hudiča in greha k Bogu in začnemo s 
pomočjo sv. Duha živeti po Njegovi sveti volji, kakor 
govori Bog po preroku: «Ako se hočeš preobrniti, Izrael, 
k meni se preobrni!« (Jer. 4, 1). 

Kadar pa ljudje ne marajo besede božje, da bi se 
tako k Njemu preobrnili, tedaj jih Bog — kakor pričuje 

0^r^23,29. *) Rimlj. 10, 17. 

sv. pismo — opominja k taki pokori^) z mnogo- 
terimi čudeži na nebu in na zemlji, z različnimi šibami, 
kakor je meč, lakota, kuga, čudne in težke bolezni, da 
bi se spametovali in k Njemu preobrnili, da bi ne bili 
vekomaj pogubljeni, kakor pravi sv. Pavel: »Ko bi mi 
sami sebe sodili, ne bili bi sojeni. Če smo pa sojeni, 
kaznuje nas Gospod, da ne bi bili s svetom pogubljeni c 
(I Kor. 11, 31. 32). In ker Bog sam v nas dela in obuja 
pravo pokoro, hoče On tudi, da Ga molimo za razumno 
srce in ušesa, ki slišijo, in za tako voljo, ki se Njegovim 
zapovedim pokorava^). 

To je ob kratkem pravi uk o pravi krščanski in 
zveličavni pokori, utemeljen na sv. pismu. Ako se pa 
uči, da bi pokora obsegala tri (ali še več) reči ali delov, 
zlasti : kes srca, izpoved ali ustno spoznanje, in zadoščenje, 
je to nasprotno ne le temu zgoraj razloženemu pravemu 
uku, temuč vsemu sv. pismu in britkemu trpljenju našega 
GOSPODA in edinega Zveličarja Jezusa Kristusa. Zakaj 
tisti, ki tako o pokori učč, nič ne pravijo o veri v Jezusa 
Kristusa, brez katere vendar ne more biti prave pokore. 
Tudi je krivo, ko se uči, da kdor ima popolnoma kes, 
zadobi odpuščenje vseh svojih grehov. Kajti kdo more 
popolnoma poznati svoje grehe in jih popolnoma obža- 
lovati? S tem se zaničuje brilko trpljenje in smrt našega 
GOSPODA Jezusa Kristusa, ki sam pozna velikost 
naših grehov in božjega srdu nad njimi, ki sam hoče 
naše grehe izbrisati zavoljo samega sebe (nikakor ne 
zavolja našega kesanja ali žalosti) in se jih nikoli več 
ne spomniti^). Kar se pa tiče izpovedi ali spoznanja 
grehov, je res, da je vsaki človek dolžan svoje 
grehe spoznati, in sicer najpoprej GOSPODU Bogu, 
kakor je David storil, ki pravi o tem v psalmu 32: 
»Ko sem zamolčaval svoj greh, starale so se kosti moje 
od stoka mojega ves dan. Ker podnevi in ponoči bila je 
težka nad mano roka Tvoja, in životni sok se mi je 
spremenil v poletno sušo. Zato sem svoj greh Tebi razodel, 
in krivice svoje nisem pokrival; dejal sem: Izpovem se 



») Ps. 32, 3. 4; Jer. 2, 19; Luk. 21, 24. 25. «) Jer. 31, la. 19. 
Ps. 51, 12. Izai. 43, 26; Jer. 31, u. 

svojih pregreh GOSPODU! In ti si odpustil hudobijo 
mojega greha«. Tako je tudi vsaki dolžan svoj greh 
spoznati svojemu bližnjemu, zoper katerega se je 
pregrešil z besedo ali z dejanjem, in se ž njim pomiriti. 
O tem govori Kristus: >Če prineseš dar svoj k oltarju 
in ti ondi pride na misel, da ima brat tvoj nekaj zoper 
tebe: pusti dar svoj pred oltarjem, in pojdi, pomiri se 
poprej z bratom svojim, in potem pridi in daruj svoj dar« 
(Mat. 5, 23. 24.). In sv. Jakob: »Spoznajte drug drugemu 
svoje grehe in molite drug za drugega, da boste ozdravljeni« 
(Jak. 5,16). Takisto je v krščanski cerkvi lep in koristen 
red, da spokorjeni grešniki pridejo tudi k svojemu 
cerkvenemu služabniku ali duhovnemu pastirju in mu 
razodenejo svoje pokorno srce, se spoznajo za uboge 
grešnike in od njega prosijo tolažbe iz božje besede, da 
bi bili tem bolj zagotovljeni odpuščenja svojih grehov. 
Pri tem se morejo preprosti bojj podučiti in ti, ki so 
doslej v očitnih grehih živeli, posvariti, da se bojč božjega 
srda, ako bi se spet povrnili v greh. Saj je tudi David 
svoj greh spoznal pred Natanom prerokom, in od njega 
prejel tolažbo i). In tedaj je treba, da če ima kdo 
velik greh ali izkušnjavo na sebi, da istega pove 
svojemu duhovnemu pastirju, ki ga potolaži z 
božjo besedo in mu zagotovi odpuščenje grehov. Zato je 
Kristus zapustil ključe nebeškega kraljestva svojim učencem 
in vsem pravim cerkvenim služabnikom, da komur odpuste 
grehe na zemlji, temu so odpuščeni tudi v nebesih, 
komur jih pa zadržč, temu so zadržani 2). Kar torej 
kristjan sliši od svojega duhovnega pastirja iz božje besede, 
mora verovati, kakor bi mu isto sam Kristus z nebes 
govoril. Zakaj On je rekel: »Kdor posluša vas, posluša 
mene; in kdor zaničuje vas, zaničuje mene itd. c (Luk. 10, 16). 
Da bi kdo mogel ali moral sešteti po številu in po 
redu vse svoje grehe svojemu pridigarju in da bi 
s tem odpuščenje zaslužil, to nima dokaza in temelja v 
sv. pismu, temuč mu cel6 nasprotuje. Zakaj David pravi : 
»Kdo razume, kolikokrat greši?« (Ps. 19, 13). »Več je 



1) II Sam. 12, 7-10. ») Jan. 20,22. 22; Mat. 18, 19, 

pregreh mojih kakor lAs moje ^ve« (Ps. 40, 13). In 
Manase v svoji molitvi spoznava, da je njegovih grehov 
več kakor peska pri morju. Kakor malo se more pesek 
pri morju sešteli, tako malo se morejo seSteti in izpovedati 
naši grehi. Tako izpovedovanje grehov ni nič drugega 
kakor grozovito mučenje uboge vesti, ker človek nikdar 
ne more gotov biti, je li se vseh grehov dočista in prav 
izpovedal, ali je kaj zamolčal, ali pozabil ; in to mučenje 
je še tem večje in hujše, ker se ubogim ljudem predpi- 
sujejo in zapovedujejo mnogotera pravila, kakor: 
kdaj, kolikokrat, na katerem mestu, pred katerim duhov- 
nikom, s kakšnim sklepom itd. se morajo izpovedati. O 
vsem tem pa vendar ne najdemo besedice v celem sv. 
pismu. Taka izpoved — po teh izmišljenih pravilih — 
se tudi ne more na podlagi vere izvršiti, ker prava vera 
pride le iz poslušanja besede božje. In kakor je taka 
izpoved in naštevanje grehov po številu in redu nemogoča, 
tako je tudi nepotrebna, razen če ima človek kak 
poseben greh na vesti ali če ga muči huda 
izkušnjava. Kajti za pojedin greh ni potrebno posebno 
odpuščenje, kakor n. pr. za vsako bolezen posebno zdravilo, 
temuč odpuščenje je za vse grehe jednako, namreč po 
našem GOSPODU Jezusu Kristusu, kateri je Jagnje božje, 
ki nosi vsega sveta grehe, katerega kri nas očiščuje vseh 
naših grehov i)' 

Satisfactio operis ali zadoščenje z deli, to je, da 
bi si človek mogel odpuščenje grehov zaslužiti, je docela 
nasprotno sv. pismu in Kristusovemu trpljenju in zadoš- 
čenju. Zakaj dela, ki se ljudem v zadoščenje za grehe 
nalagajo, so večinoma taka, katera niso od Boga 
zapovedana, kakor n. p. posti, rožnivenci, božji poti 
itd., o katerih Kristus pravi: »Zastonj mi služijo, ker 
učč tak uk,|kateri ni nič drugega kakor človeške zapovedi« 
(Mat. 15,29). In tudi če bi bila ona dela od Boga zapo- 
vedana, vendar nam ni mogoče ž njimi za grehe 
zadostiti, temuč le z življenjem, pokorščino, britkim 
trpljenjem in smrtjo našega GOSPODA Jezusa Kristusa «). 



») Jan. 1, 29; I Jan. 1, 7; I Petr. I,i8. 19. *) Hebr. 9, 11. is; 10,io— is. 

Kar se pa tiče očitne pokore v prvotni Icrečanslci 
cericvi, ki se je imenovala satisfactio, ne sme se tako 
razumeti, kakor bi se s tisto Bogu za grehe zadoščalo, 
temuč taka pokora se je nalagala očitnim grešnikom^), 
da bi 88 zadostilo krščanski občini, katera je bila vsled 
njih grehov pohujšana in razžaljena, in da bi se videlo, 
če se ti grešniki svojih grehov resnično 
kesajo ali ne; in končno za to, da bi drugi po takih 
zgledih se učili greha varovati. Takrat pa so take 
cerkvene kazni bile tudi potrebne, ker še kristjani niso 
imeli gosposke, ki bi bila prave vere, in bi bila pregrehe 
kaznovala na kristjanih, kakor se spodobi. Takrat so 
namreč živeli med pogani. Zato je cerkve sama morala 
na ta način zabranjati grehe in pohujšanja. 



XII o sv. zakramentih. 

Ker pa tudi pravični ljudje po prejetem odpuščenju 
svojih grehov v sebi čutijo slabost svoje vere, je postavil 
Bog poleg obljube svoje besede tudi vnanja, vidna, tola- 
žilna znamenja, s katerimi je On svoje obljube potrdil, 
da bi vsakateri bil v svoji veri tem bolj prepričan 
in potrjen. Ta vnanja očita božja znamenja se v 
krščanski cerkvi imenujejo zakramenti, in niso le navadna 
znamenja, temuč posebna, miiosti poina znamenja, ki se 
zlagajo z besedo božjo, in so od Boga postavljena zato, 
da bi bili verni ž njimi, kakor z nebeškimi pečati, zago- 
tovljeni božje, nam obljubljene milosti, pravice, dedščine 
in večnega življenja. In kakor sta bila v starem te- 
stamentu dva taka zakramenta: obreza in velikonočno 
jagnje^), tako sta tudi zdaj v novem testamentu 
l8 dva zakramenta od GOSPODA postavljena, namreč: 
sv. krst in sv. večerja Kristusova ali obhajilo; katera 
sta ne samo spomin Kristusove daritve na križu, temuč 
se nam v teh dveh zakramentih zagotavija milost in 



O I Kor. 5, 3-5. ") I Mojz. 17, io-i4; II. Mojz, 12, i-u. 

večno izveličanje, katero je On nam zaslužil s svojim 
britkim trpljenjem in s svojo prelito krvjo. 



O sv. krstu. 

Sv. krst se imenuje zakrament ali očito božje 
znamenje, ko se človek po Kristusovem ukazu oblije z 
vodo, in pri tem se izrek6 te besede : »Jaz te krstim v 
imenu Boga Očeta, Sinu, in sv. Duha«i). Pri 8V. krstu 
je torej to dvoje: voda, kot vnanje znamenje, in božja 
beseda, s katero se spričuje, da Bog Oče po Jezusu 
Kristusu s sv. Duhom vred hoče krščenemu človeku biti 
milostljiv Bog, da mu odpušča vse njegove grehe iz zgolj 
milosti, zavoljo Jezusa Kristusa, in ga sprejema za svojega 
otroka in dediča vsega nebeškega blaga. In to vse se 
pri sv. krstu potrjuje, ne le z besedami, temuč 
tudi z vodo, da ravno kakor se krščeni zunaj z vodo 
oblije, tako se mu tudi znotraj opero in izbrišejo na duši 
in telesu s Kristusovo krvjo in z besedo božjo vsi njegovi 
grehi, da mu ne bodo všteti v pogurljenje, temuč od- 
puščeni zavoljo Kristusa, v katerega je on po veri in po 
sv. krstu vsajen in vkoreninjen ^^i 

Ker pa GOSPOD Bog noče, da bi mladi otročiči ne 
bili deležni Njegovega kraljestva, temuč veli, da k Njemu 
pridejo, in pričuje, da je takih nebeško kraljestvo s), sledi 
iz tega, da Bog hoče, da so tudi mladi otroci krščeni 
in tako po sv. krstu zasajeni v njegovo sv. krščansko 
cerkev; in da postanejo deležni njegovega večnega kra- 
ljestva, po prerokovanju sv. preroka, ki pravi o poklicanju 
poganov, da bodo prinašali sinove svoje v naročju in 
hčere svoje v naročajih*). Saj so bili tudi v starem te- 
stamentu otroci obrezani in so s tem postali deležni zaveze 
božje *). 

Tako uči sv. pismo ob kratkem o sv. krstu, da je 
namreč to pravi in popolni sv. krst, ko se krsti z vodo 

») Mat. 28,19. ») Mar. 16, i6; Tit. 3,4-7; I Petr. 3,2i; Rimlj. 
6.8-6; Gal. 2,27. «) Mat. 19, u; Mar. 10, u. *) Izai.49,22. O IMojz, 
17, 12. 

v imenu sv. Trojice, kakor se je tudi sv. Trojica prikazala 
v Kristusovem krstu i). Kar se pa tiče drugih reči, ki so 
se pozneje dodale obredu sv. krsta, kakor sveto olje, 
blagoslovljena sol, sline, neznan (latinski) jezik itd., o 
tem ni v sv, pismu ničesar zapisanega. Zato 
so ti dodatki človeške postave in se ne smejo pri sv. 
krstu rabiti. 



O Kristusovi večerji. 



Sveto večerjo je postavil sam naš GOSPOD Jezus 
Kristus v oni noči, ko je imel iti v smrt 2). Ona naj bi 
bila duhovna hrana in pijača krščenikov, v kateri jim 
On daje v podobi kruha in vina jesti svoje telo in piti 
svojo kri. Sprejmejo pa verniki Njegovo sv, večerjo v 
krepčilo za večno življenje, neverniki pa in hinavci v 
sodbo in v kazen. In najsi mi s svojo pametjo ne moremo 
razumeti take velike skrivnosti, kako se more Kristusovo 
telo razdajati na toliko raznih mestih v Njegovi sv. večerji: 
vendar moramo zaupno verovati Kristusovim besedam, 
s katerimi je On to večerjo postavil in se jih stanovitno 
oklepati. Zakaj Kristus ni le človek, temuč tudi pravi, 
vsegamogočni, resnični Bog, kateri ničesar ne govori in 
ne obeta, česar bi ne mogel ali ne hotel izpolniti. Sosebno 
pa bo nam izpolnil, kar nam je pred smrtjo obljubil v 
tem svojem testamentu ali poslednji volji s tak6 jasnimi 
in dobro premišljenimi besedami. In če se človeški te- 
stament, ako je oblastveno priznan, ne sme ovreči ali se 
mu kaj pridejati^): koliko manj se kristjanom spodobi 
preminjati čiste besede tega testamenta božjega Sinii, ali 
jih razlagati drugače, kakor nam jih je zapustil On? Jeli 
bi se to ne reklo Kristusa, to večno modrost in resnico 
reformirati, hoteti mu biti učitelj in Ga cel6 na laž staviti? 
Bog nas tega obvaruj ! 



*) Mat. 3, 16. 17. ') Mat. 36, 26—28; Mar. 14, 22—24; Luk. 

19. 20; I Kor. 11, 28-25. *) Gal. 3, 15. 

Kakor pa je krivo in Kristusovemu nauku nasprotno, 
ko se uči, da bi v Kristusovi večerji ničesar drugega ne 
bilo kakor kruh in vino, tako tudi ni prav, če se uči, 
da se kruh in vino tako docela izpreminja v Kristusovo 
telo in kri, da tu ne ostane od kruha in vina ničesar 
drugega kakor le prazna podoba kruha in vina. Kajti 
Kristusovo telo ni iz kruha in vina, temuč, kakor spoz- 
navamo v naši krščanski veri, iz Marije Device ; in nam 
se ne daje v sv. večerji novo Kristusovo telo in 
kri, ki bi bilo šele tukaj vstvarjeno iz kruha in 
vina, tako da bi tu ne bilo pričujoče Njegovo pravo telo, 
ki je od sv. Duha spočeto in iz Device Marije rojeno; 
kajti Kristus bi potem imel dvoje teles in dvojno kri: 
eno telo, ki bi bilo tam' gori v nebesih, in drugo tu doli 
v svoji sv. večerji, kar je grozno misliti. V sv. obhajilu 
ostane kruh in vino to, kar je, kot očitno vnanje zna- 
menje, ravno kakor voda v sv. krstu ostane voda; in 
vendar se nam daje v tem kruhu [na duhoven način] 
Kristusovo telo jesti in v tem vinu Kristusova kri piti. 
Tudi sv. Pavel večkrat imenuje i) blagoslovljeni kruh 
»kruh«, in blagoslovljeni kelih imenuje »kelih«, česar bi on 
gotovo ne storil, ako bi v Kristusovi večerji ne ostal 
pravi kruh in pravo vino. 

Po Kristusovi postavi tudi ni prav, temuč je zoper 
njo, ako se sv. večerja ne razdeljuje vsem enako, pre- 
prostim kristjanom kakor tudi cerkvenim služabnikom: 
kajti neduhovnikom se daje le polovica sv. večerje, 
namreč kruh, blagoslovljenega vina v kelihu pa se jim ne 
dš.. Zakaj Kristus ni postavil dvojne večerje: ene za 
svoje apostole in za cerkvene služabnike, druge pa za 
preproste kristjane; temuč kakor je On le jeden Kristus, 
vseh pravih cerkvenih služabnikov in drugih kristjanov 
jeden Zveličar: tako je nam vsem postavil le jedno ob- 
hajilo, namreč, da vživamo v kruhu Njegovo telo in da 
pijemo v vinu Njegovo kri, katero je za nas vse prelil. 
Kristus ni le kruha blagoslovil in rekel svojim učencem: 
»Jejte, to je moje telo!« temuč blagoslovil je tudi kelih 



1) I Kor. 10.16. 17; 11, 23—28. 

in dejal: »Pijte vsi iz njega ^), to je moja kri!« — kar 
so učenci tudi storili, kakor pričuje sv. evangelist, češ, 
»vsi so pili iz njega«^). in sv. Pavel nikakor ne 
pripušča, da bi samo duhovniki pili iz keliha, drugi 
kristjani pa ne, ter piše vsej občini in vsem kristjanom 
v Korintu, da morajo, kadar se , snidejo in udeležujejo 
Kristusove večerje, ne le blagoslovljeni kruh jesti, temuč 
tudi piti iz blagoslovljenega keliha, in pristavlja, da je ta 
nauk prejel od samega Kristusa«). 

Še čudnejše je pa to, ko se iz sv. večerje dela 
masna daritev in se uči, da bi ex opere operato, t. j. 
le za tega voljo, da se opravlja ali daruje, koristila ne 
le duhovniku, ki jo opravlja, temuč tudi vsem drugim, 
ki se je udeležč, d^, cel6 tem, ki niso prisotni in le na 
njo mislijo, ali jo dajo po drugih opravljati; da bi tako 
bila koristna ne le za telesno srečo in blagor, temuč 
tudi za odpuščanje grehov živih in za odrešenje mrtvih 
iz vic. Naš GOSPOD Jezus Kristus, ko je postavil sv. 
večerjo, ni zapovedal darovati ; kakor On tudi tisti večer, 
ko je postavil svoje sv. obhajilo, On tačas ni daroval 
svojega telesa in svoje krvi, temuč je le ukazal jesti 
Njegovo telo in piti Njegovo kri. Šele drugi dan potem, 
namreč na veliki petek, je svoje resno telo 
daroval svojemu nebeškemu Očetu za naše grehe na 
lesu — kakor sv. Peter pravi *) — ah na križu, in tam tudi 
prelil svojo resno kri*^). In tako je s svojo lastno krvjo 
enkrat za vselej šel kot najvišji duhovnik v nebeško 
svetišče in nam je večno odrešenje dobil, in s to edino 
daritvijo za vekomaj popolne storil te, ki verujejo in 
se posvečujejo — kakor nam to jasno spričuje list He- 
brejcem « . Treba je tudi pomniti, da naš GOSPOD ni 
ukazal pri postavljenju svoje sv. večerje, da naj kdo je 
Njegovo telo in pije Njegovo kri za se in za druge, te- 
muč naj oboje vživa vsakdo sam za se. Zato se ta te- 
stament božjega Sinii ne sme preminjati v daritev. In s 
tako masno daritvijo, ker ona je človeška, nikakor pa 



O Mat. 26, 27. *) Mar. 14, ss. ») I Kor. 11, 2S-29. *) I Petr. 
2, S4. ») Jan. 19, 34. «) Hebr. pogl. 9 in 10. 

božja naprava, se GOSPODU Bogu ne le ne služi, temuč 
se ž njo veliko več onečaščuje edina, samo prava 
spravna daritev našega GOSPODA Jezusa Kristusa, katero 
je On enkrat na križu za nas daroval, češ, da bi ista ne 
zadoščala, da bi nam On ž njo zaslužil odpuščanja vseh 
grehov. Vendar ostane Kristusova daritev vekomaj edina 
spravna daritev za naše in vsega sveta grehe, kar se nam 
priča v listu na Hebrejce. 

Gorostasno je pa in krivo, kadar se polovica tega 
sv. zakramenta, namreč blagoslovljeni kruh, zapira in 
ob določenih dnevih z veliko svečanostjo 
okoli nosi in od ljudi moli! Kakor Je Kristus 
vzel kru|i in, zahvalivši se, ga prelomil in rekel : Vzemite, 
jejte: to je moje telo itd.; kakor je tudi kelih vzel, se 
zahvalil, in jim dal rekoč : Pijte iz njega vsi ; to je 
moja kri itd., tako moramo delati tudi mi, to je: ne 
smemo tega sv. zakramenta deliti ali polovičiti, tudi ne 
pred njim na kolena padati in ga mohti, niti ga na 
ogled nositi ali izpostavljati, temuč po Kristusovem zgledu 
kruh lopiiti.in kelih blagoslavljati, jesti in piti. Kakor 
v starem testamentu niso smeli ničesar od velikonočnega 
jagnjeta ohraniti do drugega dne^), tako ne smemo mi 
ničesar od sv. večerje hraniti, da bi to okoli nosili in 
mohli. To je Kristusovemu postavljanju celo nasprotno. 
Zato je to vse, kar je krivo in se ne vjema s Kristuso- 
vimi besedami, iz prave božje cerkve odstranjeno in za- 
vrženo in le to ohranjeno, kar je Kristus sam zapovedal 
in postavil, saj le s tem bomo Kristusove pokorne ov- 
čice, ki poslušajo glas svojega pastirja, za tujcem pa, 
ki ni pastir, temuč je le najemnik, nikakor ne gredo 2) ; 
ker drugače se storimo deležne grehov Antikrista, o ka- 
terem pišeta prerok Daniel in apostol PaveP). 



Tudi je krivo in sv. pismu nasprotno, če se uči, 
la bi razen imenovanih dveh pravih zakramentov še 



1) II Mojz. 12, 10. *) Jan. 10, 3-6. *) Dan. 7, 8-12. i»— 26; 
I Tesal. 2, 8. 4; I Jan. 2, is. 



Digitized by 



Google 



— 60 — 

bilo drugih pet zakramentov, namreč: birmanje, po- 
kora, zakon, posvečevanje duhovnikov in 
maziljenje z oljem na smrtni postelji. Zakaj 
k vsakemu zakramentu v novi zavezi — da prav o tem 
govorimo — sta potrebni dve reči. Najprej Kristusova, 
ne le človeška, beseda, s katero je zakrament postavljen, 
in s katero je združena obljuba izveličavne milosti božje 
in odpuščenja .grehov, potem pa element, t. j. vnanjain 
telesna reč kot vidno in očitno znamenje, katero je sam 
Kristus postavil in z imenom določil. Te dve reči se v 
sv. krstu in v sv. večerji vidita in najdeta: v sv. krstu 
je voda ta element, od Kristusa za krst določen (in 
nobene druge reči); v Kristusovi večerji je ta element 
kruh in vino in sicer oboje, ne le eno samo. Pri sv. 
krstu in sv. večerji je tudi Kristusova beseda, t. j. 
Njegov ukaz in obljuba, kakor je to že zgoraj dokazano. 
Zato se morata le ta dva zakramenta smatrati za prava 
nove zaveze. Ako pa premislimo drugih pet zgoraj ime- 
novanih rečij. ki se tudi za zakramente proglašujejo, in 
jih primerjamo z dvema pravima zakramentoma, očitno 
najdemo, da ti nimajo ni Kristusove besede in obljube, 
niti elementa ali vnanje stvari in vidnega znamenja, 
katero bi bilo določeno od samega Kristusa po naturi 
sv. zakramentov. In zaraditega se ne smejo smatrati za 
prave zakramente nove zaveze. 

1. Najsi v birmanju škof pomaže detetu ali človejku 
svoje blagoslovljeno olje na čelo kot vnanji element in 
vidno znamenje; najsi pri tem govori in pravi: »Jaz te 
zaznamenujem ^ križem izveličanja itd.«: vendar se ni- 
kjer v sv. pismu ne najde, da bi Kristus Jezus to olje 
določil in postavil za birmo, kot za zakrament, kakor 
je določil k sv. krstu vodo in k sv. večerji kruh in vino ; 
še veliko manj, da bi govoril ali ukazal govoriti besede, 
katere škof govori pri birmi, kakor je ukazal krstiti v 
imenu sv. Trojice in v svoji večerji jesti in piti na Nje- 
gov spomin; in še veliko manj se najde v sv. pismu, da 
bi bil Kristus k taki birmi dal obljubo svoje milosti in 
odpuščenja grehov, katera je vendar potrebna za vsaki 
zakrament v novi zavezi. Zato taka birma ni 

zakrament in ni nič drugega kakor človeška po- 
stava. Človeku pa se ne spodobi postavljati ali odprav- 
ljati sv. zakramentov. Zato kdor svoje otroke ali druge 
mlade ljudi podučuje*) v naši krščanski veri in jih vodi 
k pravim pridigam, ta jih prav birmuje, t. j. potrjuje v 
krščanskem nauku in veri, da jim drugega, škofjega 
birmovanja ni treba. 

2. Istotako se ne more pokora imenovati zakrament 
nove zaveze. Zakaj pokora nima nobenega elemen- 
ta ali vnanjega vidnega znamenja, katero bi bil Kristus 
sam določil in postavil, kakor je določil pri sv. krstu 
vodo in pri sv. večerji kruh in vino. To je sicer res, 
da je pokora silno potrebna, kakor Kristus pravi: »Ako 
se ne popravite (ali ne spokorite), boste vsi končani« 
(Luk. 13, 5). Toda kako bi mogla ta malikovalska pokora, 
ki je zgoraj zavržena iz dokazov čiste besede božje, 
biti zakrament, ker ona uboge, žalostne duše ne napol- 
njuje z milostjo božjo, temuč jih še bolj vznemirja in 
sili v obup? Prav zakrament nas vendar osrčuje in po- 
trjuje! 

3. Kar se pa tiče sv. zakona, pričuje sv. pismo 2), 
da je isti od samega GOSPODA Boga že v raju po- 
stavljen in blagoslovljen, in doslej na svetu 
ohranjen 3); vsled tega pa on še ni zakrament. 
Zakaj zakon nima nobenega vnanjega elementa ali zna- 
menja, od Boga mu podeljenega; tudi nima nikake 
obljube, da bi po njem imeli ali mogli doseči odpuš- 
čenje grehov. Zaraditega tudi v starem testamentu ni 
bil zakon zakrament, dasi so ga smatrali za božjo po- 
stavo. Tudi sv. Pavel imenuje*) Kristusovo duhovno 
zaročitev s svojo verno cerkvijo ali občino [luaii^ptov 
(lat. mysterium) t. j. skrivnost*), ne pa >zakrament«. 

O Ps. 34, 12; Ap. dej. 14, 22. ») I Mojz. 1, 28; 2, 2*. ») Jan. 
2, 1. 2. *) Efei. 5. 28-82. 

*) Efež. 5 82. p še apostol Pavel: >Ta skrivnost (misterion) je 
velika, jaz pa pravim za Kristusa in za občino (ali: gled^ Kristusa 
in gled^ občine)«. Grška beseda > misterion«, ki se glasi latinski 
»mysterium«, je na tem mestu v vulgati nadomeščena z be- 
sedo >sacramentum«, in na podlagi te besede trdijo rimsko- 
katoliški učeniki, češ. sv. pismo uči, da je zakon »zakrament«. 
Sv. Pavel res govori v tem poglavju o zakonu in kaže, da je 

In ako bi zakon resnično bil zakrament nove zaveze: 
čemu pa uč6 ravno tisti, ki ga imajo zakrament, da je 
on mesen stan, v katerem človek ne more biti Bogu 
všeč? Čemu pa nekateri izmed njih očito pišejo in uč6, 
da je za duhovnika manjši greh v kurbariji in prešestvu 
živeti kakor pa stopiti v sveti zakon*)? 



zakonska zveza nekako podoba duhovne zveze Kristusa z njegovo 
cerkvijo ali občino ; toda besede »Ta skrivnost je velika itd.« ne 
tičejo se v prvi vrsti zakona, temveč te duhovne zveze Kristusa z 
njegovo izvoljeno občino, kar se povdarja v besedah: >jaz pa 
pravim za Kristusa in za občino«. In četudi pripustimo, da one 
besede se v nekem pomenu ozirajo tudi na zakonsko zvezo, vendar 
se s tem ne da dokazati, da je zakon > zakrament«, postavljen od 
Kristusa. Kajti beseda »sacramentum« se je rabila tudi v širjem 
smislu o sv. rečeh, opravilih in obredih, ne samo o krščanskih 
zakramentih. Tudi v vulgati stoji beseda »sacramentum« na več 
mestih v pomenu »skrivnost« ali »skrivnostna reč« (na pr. 
I Tim. 3, 16), kar gotovo kaže, dase v omenjenem mestu (Efež. 
5, 32) mora tudi tako razumeti. — Zakon se je začel smatrati 
»zakramentom« šele v 12. stoletju. Bilo je pa takrat in še po- 
zneje dosti prepira zaradi zakramentov: nekateri so jih hoteli 
imeti več, nekateri manj. Šele cerkveni zbor v Florenciji 1. 1439 
je določil število s edem, kar je tridenški zbor (1. 1545) potrdil, češ, 
ker je sedmero poglavitnih čednostij, sedmero poglavitnih grehov, 
sedem dnij v tednu, sedmero zvezd in svečnikov v Skrivnem 
razodetju, mora tudi biti sedmero zakramentov! 

♦) Čudno je res, da je rimsko-katoliška cerkev naredila 
zakon »zakramentom« in vendar uči, da je »boljše in blaženejše 
biti v devištvu, kakor pa sklenili se v zakonu« ! Potemtakem bi 
se bilo pristojneje devištvo proglasilo za zakrament! — Ce 
ima kdo dar zdržljivosti in mu tudi vsled drugih razmer zakona 
ni treba, naj le živi v devištvu ! »Le kakor je vsakega poklical 
Gospod, tako naj ravna! Privezan si na ženo? ne išči razveze! 
Si li prost od žene (tudi v srcu) ? ne išči žene ! A če se! tudi 
oženiš, se ne pregrešiš itd.« pravi Pavel v I Kor. 7. pogl. Da bi 
ne moglo čisto zakonsko življenje biti Bogu tako ugodno kakor 
devištvo, nima nobenega dokaza v sv. pismu. Skoro vsi verni in 
sveti ljudje, o katerih nam sv. pismo pripoveduje, so bili oženjeni ! 
Sv. Pavel je bil sicer neoženjen, a vendar odločno zagovarja svojo 
pravico, da tudi on bi mogel — ako bi mu bilo všeč — imeti 
ženo, prav kakor so jo imeli drugi apostoli in bratje Gospodovi in 
tudi sv. Peter. (I Kor, 9, 5 ). Velika krivica je torej, če se prepo- 
veduje duhovnikom zakonsko življenje, ko vendar sv. pismo 
naravnost pravi, da predstojnik (škof) ali starejšina 
občine mora biti »ene žene mož, ki je svoji hiši dober gospodari 
ki ima otroke pokorne itd.« (I Tim. 3, 8—6; 12; Tit, 1. e), da b, 

4. Pridigarstvo je .tudi od samega Jezusa Kristusa 
postavljeno. Ali ker On sam ni določil pri tem nobenega 
vidnega, vnanjega elementa ali znamenja, kakor 
se vidi v sv. krstu in obhajilu, in ker pridigarstvo nima 
nobene posebne obljube odpuščenja grehov: ne more in 
ne sme se zakrament imenovati. In dasi je GOSPOD 
Bog v starem testamentu ukazal duhovnike s svetim 
oljem maziliti, je vendar tisto maziljenje v novem te- 
stamentu odpravljeno, kakor tudi duhovniške daritve in 
tempelski obredi in naprave, ker so bili tisti obredi in 
opravila le sence ali predpodobe prihodnjih božjih dobrot 
v novem testamentu. Ko je pa Kristus prišel in te 
predpodobe izpolnil, jih je tudi za vselej odpravil, kakor 
nam sv. pismo pričuje i). Zato tudi nikjer v novem 
testamentu ne beremo, da bi Kristus ali njegovi 
apostoli z oljem mazilili pridigarje in jih tako 
posvečevali 2), kakor se zdaj dela v papeštvu. 

5. In naposled, dasi se ljudem, ki umirajo, po- 
mažejo udi z blagoslovljenim oljem in se pri tem govori 
besede, da bi jim Bog odpustil grehe, katere so s temi 
udi storili, vendar se oboje, ker se dela brez Kristu- 
sovega ukaza, ne sme imenovati zakrament. In s tem 
oljem, o katerem se bere v sv. evangeliju in v listu sv. 
Jakoba, se je delalo čisto kaj drugega kakor se dela 
dandanes. Kajti apostoli so z istim mazilili ljudi, ne k 
smrti, temuč da bi na čuden način ozdraveli po 
moči Kristusovi ^). Zato se apostolsko maziljenje z 
oljem nikakor ne strinja z dandanašnjim poslednjim oljem, 
temuč je eno drugemu nasprotno kakor življenje in smrt. 



bil s svojim rodbinskim življenjem za vzgled svoji občini. Skoro 
neverjetno se zdi, kar pravi gori Dalmatin, in vendar je Bellarmin, 
imeniten učenik rimsko-katoiičke cerkve, res napisal : »Večji greh 
je za duhovnika oženiti se Kakor se pregrešiti s nečistost joc. 
(De Monacb, lib. 11. cap. 34.). In Liguori, tudi velik učitelj in 
svetnik (!), pravi : >Če se duhovnik samo enkrat za mesec pregreši 
s nečistostjo in mu je tega žal, ni ga treba karati«. In drugi 
učeniki pripuščajo še več! 

O Kol. 2, 16-23; Hebr. 10, i-i*. «) Mat. 10; 11, t; Luk. 10, 

1—16; Jan. 20, 21-28; Ap. dej. 1, »4-26; 6, 6; 13, 2. 3. *) Mar. 6, is; 

Jak. 6, 14. 15. 

XIII o krščanski cerkvi. 

Sv. pismo nadalje uči, da kjer se božja beseda čisto 
in prav uči in kjer se sv. zakramenti tako dele in prejemajo, 
kakor jih je Kristus postavil, ondi GOSPOD Bog zbira 
krščansko cerkev, katero On tukaj na svetu po svojem 
sv. Duhu posvečuje, in tamkaj izveliča vekomaj. Ta 
krščanska božja cerkev pa ni last nobenega posameznega 
naroda, nobenega določenega mesta. Zakaj četudi se je 
pred Kristusovim rojstvom, v starem testamentu, bo^a 
beseda pridigovala le med judovskim ljudstvom, in le tam 
je opravljala prava božja služba, in radi tega le tam je 
bila prava vidna božja cerkev : vendar, ker je bil Kristus 
po svojem od smrti vstajenju ukazal pridigovati svoj 
evangelij po vsem svetu i), je vsled tega prava cerkev 
povsod po svetu razširjena In razkropljena. Zato je ondi 
gotovo božja cerkev, kjerkoli se najdejo ovčice, ki svojega 
pastirja Kristusa glas poslušajo in prav uživajo od 
Njega postavljene zakramente. Zato tudi sv. Pavel v 
svojih listih bogaboječih vernikov hiše imenuje »cerkve« *). 

Najsi pa se prava krščanska cerkev nikjer ne najde 
zbrana na enem mestu, vendar povsod enako ohranja 
eden pravi, čisti, izveličavni nauk, ki je v sv. pismu 
utemeljen 8), in pravo uživanje sv. zakramentov, katere 
je sam Kristus postavil. Ta krščanska cerkev se tudi 
nikjer ne najde popolnoma čista, ker so povsod med 
pravimi, pobožnimi kristjani očitni, svojevoljni grešniki, 
kakor je Ijulika zasejana med pšenico, požrešne ribe med 
dobrimi, smrdeči kozli med ovcami*), tako so tudi med 
pobožniki mnogi hinavci, kateri poslušajo pridige, pristopajo 
k sv. obhajilu in se izunaj svetu kažejo ponižne in pobožne, 
dasi v srcu niso udi prave krščanske cerkve. Zato so 
pridigarji dolžni zoper očitne grešnike pridigovati božjo 
postavo, in jih radi njih grehov ostro svariti, kakor je 
Bog prerokom zapovedal '^j ; in ako se ne poboljšajo, ne 



») Mat. 28, 19. a) Rimlj. 16, 5; I Kor. 16, 19; Filem. 2. ») Jan. 
17, 17. 20. 21; Efež. 4, 3—6. *) Mat. 13, 24—30. 36-43. «— 60; 25, w. 
*) Izai. 58, 1; Jerem. 3, laj 7, 1. 2. 

smejo jih pripustiti k sv. zakramentom; in ako se nečejo 
spreobrniti, morajo jih docela iz cerkve izobčiti, 
kakor mrtve ude^); hinavce pa prepustiti božji sodbi, 
ker Bog sam v6, kateri so na tem svetu Njegovi*). On 
bo sodni dan pometal svojo gumno'), in ločil bo kozle 
od ovac, svoje izvoljene pa vpeljal v svoje kraljestvo, 
najsi so bili na tem svetu pod Antikristovim kraljestvom 
tlačeni, a so vendar ostali stanovitni v veri do konca*). 

Te krščanske cerkve glava je sam naš GOSPOD 
Jezus Kristus, pravi božji in čiste device Marije Sin, iz 
katerega Duha prejemajo vsi kristjani moč, da žive po 
Njega volji, iz katerega je vse telo (cerkve) združeno in 
spojeno in raste po meri vsakega uda v ljubezni*). In 
ker ta naše glava, Kristus, ni nedorastlo dete in 
tudi ni odsoten od svojega duhovnega telesa, 
t. j. cerkve: zato ne potrebuje nobenega vikarja ali 
namestnika na tem svetu, ki bi bil vidna glava Njegovi 
krščanski cerkvi. On je povsod pri svoji cerkvi in pri vseh 
svojih udih, jih po svoji obljubi vlada in hrani, kakor je 
rekel: »Kjerkoli dva ali trije vkup pridejo v mojem 
imenu, ondi sem jaz med njimi« (Mat. 18, 20). »Jaz sem 
pri vas vse dni do konca sveta« (Mat. 28, 20). Zaraditega 
katerikoli se tako povzdiguje in pravi, da bi na Kristu- 
sovem mestu bil glava Njegove krščanske cerkve, ta 
ravna ne le napuhneno in prevzetno, temuč daje 
tudi s tem na znanje, da je resnično »človek greha« in 
»sin pogube« in »zopemik, ki se povzdiguje čez vse to, 
kar se imenuje Bog ali božja služba, tako da sedi v 
božjem templu kakor Bog« (II Tesal. 2, 3. 4). 
Zato se ima po božjem ukazu vsaki pravi kristjan ločiti 
od take lažnjlve glave in iti iz Babela, ako neče biti 
deležen njegovih grehov in pa kaznij, ki jih bo Bog 
poslal nadnj«). 

Vladanje krščanske cerkve ne obstoji v tem, da bi 
ti, ki so postavljeni v cerkveni službi, ali ki so cerkvefii 
služal)niki in učeniki, gospodovali čez druge ali jim za- 
povedovali po svoji volji: temuč da oni pridigujejo 

*) Mat. 18,16-17; I Kor. 6,8-5; I Tim. l,ao. *) II Tim. 2,19. 
•) Mat. 3, 12. *) Mat. 24, 13; II Petr. 1, 10. 11. «) Efež. 1, ». 28; 4, 15. I6; 
Kološ. 1, 18. •) 11 Kor. 6, i?; Izai, 52, u; Skr. raz. 18, 4. 

ali UČ6 čisto, pravo božjo besedo in delč sv. 
zakramente, kakor je iste naš GOSPOD Jezus Kristus 
postavil in svojim učencem ukazal le pridigovati, učiti 
in krstiti^), nikakor pa ne gospodovati; kajti rekel je: 
»Kralji narodov gospodujejo nad njimi, in poglavarji jim 
vladajo. Ne bodi pa tako med vami: temuč kdor 
hoče velik postati med vami, bodi vam služabnik; in 
kdor hoče prvi biti med vami, bodi vam hlapec* (Mat. 
20, 25—29); o čemer tudi sv. Peter piše starejšinam: 
»Pasite čedo božjo, nadzorujoč jo ne po sili, ampak 
prostovoljno, tudi ne za grd dobiček, ampak radovoljno, 
tudi ne kakor gospodovale i vernikov, temuč 
kakor zgledi cede. In ko se bode prikazal najvišji Pastir, 
dobili boste nevenljivi venec slave« (I Petr. 5, 2—4). 
Zato bi ti, kateri se smatrajo in hvalijo kot namestniki 
svetih apostolov, si morali dobro premisliti in zapomniti 
besede sv. Bernarda, ki pravi: »Pravi namestnik sv. 
Pavla poreče s sv. Pavlom: Ne da gospodujemo vaši 
veri, ampak pomočniki smo vaše radosti. In sv. Petra 
dedič mora sv. Petra poslušati, ki pravi: Ne smete 
župljanom gospodovati, temuč bodite tega krdela svetli 
zgledi 3)«. 



XIV o križu in trpljenju krščanske cerkve. 

Sv. pismo pričuje, da je krščanski cerkvi in njenim 
udom na tem svetu prebiti križe in vse trpljenje, predno 
pride v večno veselje, kakor je tudi Jezus Kristus, njena 
glava in Gospod, moral prebiti križ in trpljenje in po tem 
iti v slavo svojo ^). In kakor je nebeški Oče določil svoje 
kraljestvo Kristusu, tako je On isto tudi nam določil*) 
in zato ukazal, da« kdor hoče biti Njegov učenec, mora 
sam sebe zatajiti, vsak dan svoj križ na se vzeti In 
iti za Njim^). Sosebno je pa hudič in hudobni svet 
sovražen pravim vernikom in jim prizadene vse zlo, 



1) Mat. 28, 18-20; Mar. 16, 15. I6. *) II Kor. 1,24; I Petr. 5, s 
«) Luk. 24, 28, *) Luk. 22, 29. 80. ^) Mat. Ifi, 24. 

kjerkoli more, ker oni niso od tega 8veta ^) in se ž njim 
ne strinjajo y grehih in malikovanju, temuč zoper to 
pričajo in se bojujejo ; zato si hudič in ta svet prizadeva 
jih s preganjanjem, z morjenjem in z drugimi nadlogami ^) 
odstraSiti od prave vere in jih v obup prisiliti in s seboj 
vred pripraviti v večno pogubljenje. 

Ali vendar ne more ni hudič ni hudi svet v resnici 
vernim' in bogaboječim škoditi ali jih mučiti, če tega 
Bog ne pripusti 3), »kateri jim ne bo dal izkušanim biti 
nad njihovo moč, temuč bo storil z izkušanjem tudi izhod, 
da bodo mogli prenesti« (I Kor. 10, 13). 

Naš GOSPOD Bog ima pa posebne in velike vzroke, 
zaradi česa dd živeti svojim izvoljencem na tem svetu v 
križih, nadlogah in trpljenju. (1) Ker božji izvoljeni 
svetniki, dokler so na tem svetu, imajo meso in kri in 
čutijo strasti v sebi in hude želje, hoče jih GOSPOD 
Bog s trpljenjem na tiste opozoriti, da se sami ne 
smatrajo za nedolžne, temuč da se ponižajo, 
Kristusa za odpuščenje prosijo, svoje meso brzdajo 
in stanovitno molijo*). (2) Hoče jih Bog s trpljenjem in 
nadlogami obvarovati, da iz notranjih hudih želj ne 
padejo v vnanje velike in pogubljive*^) grehe (kakor 
n. pr. David), o čemer pravi sv. Peter: »Kdor je trpel 
v m6su, jenjal je grešiti, da ne živi več človeškim strastim, 
ampak volji božji ostali čas v mesu« (1 Petr. 4, 1. 2). 
(3) Tako je tudi križ, preganjanje in sramotna smrt, 
katero morajo čestokrat kristjani nedolžno pretrpeti zaradi 
božjega imena, pričo vanje o resnici evangelija«), 
iz katerega se očito vidi, da se kristjani ne drže pravega 
evangelija zavoljo posvetne časti ali zavoljo telesnega 
dobička; temuč da oni pri evangeliju iščejo le večnega 
življenja, katerega so si v svesti, da radi njega zapusti 
ne le svojega blaga in kar jim je ljubega na tem svetu, 
ampak tudi svoje življenje, ko se dajo trpinčiti in umoritii 
Kajti ako bi ne bilo večnega življenja, morali bi biti vsi 



O Jan. 17,16; 16,18. 19. «) Jan. 16, 2; I Petr. 5,8.9. ») Mat. 
10, 1(^-81. *) Ps. 90, 3; Jer. 31, 15. O I Kor. 11, 32. «) I Kor. 15, 

30. 81; Gal. 6, 17. 

sv. apostoli, mučeniki in mučenice, in še dandanašnji 
veliko kristjanov veliki norci, da niso rajši iskali pokoja 
in dobrega življenja na tem svetu, temuč so svoje življenje 
voljno darovali Bogu, da bi le večno življenje obdržali. 
(4) S križi in nadlogami hoče tudi GOSPOD Bog svoje 
izvoljene kristjane storiti podobne podobi svojega 
Sinil, da kakor so oni tukaj na svetu ž Njim trpeli, bodo 
tudi (po Njegovi obljubi) na onem svetu ž Njim vred 
živeli in gospodovali vekomaj *). (5) In naposled je krist- 
janov križ tudi znamenjenevernim in pre- 
grešnim, da kadar GOSPOD Bog svojih vernih in 
izvoljenih ne pusti brez kazni, bo On veliko manj greš- 
nikom prizanesel, temuč jih, ako se ne spokore, vekomaj 
pogubil 2). 

Neverni in pregrešni tudi včasih trpe že na tem 
svetu; ali velik razloček je med trpljenjem vernih in 
nevernih ter nepokornih. Kajti (1) GOSTOD Bog večinoma 
odlaša svojo kazen zoper pregrešne in ne- 
verne, da bi jih s svojo dobroto napeljal k pokori s); 
ampak svoje izvoljene On zdajci in hitro kaznuje, kadar 
kaj zagreše zoper Njega. (2) Neverne in pregrešne On 
kaznuje pozasluženju njih grehov v svojem 
srdu; bogaboječe pa kaznuje iz milosti in ljubezni, 
kakor oče, jim v blagor *). (3) Kadar Bog kaznuje neverne 
in nepokorne, odvrne od njih svojo milost Ijivo 
roko; ampak svojim izvoljenim pomaga v sredi nadloge 
in jim stoji na strani, da morejo svoje nadloge pretrpeti 
in odrešeni biti*). (4) Naposled morajo neverni in nepo- 
korni biti končani, iz tega sveta iztrebljeni in tamkaj 
vekomaj pogubljeni; verni in bogaboječi pa 
bodo ohranjeni, da naposled junaški obvladajo, in da tam- 
kaj prejmejo od našega GOSPODA Jezusa Kristusa, pravič- 
nega sodnika, v večnem veselju in izveličanju venec slave, 
kateri jim nikdar ne uvene«). 



») Rimlj. 8, 17; II Tim. 2. n. is; Jak. 1, 12. «) Jer. 25, 29; Luk. 23, si; 
I Pelr.4, 17. 18; ») Rimlj. 2, 4; II Petr. 3, 9. 15. *) Pregov. 3, u. 12; Hebr, 12, 
6-ii;Skr.raz.3,t9. O Rimlj. 8, 26. 28; II. Tim, 4, le. i7;Izai.43, 1-3. «) H Tim. 
4, 6; I Petr. 5, *; Skr. raz. 2, 10. 

XV o molitvi. 



v trpljenju in nadlogi pa je kristjanov najboljša 
bramba in ščit zoper hudiča in hudi svet : verna molitev 
k Bogu ^) ; dasi smo dolžni moliti ne le kadar je nevarnost, 
temuč vedno. Zakaj Bog nam je to zapovedal, rekoč: 
»Iščite obličje moje!« (Ps. 27, 8). In Kristus Jezus: 
»Prosite, in vam bo dano!« (Mat. 7, 7). In spet na 
drugem mestu je v priliki pokazal, kako je treba vsegdar 
moliti in ne naveličati se (Luk. 18,1—7). In da bi mi tem 
rajši molili, je On najmilostljiveje obljubil vse tč uslišati, 
kateri Njega kličejo. To potrjuje Kristus s prisego, rekoč : 
»Resnično, resnično vam povem: Karkoli boste Očeta 
prosili v mojem imenu, vam bo dal« (Jan. 16, 23). 

Vse sv. pismo pa pričuje poleg tega, da imamo 
le samega Boga moliti in Njemu samemu služiti 3). 
Zakaj le On sam je pravi pomočnik v nadlogah, ki sam 
je tudi povsod vpričo, ki vidi in sliši vzdihovanje in 
molitev svojih vernih in usliši njih prošnje. Zato katerikoli 
molijo razen edinega pravega našega Boga ljube svetnike 
in svetnice, ki so že zdavnaj umrli, ki ničesar za nas ne 
vedč in nas ne poznajo, kakor sv. prerok ^) pričuje, tisti 
spet narejajo in ponavljajo v krščanski cerkvi pogansko 
malikovanje*), ker to čast, katera pristaja samemu 
Bogu, dajo in prilagajo ljubim svetnikom in svetnicam, v 
največjo nečast Boga Najvišjega. Ono bi se poprej 
moralo dokazati, da ljubi svetniki in svetnice vse 
vedo, vse vidijo, in — ker se molitev vselej z usti ne 
izreče, temuč pogostoma obstoji le v neslišljivih vzdihljejih 
srca in duha — da tudi znajo vseh Ijudij srca in misli, 
predno bi se mi dali pregovoriti, da bi jih — sosebno 
pa tčh, o katerih se dvomi, če so sploh živeli, kakor sv. 
Jurij, sv. Krištof, sv. Katarina itd. — klicali in njim molili. 
In moralo bi se klicanje in češčenje svetnikov tudi 
dokazati s čisto božjo besedo, zapovedjo in obljubo, 



1) Ps. 50, 15; Izai. 26, 20. *) V Mojz. 6, 12-15; 10, 20; Mat, 4, 10. 
•) Izai. 64, 16. *) Rimlj. 1, 28. 85. 

da bi se iz vere moglo storiti in Bogu dopasti. Takih 
dokazov se pa ne najde nikjer v sv. pismu. 

In kakor sv. pismo povsod uči, da nam ni ljubih 
svetnikov in svetnic, katerih duše so v nebu, kakor 
pomočnike in pomočnice v nadlogah klicati, ker ta čast 
pripada samemu Bogu, katere On neče nobenemu drugemu 
dajati^), tako ono tudi uči, da jih ne smemo klicati kot 
srednike, besednike ali odvetnike pred Bogom, da bi 
oni za nas govorili ali mislili, in da bi zavoljo njih Bog 
tem raje uslišal našo molitev. Zakaj mi nimamo veliko 
srednikov pri Bogu Očetu v nebesih, temuč le enega 
samega, namreč našega Zveličarja Jezusa Kristusa. Kakor 
On sam pravi: »Karkoli boste Očeta prosili v mojem 
imenu (ne : v tega ali onega svetnika ali svetnice imenu), 
vam bo On dal« (Jan. 16,23). Tudi sv. Pavel piše, daje 
le »jeden Bog in jeden Srednik med Bogom in ljudmi, 
človek Kristus Jezus, kateri je sam sebe dal za vse v 
odrešenje« (I Tim. 2,5. 6). In sv. Janez piše, da »ako bi 
kdo kaj zagrešil, imamo besednika pri Očetu, 
Jezusa Kristusa pravičnega, ki je sprava za grehe 
naše; ne pa samo za naše, ampak tudi za vsega sveta 
grehe« (1 Jan. 2, i. 2). Iz tega se vidi, da Kristus ni tako 
trd in srdit naš sodnik 2), da bi mi ne smeli pred Njega 
stopiti in Ga moliti, in da bi bili ljubi svetniki in svetnice 
milostljivejši in dobrotljivejši kakor On: temuč On je 
naš najzvestejši in naj milostljivejši prija- 
telj in Izveličar, ki se je tudi zavoljo nas, iz zgolj 
dobrote, milosti in usmiljenja, voljno podal v britko 
smrt, že tedaj, ko smo še bili grešniki in sovražniki; 
koliko bolj bo nas ljubil in izveličal sedaj, kosrao po 
Njem že z Bogom spravljeni ')? In ako Bog Oče ni 
prizanesel svojemu edinemu Sinu, temuč Ga je za nas 
vse žrtvoval, kako bi nam tudi ž Njim vred vsega ne 
podaril^)? Zaraditega mislimo, da je Kristus hotel tako 
malikovanje ubraniti tudi s tem, da je večinoma odpo- 
vedal in zavrnil prošnje svoje ljube matere Marije 



6—10. 



O Izai. 42, 8; 48, n. «) Jan, 3, 17; 12, «; I Jan. 4. u. «) Rimlj. 
,. *) Rimlj, 8, 32. 

in svojih apostolov, katere so oni za druge storili, kakor 
to zgledi kažejo : Jan. 2, 4; Mat. 15, 24; 20, 90—23. Saj 
so tudi ljubi sv. apostoli in učenci Kristusovi v svojih 
pridigah ljudem od sebe na samega Kristusa kazali 
in niso hoteli, da bi jih bil kdo molil ali jim izkazal čast, 
ki pripada Bogu*). 

S tem 88 tudi ljubi 8V8tniki in 8V8tnic8 ne zaničujejo, 

ko se po sv. pismu uči, da moramo le samega Boga 
klicati in Njega samega moliti v imenu našega edinega 
Srednika, Besednika in Izveličarja, Jezusa Kristusa, ker 
ta čast pristaja samemu Bogu Očeta in Kristusu, kakor 
je zgoraj dokazano. Moremo pa ljube svetnike in svetnice 
drugače spoštovati ali častiti, namreč, da jih 
spoznamo in smatramo za zveste božje služabnike in 
služabnice, mučenike in mučenice, ki so spoznali s pre- 
litjem svoje krvi in s svojo smrtjo Kristusa, pravo vero 
in nje izveličavni nauk; in da GOSPODA Boga za take 
dobrote, katere jim je izkazal, častimo in hvalimo. Sv. 
Pavel piše sam o sebi, da je bil neznan po obličju 
krščanskim občinam v Judeji, ki so pa samo slišale, da 
tisti, kateri je nekdsg verne preganjal, sedaj pridiguje 
vero, katero je poprej zatiral, in so Boga zavoljo 
njega častile^). S tem tudi spoštujemo svetnike, da 
stopamo v njih stopinje in za njimi hodimo s), 
kakor so oni za Kristusom hodili, da bo GOSPOD Bog 
tako v njih čeSčen in hvaljen. 

In sv. pismo dalje pričuje, da ni prav, temuč krivo, 
ako 88 ljudje vežejo z molitvijo na določena me8ta in 
Ča88y kakor da bi Bog zaraditega rajši uslišal našo 
molitev. Zakaj sam Kristus o tem pravi tako- le: »Pride 
čas, da ne boste ni na tej gori ni v Jeruzalemu molili 
Očeta« (Jan. 4,2l); in kmalu potem: »Prišel bo čas, in 
je že sedaj, da bodo pravi molilci molili Očeta v Duhu 
in resnici« (V. 23). In sv. Pavel hoče, da »možje molijo 
v vsakem kraju in vzdigujejo (k molitvi) svete roke, brez 
srda in dvoma« (I Tim. 2, 8). Ravno tako tudi 



') Jan. 1, 19—30; 3, 27—36; Ap. dej. 2, 22—32; 10, 25. 26; 14,11—18. 

») Gal. 1, 22-24. *) I Korinč. 11, i; Filip. 3, 17. 

ni Bogu prijetna moiitev, če se biebeče mnogo besed, 
sosebno pa, če se moii zavoijo trebulia, denarja in dobičica, 

in če ljudje menijo, da imajo s takimi dolgimi molitvami 
pri Bogu kaj zasluženja ali da bi jim moral zavoljo teh 
molitev kaj podariti, ali če mislijo s tem Boga pomiriti. 
Taka molitev je GOSPODU Bogu celo zoperna, kakor to 
sam Kristus pričuje, rekoč; »Kadar molite, ne blebetajte 
veliko kakor pogani; zakaj oni menijo, da bodo uslišani, 
kadar veliko besedičijo. Zato ne smete biti kakor oni; 
zakaj vaš Oče ve, kaj potrebujete, predno Ga prosite itd. « 
(Mat. 6, 7. 8). 

Zato kdor hoče prav moliti, mora v Duliu in res- 
nici moliti, v imenu našega GOSPODA Jezusa Kristusa, 
in svete roke povzdigovati k Bogu^), t. j. njegova molitev 
mora prihajati iz prave vere, iz srca, iz prave pobož- 
nosti, in nikakor iz hinavščine; in ne sme s tistimi usti 
preklinjati in moliti 2), kar je gnusoba pred Bogom, temuč 
mora gledati, da se njegovo življenje vjema z njegovo 
molitvijo^): tako bo zdajci uslišan, kakor hitro le začne 
molili. AH saj s takim razločkom, da GOSPOD Bog 
vsakega, ki moli v pravi veri in iz pokornega srca za 
duhovne dobrote, takoj usliši in mu gotovo zavoljo 
Kristusa, našega Srednika, da odpuščenje grehov, dar 
sv. Duha in večno življenje; ampak v telesnih rečeh 
On čestokrat odlaša, da ne podari zdajci tega, za 
kar Ga prosimo, sosebno tedaj, kadar tako odlašanje 
služi k Njegovi časti in k našemu izveličanju*). Zakaj 
božja čudna vsegamogočnost se tedaj tem bolj izkaže in 
vidi, ko Bog stoprv tedaj pomaga, kadar nič ne izda vsa 
človeška pomoč. Zaraditega imamo v voljnem potrpljenju 
čakati na Njegovo pomoč. Kajti dasiravno On od- 
laša, vendar le za kratko: »nekaj malega še in pride On, 
ki ima priti, in ne bode se mudil« (Hebr. 10, 37). In ako 
nam prej ne pomaga: izkaže nam vsaj v naši telesni 
smrti svojo največjo pomoč, ko konec stori vsemu našemu 



i) Jan. 4, 24; 16, 24; I Tim. 2, s. ^) Jak. 3, 12. ») Izai. l,ii_ao; 
58. *) Jan.ll, 3-6. 

trpljenju, nam obriše solze z lic in nas sprejme k sebi v 
večno veselje. 



XVI. o 8V. zakonu. 

Bog je v začetku sveta, šesti dan stvarjenja, ustvaril 
našega prvega očeta Adama iz praha ali prsti in našo 
prvo mater Evo iz njegovega rebra. Da bi se pa človeštvo 
pošteno in spodobno, od ednega človeka krvi. po vsem 
svetu množilo, pričuje sv. pismo, da je sam GOSPOD 
Bog sv. zakon postavil, še v paradižu, predno so bili tisti 
naši prvi stariši v greh padli, in ju je sam v paradižu 
poročih), in je ta sv. zakon tudi po padcu potrdil 
in blagoslovil in do današnjega dne obdržaP). 
Zakaj kakor je GOSPOD Bog čist Duh, tako sovraži svo 
nečistost, kurbarijo, prešeštvo in vse nespodobno dejanje, 
in kaznuje tudi grozovito take pregrehe, ne le na posa- 
meznih osebah, temuč tudi na celih rodovih, mestih in 
deželah *) ; in kateri se od takih pregreh iz srca ne spreo- 
brnejo, kakor je storil David, Marija Magdalena i. dr., 
padejo v božjo sodbo in ne bodo posedli nebeškega 
kraljestva *). 

Sveti zakon je redno združenje ali zveza enega 
moža in ene žene, po božji besedi in naredbi, po obeh 
privoljenju in z namenom, da bosta prijazno in poš- 
teno skupaj prebivala in drug drugemu zvesto 
pomagala do smrti, da v nečistost ne padeta in da 
zaplodita zarod. Zato ni to pravi zakon, kar nekateri 
imajo za zakon, temuč le to združenje enega moža in 
ene žene, katero se redno sklene po božji 
postavi. Kateri postavi je (1) prvi pogoj, da imej vsak 
svojo ženo in vsaka imej svojega moža^). Kajti naš GOSPOD 
neče, da bi bili trije ali štirje, temuč — po prvotni po- 
stavi — le dva združena v eno meso. Zato je zoper 
božjo postavo in velik greh, če ima kdo več kakor eno 
ženo, ali katera več kakor enega moža, bodisi skrivoma 

*) I MOJZ. 1, 28; 2, 18-24. ?) I Mojz. 3, 16; 9, 1; Mar. 10, 6-14. 

») Rimlj. 1,28-28. *) I Korinč. 6,9.10. ») I Korinč. 7, s; Mat. 19, 4-9. 

ali očito. Ta pregreha se je začela pri Lamehu^), ki je 
bil od nevernega Kajnovega sorodstva, in po njem so 
tudi sv. očaki, kakor Abraham, Jakob, David in drugi v 
starem testamentu imeli po več žen naenkrat 2): ali delali 
niso prav, kakor to sam Kristus uči v evangeliju. Dasi 
pa je GOSPOD Bog trpel to, da bi se izraelsko ljudstvo 
tem bolj razmnožilo: vendar jih je tudi za to obiskal in 
kaznoval s prepirom in razprtijo, katero so imele žene 
med sabo, in z vsemi drugimi težkočami, najsi jim je 
zavoljo Kristusa odpustil te in druge grehe in večno kazen. 
(2) Drugič velja o sv. zakonu tudi to, da se ne smejo 
možiti ali ženiti, katerim je od Boga prepovedano 
zavoljo bližnjega sorodstva ali svaštva, ampak 
le ti, katerim se isto spodobi po božjim pripuščenju. 
Te postave so zapisane v tretjih Mojzesovih bukvah v 
18. in 20. poglavju. (3) Sem spada tudi to, da se otroci, 
ki so še pod oblastjo svojih starišev ali svojih varuhov, 
ne smej o brez dovoljenj a is ti h ženiti al i možiti. 
Kajti kakor so otroci v drugih manj važnih rečeh dolžni 
po božji zapovedi spoštovati in slušati svoje stariše, tem 
bolj so dolžni po njih svetu se ravnati v tem tako važnem 
in težavnem vprašanju s). V sv. pismu o bogaboječih 
otrocih vedno beremo, da so jim njih stariši dajali može 
in žene; o Ezavu in drugih razuzdancih pa, da so si 
sami po svoji všečnosti jemali žene*). In takim cel6 nič 
ne pomaga, ko pravijo : »Kar je Bog združil, tega človek 
ne sme ločiti«. Zakaj kdo more reči, da je Bog take 
razuzdane otroke združil, ki ravnajo zoper Njegovo 
zapoved? 

Ker je torej gotovo, da je sam GOSPOD Bog postavil 
sv. zakon, imajo ga vsi, ki hočejo vanj stopiti, začeti v 
pravi pohlevnosti, molitvi in v božjem strahu, kakor se 
kristjanom spodobi. K ženitnini ne smejo vabiti ošabnega, 
nečistega hudobnega duha, temuč našega GOSPODA 
Kristusa, kakor so storili v Kani Galilejski 5), in tako bo 
On tudi pri njih premenil vodo nadlog v vino 



1) I Mojz. 4, 19. •) I Mojz. 16; 29; 30; I Sam. 5, 13; I Kralj. 
11, 1-8. ») II Mojz. 20, 12. *) I Mojz. 24, 7; 28, 1. 2; 26, 84; 28, 9. 
6) Jan. 2, 2. 

v e s e 1 j a s svojim Duhom in s svojo tolažbo. Po ženitnini 
pa imajo vse svoje žive dni živeti v tem stanu v 
božjem strahu, otroke in družino, katero jim Bog 
d^, voditi s sabo vred k pravim pridigam, katekizem jih 
učiti in tudi k božjemu strahu jih opominjati. Ako jim 
pa Bog pošlje križe, morajo Boga klicati na pomoč, biti 
potrpežljivi in Njega pomoči voljno čakati; in On bo 
tudi pri njih s svojo milostjo in bo dal, da bodo mogli 
svoj zakon dokončati k Njegovi časti in k svojemu 
lastnemu in svojih ljubljencev izveličanju. 



XVil o gosposki. 

Za svetim zakonom je Bog postavil gosposko in 
oblastnike na svetu i). Kajti po prvih starišev padcu je 
vsklila v človeških srcih vsa nespodobnost in hudoba. 
Da bi se pa ljudje mogli s poštenimi postavami vladati, 
da bi se pobožne branilo pred silo in nespodobnostjo, 
hude pa kaznovalo, in da bi tako mogli ljudje živeti na 
svetu v miru in pokoju, je Bog postavil gosposko, in še 
včasih obuja iz najnižjih in najbolj ubogih Ijudij junaške 
može, katere obdari s častjo, močjo in gospostvom, jih 
poviša in postavi kot božje služabnike v hrambo tem, ki 
dobro delajo. Da bi pa imeli vsi ta stan za svet, visok 
in Bogu dobro dopadljiv, podeli GOSPOD Bog gosposki 
in oblastnikom tudi svoje ime, ker jih imenuje v sv. 
pismu 2) »Elohim«, t. j. bogove, in hoče s tem spričati, 
da je njih stan ne le od Boga postavljen, temuč tudi 
tako od Boga blagoslovljen, da kdor v njem Bogu prav 
služi in zvesto in v božjem strahu vrši svoja opravila, 
more v takem stanu z dobro vestjo živeti in izveličan biti. 

Vsake prave pobožne gosposke opravilo obstoji 

po sv. pismu v dveh rečeh. Prvič, da imajo krščansko 

cerkev in njene ude živiti in njeni reditelji biti. Ker imajo 

imreč vso svojo visokost in gospostvo od Boga, mora 



O Rimlj. 13, 1. 3) II Mojz. 21, 6; 22, s. 22; Ps. 82, i. 6; (hebrej- 
i izviiDik). 

tudi njih največja skrb biti, da se v njih vaseh, mestih 
in deželah pridiguje čista in prava božja beseda, in da 

se delč pravi sy, zakramenti, in tak6 prava božja služba 
napreduje in Bog časti*). Lepih zgledov v tem imajo na 
kralju Davidu, Salomonu, Jozafatu, Hiskiju i. dr. i). Zato 
je Bog tudi kraljem zapovedal, naj imajo božjo postavo 
pri sebi in naj v njej bero vse svoje žive dni 2). 

Potem pa imajo oblastniki tudi hraniti pravdo in 
pravico, tlačenim, sirotam in vdovam do pravice pomagati, 
in nikogar pustiti krivično tlačiti, ne gledati na veljavo 
oseb, ne se dati podkupiti, ne krivice podpirati. Jozafat, 
pobožni judovski kralj, se je silno brigal za to, ne le ker 
je sam sodil pravično, temuč je tudi postavil v vseh 
judovskih mestih sodnike in jim zapovedal tako-le : 
»Gledajte, kaj delate! kajti ne sodite za človeka, temuč 
za GOSPODA, in On je pri vas v sodbi. Zato bodi strah 
GOSPODOV pri nas; pazite, kako ravnate ! kajti pri GOS- 
PODU, našem Bogu, ni nobene krivice : On ne gleda na 
veljavo oseb in ne jemlje darov« (II Paral. 19, 6. 7). 

i)lt^am. 6; I Kralj, 5; 22, 43; II KraTj. 19; 22. ») V Mojz. 17, 19. 

*) Mislim, da zahteva tu Dalmatin malo preveč. Vsaj od 
dandanašnjih vlad se ne more tohko pričakovati. Vlade, ki trosijo 
milijone za smrtonosna orožja, niso menda sposobne, skrbeli za 
razširjanje čistega nauka Kristusovega. Sploh pa nam priča zgo- 
dovina, da je to bila vsekdar nesreča i za državo i za cerkev, 
kadar se je gosposka vtikala v verske in cerkvene, ali pa cerkev 
v posvetne in politične zadeve. Koliko krvi se je po nedolžnem 
prelilo radi tega! — Kristus in njegovi apostoli niso marali tega, 
da bi posvetna oblast podpirala ali pospeševala njih delovanje ; 
zato se tudi niso prilizovali vladarjem tega sveta, niti se mešali 
v njih opravilo, niti hrepeneli po njih slavi in dostojanstvu. »Kra- 
ljestvo moje ni s tega sveta!« je rekel Kristus, in dokler se je 
cerkev po tem ravnala, napredovala je v vsakem ozitu. V prvih 
treh stoletjih, ko so bile posvetne oblasti cerkvi sovražne, se je 
evangelij veliko bolj razširjal med mnogimi narodi kakor pozneje, 
ko so se vladarji potezah za razširjanje nauka Kristusovega, — 
Zahtevajmo torej dandanes: popolno ločitev cerkve od države, svo- 
bodno državo, svobodno cerkev! Posvetne oblasti naj delujejo za 
posvetni, občni blagor človeštva, verske družbe pa za njegove 
duhovne potrebe. Država naj ne podpira in tudi ne ovira cerkve v 
njenem delovanju, cerkev pa naj se ne meša v politiko, naj s 1 u ž i v s e m, 
a ne gospoduje, po zgledu Kristusovem ! Za naše razmere, posebno v 
Avstriji, se sicer kažejo take zahteve preveč idealne, pa vendar so res- 
nične, zatorej ni treba obupati: resnica bo naposled gotovo zmagovala I 

Zaraditega je vsaki človek dolžan svoji gosposki 
biti pokoren, jo ljubiti, spoštovati, za njo moliti, ji 
davke in druge naklade voljno in potrpežljivo dajati, 
sploh se ji v vsem pokoriti, ne ker bi se bal kazni, temuč 
radi svoje vesti. Zakaj kdor se ustavlja gosposki ali 
oblasti, ustavlja se naredbi božji; a kdor se ji ustavlja, 
bo kaznovan i). Kakor pričujejo vsi zgledi in zgodovine, 
so vsi puntarji, ki so se ustavljali svoji gosposki, 
n e s r e č no končali. Koraha, Datana in Abirama je zemlja 
žive požrla, zato ker so se bili Mojzesu ustavljali ^j. 
Absolom je obvisel za svojo lase na hrastu in bil prehoden, 
ker se je bil Davidu, svojemu očetu, uprl in ga hotel iz 
kraljestva pregnati s). Simri je tudi žalostno končal, dasi 
je bil le nejeverea umoril*). In takih zgledov je dosti v 
zgodovini vseh narodov. 

Pokorščino v telesnih rečeh smo dolžni ne le pobožni 
in dobrotljivi, ampak tudi nejeverni in trdi gosposki. 
Zato je tudi GOSPOD Bog zapovedal svojemu judovskemu 
ljudstvu, da naj so kralju v Babelu pokorni in naj molijo 
za njega in za njegovo mesto^). Tudi sam naš GOSPOD Kristus 
je plačal davek v Kapernaum po sv. Petru^) in objednem učil : 
«Dajte cesarju, kar je cesarjevega, in Bogu, kar je božjega!« 

Bogu samemu pa pripada vera in vse, kar se 
tiče naše vesti in večnega Izveličanja; zato ne sme 
noben podložnik svoji gosposki ali starišem^ na 
ljubo, morebiti zavoljo posvetnega blaga ali zavoljo 
prijateljstva, privoliti k neveri, malikovanju 
ali k lažnjivemu nauku zoper svojega pravega 
Boga: temuč rajši vse svoje blago, svoje življenje in karkoli 
ljubega ima na tem svetu, voljno zapustiti, predno bi 
hotel le za trohico odstopiti od prave božje resnice, ki 
nam je v sv. pismu razodeta. To nam je sam Kristus na 
nekoliko mestih zapovedal, n. pr. Mat. 10, 37. 38; Mar. 
8,34—38. Tako se je sv. Daniel rajši dal vreči v jamo 
med leve, in trije mladeniči v razbeljeno peč v Babelu, 
kakor da bi bili zoper svojega pravega Boga privolili na 
zapoved svojega kralja v malikovanje in molili druge 

i)"Rimlj. 13,1-6; 1 Tim. 2, 1-3; I Petr. 2, 17. ^) IV Mojz. 16. 
») II Sam. 18. *) I Kralj. 16, 10-20. «) Jer. 29, 4-7. «) Mat. 17, 

24—07; 22, ?l. 

bogove^). Tako so storili sv. apostoli in vsi Ijabi sv. 
mučeniki in mučenice. Zato ni to nepokorščina ali svoje- 
voljnost, če se včasih podložniki ne uklonijo zapovedim 
svoje gosposke, katere so zoper božjo besedo in zoper 
njih lastno vest. V takem slučaju more sama gosposka 
soditi (kakor sta rekla sv. apostola, Peter in Janez, judov- 
skemu zboru v Jeruzalemu), je li prav pred Bogom, da 
bi jo kristjani bolj poslušali kakor Boga 2). Gotovo je 
treba Boga bolj poslušati kakor ljudi! 

XVIil o sodnem dnevu. 

Naposled uči sv. pismo, da mora zavoljo greha 
človek ne le umreti, temuč so s človekom tudi vse druge 
stvari ničeve^), in da se tudi svet enkrat zruši v nič. 
Konec sveta pride ob gotovem, od Boga postavljenem in 
določenem času, kadar se ga bodo neverni, pregrešni in 
brezskrbni ljudje najmanj nadejali*). Ne bode pa svet 
zopet končan z vodo, kakor je bil za časa Noe-ta, ampak 
z ognjem, v katerem se »bodo raztajala nebeška telesa 
z velikim ropotom, in prvine razpadejo goreč, in zemlja 
in dela na njej zgore« (II Petr. 3, 10). 

Tega poslednjega dneva pa se verni kristjani ne 
strašijo kakor neverniki, temuč se ga veselč. Zakaj njih 
odrešitev se približuje, in njih ljubi Izveličar, Jezus 
Kristus, se bo pokazal v svojem božjem in nebeškem 
veličastvu z vsemi svojimi izvoljenimi r^ngeli, da svoje 
verne potolaži in vsega zlega odreši*^). In kadar bo dal 
glas trombe slišati, bodo se vsi, ki so v grobih, zbudili in 
od smrti vstali, da tako bo dopolnjeno, kar so učili in 
prerokovali o vstajenju mrtvih v starem in novem testa- 
mentu sv. preroki, Kristus in Njegovi apostoli 6), Ti pa, 
kateri bodo še živi na tem svetu, bodo hipoma, kakor 
bi z očmi trenil, ob glasu trobente izpremenjeni ''). In 
tako bodo oboji, živi in mrtvi, dobri in hudi, za večnost 
pripravljeni, toda z razločkom, da bodo neverni in 

O Dan. .3; 6. «) Ap. dej. 4, 19; 6,29. ») Rimlj. 8, 19-22. *) Mat. 
24, 37-4*; Luk. 21, 34. 35. «) Luk. 21, 28; Mark. 8, 38; Dej. 1, n. 
•) Jan. 5, 25. 29; 01 Tesal. 4, 15-17; I Korinč. 16, 51. 62. 

pregrešDi z dušo in telesom pogubljeni v peklu, v večnem 
peklenskem ognju; verni pa bodo šli z dušo in telesom 
v novo nebo, v večno veselje *). 

Poprej pa bodo vsi ljudje po svetih angelih božjih 
k sodnemu dnevu povabljeni in poklicani, in pokazati se 
bodo morali pred Kristusom Jezusom, božjim in device 
Marije Sinom, postavljenim za sodnika živim in mrtvim ^). 
In tu bo moral vsakteri sam za se dajati račun in odgovor, 
za vse svoje dejanje in tudi za vsako prazno besedo, 
katera je šla iz njegovih ust'). In ta odgovor bo tem 
težje, ker On ne bo gledal na veljavo oseb, in se tudi 
ne bo dal z darili podkupiti ali z lepimi in sladkimi bese- 
dami motiti: temuč On bo kakor pravični sodnik vse 
enako sodiHl Sodbo bo izrekel po svojem sv. evangeliju ^); 
po tem, kako je vsakateri na svetu delal pokoro, ali je 
v Njega veroval ali ne. Kdor je veroval in Ga poslušal, 
bo vpričo vseh angelov in izvoljenih in vpričo vseh 
hudobnih duhov in pogubljenih Ijudij izveličan in obdan 
z največjo častjo in slavo in sprejet v večno blaženstvo % 
Kdor pa ni veroval, bo moral strašno osramočen slišati 
grozno sodbo, da bo vekomaj izpred obličja božjega 
zavržen in nikdar deležen večnega veselja, in z vsemi 
hudobnimi duhi in pogubljenimi pahnjen v večni peklenski 
ogenj, kjer njih trpljenja nikoli ne bo konec 7). In tu ne 
bode nikake srede ali tako imenovanih vic ali česar 
drugega med nebom in peklom, temuč kakor vsi verni 
zdajci pridejo v nebeško kraljestvo, ki jim je pripravljeno 
od začetka sveta, tako pojdejo neverni zdajci v večni 
peklenski ogenj, ki je pripravljen hudiču in njegovim 
angeljem. In ker tedaj lahko spoznamo iz znamenj in 
čudežev, katera se po Kristusovem in njegovih učencev 
prerokovanju morajo zgoditi pred sodnim dnem, da 
sodni dan ni več daleč; zato se moramo po Kristusovem 
opominjanju varovati, da naša srca ne bodo obtežena s 
požrežnostjo in pijanostjo in skrbmi tega življenja, da 



O Mar. 26, 31-46; II Petr. 3, 13. «) Ap. dej. 10, 42; 11 Tim. 4, i; 
imlj. U, 9. 10. ») Gal. 6, 5; Mat. 12, 36. *) Rimlj. 2, 2-11. *) Jan. 
\ 48; Rimlj. 2, 16. «) Mat. 13, 43; Luk. 12, 8; Skr. raz. 3, 5. ') Mat. 
23; Jud. 15; Skr. raz, 20, 13—15. 

Digitized byLjOOQlC 



— 80 — 

nam ne pride ta dan iznenada ^) ; temuč moramo čuti 
in moliti in se vedno in vsako uro s pravo 
pokoro pripravljati k smrti in k sodnemu dnevu, 
da bomo mogli z zaupanjem čakati dan slave velikega 
Boga in Zveličarja našega Jezusa Kristusa, in da bomo 
mogli ž Njim, kakor z našim ženinom, iti k Njegovi 
nebeški ženitnini v večno veselje in blaženstvo ; kjer 
bomo ne le rešeni hudiča, greha, smrti, pekla in vseh 
nadlog, temuč bomo vekomaj prebivali z Bogom Očetom, 
Sinom in sv. Duhom, z vsemi angeli in izvoljenimi božji 
v večni časti in hvali. Njemu samemu pa, edinemu pra- 
vemu Bogu, bodi hvala in čast, in modrost, in slava, 
in češčenje, in moč od vekomaj do vekomaj. Amen*). 



To so torej imenitnejši nauki naše krščanske vere, 
o katerih sv. pismo povsod enako uči. Zato kdor v sv. 
pismu bere ali beročega posluša, ta mora dobro paziti 
na te imenitnejše nauke; tako bo vedno rastel v 
svoji veri po milosti božji in bo v njej potrjen. Kajti ne 
smemo misliti, da je tolikanj ver, kolikor je bukev in pogla- 
vij v vsej bibliji, da bi vsake bukve učile svojo vero; 
temuč vse bukve in vsa poglavja v bibliji 
učč nas eno samo pravo vero, namreč vero v 
Kristusa Jezusa, in nas učč v tej veri po božji volji 
živeti, kakor se kristjanom spodobi. 

Da je v bibliji več bukev in pisem kakor le ene 
same, s tem nam je Bog hotel pokazati, kateri ljudje so 
izveličavno vero ob svojem času sprejeli in kateri ne; 
in kako je On plačal tem, ki so Mu v taki veri po Njegovi 
volji služili, in kako je kaznoval neverne in pregrešne: 
da bi mi po drugih Ijudij zgledih se učili, vedno zvesti 
ostati pravi izveličavni veri in po Njegovih napovedih 

O Luk. 21, 34-36; Skr. raz. 22, u. 

*) To poglavje ne obsega vsega, kar sv. pismo uči o po- 
slednjih rečeh človeka in življenju po smrti. Tu so naznačeue le 
glavne poteze. Treba je torej citati sv. pismo samo. Sicer pa tudi 
biblija ne odgovarja na vsa vprašanja gledč smrti in večnosti, ki 
jih slavi človeška radovednost in modrovanje, ampak oznanja nam 
le toliko, kolikor nam je vedeti potrebno, da se izveličarao in se 
že zdaj veselimo posmrtnega, večnega življenja. 

hvaležno živeti, da bi tako Njegovim kaznim ubežali in 
s Kristusom večnega življenja deležni postali. 

Potem je Bog tudi za tega voljo dal pisati po 
prerokih, evangelistih in apostolih več bukev, da bi bili v 
naši krščanski veri tembolj potrjeni in o njej tembolj 
uverjeni, kajti kristjana v njegovem srcu in v njega vesti 
ne malo potrdi in razveseli, če vidi v bibliji, da je ta 
nauk, ki ga on dandanašnji v pravih pridigah sliši, 
najstarejši, da ga je sam GOSTOD Bog učil od 
začetka sveta semkaj in obdržal pri svojem izvoljenem 
ljudstvu; in daje povsod jednak in se tako lepo 
vjema, dasi niso vse naenkrat pisane, in tudi niso njih 
pisatelji živeli v istem času, temuč pogostoma več sto 
let drug od drugega, vendar pišejo in uč6 o vsaki reči 
vsi jednako, kakor da bi bili živeli skupaj, na enem 
mestu in v istem času. Potrdi in razveseli ga tudi vide- 
čega, da je za ta nauk toliko božjih svetnikov od začetka 
sveta umrlo in izveličanih postalo. Zato ni nobenega 
dvoma, — ker se Bog ne preminja kakor ljudje, in radi 
tega tudi ostane ta uk in pot k izveličanju nepremenjen 
vekomaj, — da bodo gotovo in resnično tudi vsi ti izveli- 
čani, kateri po tem nauku živč in v pravi veri do konca 
dnij ne omahnejo. 

Za posebno veliko dobroto božjo moramo spoznati, 
da je Bog po svojih služabnikih dal tisto vselej in povsod 
jednako, tolikokrat in na toliko mestih pisati. To nas v 
veri tem bolj potrdi, ko vidimo, da sv. Duh nikjer, na 
nobenem mestu, v nobenem nauku, ni sam 
sebi nasproten, temuč kar je v enih bukvah ali poglavjih 
temnejše in krajše govorjeno ali pisano, to je v drugih ra- 
zumljivejSe, čistejše in obilnejše razloženo, tako da noben 
pravi kristjan ne more res tožili, da bi bila božja beseda 
temna in nerazumljiva. Samo tem je nerazumljiva, »v ka- 
terih je« kakor pravi sv. Pavel »bog tega sveta (t. j. hudobni 
duh) oslepil pameti, da jim ne zasveti svetlost evangelija 
Kristusove slave« (H Kor. 4, 4). Verni mora spoznati z 
Davidom: »Svetilo nogi moji je beseda Tvoja, in poti moji 
luč« (Ps. 119, 105); in s sv. Petrom: »Imamo trdno besedo 
preroško in prav delamo, da na isto pazimo kakor na 

luč, ki sveti na temnem mestu, dokler se dan ne zasveti 
in danica izide v naših srcih« (II Petr. 1, 19). 

Sosebno pa je Bog tudi hotel s tako obilnim, mno- 
goterim in opetovanim pisanjem zabraniti človeški pameti, 
ki je vselej k temu nagnjena, da si sama rada izmišlja 
svoje nauke in drugo božjo službo. In Bog hoče, da vsi 
verni in bogaboječi v sv. bibliji vse svoje žive dni študi- 
rajo in se učijo, jo premišljajo in o njej govori, iz nje 
se prave vere nauče, in kakor dobra drevesa iz vere 
dober sad dobrih del prines6. 

Sv. Duh ni hotel, da bi se nauk krščanske vere le 
z usti učil in s človeškim glasom pridigoval, 
kakor v prvotnem svetu, kjer sv. očaki dolgo časa niso 
imeli nobenega pisma o božji volji in so se učili le ust- 
meno iz propovedovanja prave vere. Zato je hotel, da 
se človeštvu pravi nauk zapiše in sicer: (1) Da bi hudič 
Ijudij ne prevaril in ne zapeljal pod imenom božjih pri- 
kaznij in razodetij; ker se hudič more spremeniti tudi v 
angela svetlobe in je tudi očito in znano, da je s pri- 
kaznimi zvijačno zapeljal veliko Ijudij v 
zmoto, v malikovanje in v večno pogubljenje. (2) Da 
bi se mogla prava božja služba in izveličanski nauk tem 
čisteje pri božjem ljudstvu ohraniti, in ako bi prišlo kaj 
krivega vmes, da bi se to moglo na podlagi sv. 
pisma opustiti. Tako je pobožni kralj Jozias po sv. 
pismo odpravil krivo božjo službo in zopet pravo ponovil 
(II Paral. 34). Kajti človeška pamet je pomanjkljiva in bi 
bilo težko brez pisane besede ohraniti pravo čistost v veri 
in v božji službi. (3) Da bi se mogel pravi izveličavni nauk 
tem lažje prelagati v druge jezike in tako po 
vsem svetu razširjati, ker je volja božja, da Ga ljudje 
vseh jezikov poznajo, pridigujejo, poslušajo, častijo in 
hvalijo. 

Kakor je pa neizrečno velika milost in dobrota 
božja, da je nam sv. pismo dal in po istem z nami govori, 
sam sebe in svojo voljo v njem razodeva in nas k v< - 
nemu življenju vodi, tako je proti temu velika nehvaležni ;t 
Ijudij, če ne marajo sv. pisma, temuč je pust6 ležati li 
je celč izgubč, kakor se je bilo (v starem testament i) 

pred Jozijevim časom zgodilo. Zato se mora vsem krist- 
janom ta nebeški zaklad posebno priporočati, da radi 
sv. pismo berč, poslušajo in o rečeh, ki so v njem, pre- 
mišljajo. Posebno pa imajo to delati pridigarji in cerkveni 
učeniki. Ker morajo namreč sami druge ljudi učiti vero 
in pravo božjo službo, potreba je, da se poprej sami 
tega nauč6 iz sv. pisma, česar hočejo druge učili; znati 
morajo torej sv. pismo »od mladih nog«, kakor pravi sv. 
Pavel o Timoteju. Ne smejo pa duhovni, t. j. cerkveni 
služabniki in učeniki, sv. pismo le sami za se ohraniti, 
drugim ljudem pa prepovedovati je brati, kakor delajo 
nekateri z namenom, da bi ljudje ne spoznali njih krivega 
nauka in malikovanja*). Zakaj sam Bog je deželski gos- 
poski ne le pripustil, temuč tudi zapovedal brati sv. 



♦) Rimsko-katoliška cerkev, si je v svesti, da nekateri njeni 
nauki nasprotujejo božji besedi ; radi tega neče dati vsega sv. 
pisma v roke preprostemu ljudstvu, in mu daje večinoma * le 
»Evangelje za nedelje in praznike« in >Zgodbe sv. pisma«. V takih 
deželah, kjer druge družbe razSirjajo biblijo, je rimska cerkev 
nekako prisiljena, preskrbeti svojim ovčicam lastno izdajo vsega 
sv. pisma. A pri tem posebno skrbi za to, da nihče ne spozna čiste 
resnice in ne zavrže njenih krivih nauKov. Zato se izdajajo le 
biblije z razlago; ljudstvo pa bere besede sv. pisma in razlago, 
ne da bi premišljevalo, ali je razlaga povsem istinita in soglasna z 
besedo božjo, češ, saj so jo razložili tako imenitni in učeni možje, 
potem mora biti že vse prav ! Duhovniki pa imajo ukaz, naj izročč 
sv. pismo le takim ljudem, o katerih so prepričani, da jim ne bo 
škodovalo; a če bi zapazili, da je kdo po branju sv. pisma prišel 
v dvome gled^ nekaterih verskih resnic, so dolžni, takemu sv. 
p smo prepovedati in ga podučili, da >katoliški kristjan mora vse 
verovati, kar sv. rimsko-katoliška cerkev zapoveduje verovati, bodisi 
v sv. pismu pfsano ali ne«. Ako bi kdo bral sv. pismo brez dovo- 
ljenja svojega spovednika, ne dobi odveze, dokler ne izroči knjige 
duhovniku. Posebno velik greh je za rimske katoličane, brati 
sv. pismo brez razlage, kakršno izdajajo svetopisemske 
družbe prav po ceni invvsehznanihjezikihs tem 
namenom, da bi mogel vsak človek spoznati nauk Kristusov, pa 
naj je ud katerekoli krščanske cerkve, ali pa tudi neverec, žid, 
mohamedanec, ali pogan. Seveda delovanje teh družeb je trn v 
peti rimsko-katoliški hierarhiji, in zato so vsi papeži v ravno 
reteklem stoletju zavrgli in prekleli vse svetopisemske družbe. — 
eformatorsko načelo, da mora vsak človek brati sv. pismo, je 
lIo jako važnega pomena za napredek in razvoj narodov, ki so 
}rejeli reformacijo: občna narodna omika je brez ugovora boljša 
led protestanti nego med rimskimi katoličani. Cim bolj je narod 

pismo in po njem vse svoje opravilo uravnati, ko pravi 
po Mojzesu lako-le: »Kadar bo že kralj sedel na stolu 
svojega kraljestva, d^ si napisali to postavo v bukve, 
katere imajo pri njem biti, da v njih bere vse svoje žive 
dni itd.« (V Mojz. 17, 18. 19). Tako tudi pravi Bog 
Jozuvetu, vojvodi izraelskega ljudstva: »Ne daj bukev te 
postave priti od tvojih ust, temuč jih premišljaj dan in 
noč, da se ravnaš po njih in delaš vse, kar je v njih 
pisano; kajti tedaj boš srečen v vsem, kar boš delal in 
tedaj boš mogel modro ravnati« (Joz. 1, 8). In zalo ker 
si je Jozias, judovski kralj, dal citati te bukve, sporočil 
mu je Bog po Huldi prerokinji, da bo v miru v svoj 
grob položen, in njegove oči ne bodo videli nesreč, katere 
}e moral Bog v kazen poslati "nad judovska mesta. Na- 
sproti pa Bog preti Jojakimu kralju, ker je sežgal preroku 
Jeremiju bukve, da nihče njegovega rodu ne b6 sedel nk 
Davidovem stolu, in da bo truplo njegovo trpelo vročiJio 
podnevi in mraz ponoči — v plačilo za to, da je tako 
zaničeval božjo besedo. Zato je dolžan vsaki kristjan, 
bodisi visokega ali nizkega stanu, star ali mlad, mož ali 
žena, da rad bere — ako zna — sv. pismo, da je rad 
posluša, o njem govori in premišlja. 

Zakaj »postava GOSPODOVA je popolna, oživljajoča 
dušo; pričanje GOSPODOVO resnično in daje modrost 
nevednemu. Zapovedi GOSPODOVE so pravične, srce 
razveseljujejo; postava GOSPODOVA čista, razsvetljuje 
oči. Strah GOSPODOV je čist, vekomaj ostane; sodbe 
GOSPODOVE zgolj resnica, pravične so vse: zaželjene 
bolj kot zlato, in bolj kot najčistejše zlato, slajše kot med 
in satovje« (Ps. 19, 8—11.). Zatorej »blagor vsem tem, 
ki imajo veselje v postavi GOSPODOVI, in postavo Njegovo 
premišljujejo noč in dan« (Ps. 1, 2). Zakaj ta posta vp ali 
beseda božja razveseljuje v uboštvu, tolaži v križih in 
nadlogah, leči v boleznih, ohranja človeka v smrti in ga 
popelje tje v nebo, v večno veselje. Tega večnega veselja, 
visoko hvaljena sv. Trojica, st6ri deležne vse te, ki pridno 
sveto biblijo ber6 in poslušajo, vekomaj. Amen. 



vdan rimski cerkvi, tem manj ima omike, samozavesti in svoisode, 
in tem več ima analfabetovl 

